S. Atholhu School aai Gn. Atholhu thauleemee marukazuge cadet'un huvai kurumuge rasmiyyathu baavaifi\nލިޔުނީ: މުހައްމަދު ހިޒްޔަމް ހާމިދު (ސ.އަތޮޅުމަދަރުސާ)\nސ.އަތޮޅު ސްކޫލާއި ޏ.އަތޮޅު ތަޢުލީމީ މަރުކަޒުގެ ކެޑޭޓުން ހުވައިކޮށް، ހަތިޔާރާއި ޙަވާލުވެ، މަޤާމުގެ ކުރިއެރުން ދިނުމުގެ ރަސްމިއްޔާތު ބާއްވައިފިއެވެ.\nރޭ 8:30ގައި ފެށުނު މި ރަސްމިއްޔާތު އޮތީ ސ.އަތޮޅު ސްކޫލްގެ ހޯލުގައެވެ. ރަސްމިއްޔާތު ޝަރަފުވެރި ކޮށްދެއްވާފައިވަނީ އެމް.އެން.ސީ.ސީގެ ޑިރެކްޓަރ ޖެނެރަލް، ބްރިގޭޑިއަރ ޖެނެރަލް އިޝާން އެވެ.\nރޭގެ ރަސްމިއްޔާތުގައި މުޅި ޖުމުލަ 74 ދަރިވަރުން ސީނިއަރ ކެޑޭޓްކަމުގެ ހުވައިކޮށްފައިވާއިރު، 16 ދަރިވަރުންނަކީ ޏ.އަތޮޅު ތަޢުލީމީ މަރުކަޒުގެ ކެޑޭޓުންނެވެ. މިއީ ސ.އަތޮޅު ސްކޫލްގެ ބޭންޑް އިފްތިތާޙުކުރެވުނު ފުރަތަމަ ފަހަރެވެ.\nރަސްމިއްޔާތުގައި ވާހަކަދައްކަވަމުން ސ.އަތޮޅު ސްކޫލްގެ ޕްރިންސިޕަލް އާމިނަތު ޒީނިޔާ ވިދާޅުވީ ކެޑޭޓް ޙަރަކާތަކީ ދަރިވަރުންގެ އަޚްލާޤު ރަނގަޅުކުރުމަށް ވަރަށް މުހިންމު ޙަރަކާތެއް ކަމަށާއި މިކަމުގެ ސަބަބުން ދަރިވަރުންގެ މުސްތަޤްބަލަށް ހެޔޮ އަސަރުތަކެއް ކުރާނެކަމަށެވެ.\nމި ރަސްމިއްޔާތުގައި އަލަށް ކެޑޭޓް ހަރަކާތާއި ގުޅުނު ދަރިވަރުންނަށް ހުވާލައިދެއްވީ އައްޑޫ ސިޓީ ކައުންސިލްގެ ލީގަލް އޮފިސަރު އަދި ދިވެހިރާއްޖޭގެ ގައުމީ ކެޑޭޓް ކޯގެ ލެފްޓިނެންޓް އަލުސްތާޛު ހުސެއިން ހަބީބެވެ.\nވެސް ހަވާލުކޮށްފައެވެ. ހަތިޔާރު މީގެ އިތުރުން ހުވައިކުރި ދަރިވަރުންނަށްވަނީ ހަތިޔާރުހަވާލުކޮށްފައިވަނީ އެމް.އެން.ޑީ.އެފްގެ ބޭކަލުންނެވެ.\n4ކަށް މަޤާމްގެ ކުރިއެރުން ދީފައިވެއެވެ. އެގޮތުން ދަރިވަރަ 6މި ރަސްމިއްޔާތުގައި ދަރިވަރުންނަށްވަނީ 2ދަރިވަރުންވަނީ ޕްރައިވެޓެއްގެ މަޤާމުން ލާންސް ކޯރޕްރަލް އަދި 6ކޯރޕްރަލްގެ މަޤާމަށް ކުރިއެރުން ލިބިފައެވެ. މި ޓްގެ މަޤާމުންޕްރައިވެދަރިވަރުންނަކީވެސް ސ.އަތޮޅު ސްކޫލްގެ ކެޑޭޓުންނެވެ.\nރަސްމިއްޔާތުގައި ވާހަކަފުޅު ދައްކަވަމުން ޝަރަފުވެރި މެހުމާން އެމް.އެން.ސީ..ސީގެ ންނަށް އަގުހުރި ޑިރެކްޓަރ ޖެނެރަލް ބްރިގޭޑިއަރ ޖެނެރަލް އިޝާން ސަރ ވަނީ ކެޑޭޓުނަސޭހަތް ދެއްވާފައެވެ. ހަމައެހެންމެ ކެޑޭޓުންނަށް ހުރި ފުރުސަތުތަކާއި ބެހޭގޮތުން ވާހަކަފުޅުދައްކަވައި، ސަރުކާރުން ކެޑޭޓަށް ދެއްވާ އަހައްމިއްޔަތުކަން ހާމަކޮށްދެއްވާފައެވެ.\nވަނީ ރޭގެ ހަފްލާގައި ކެޕްޓަން މުހައްމަދު ހާފިޒު އަދި ކެޕްޓަން ސަލްމާވެސް ބައިވެރިވެފައެވެ.\nއަހަރުވަންދެން އޮތުމަށްފަހު ހުވައިކުރި 5މިއީ ސ.އަތޮޅު ސްކޫލްގެ ކެޑޭޓް މެދުކެނޑިފައި ސ.އަތޮޅު ސްކޫލްގެ ކެޑޭޓަށް އައު ހިތްވަރެއް ލިބި މިކަން ފެށުމަށް ފުރަތަމަ ފަހަރެވެ. ، 2ސަރ ގްރޭޑް އެހީތެރިކަން ވެދެއްވި ކަމަށްޓަކައި އެމް.އެން.ސީ.ސީ ވޮރަންޓް އޮފިމުހައްމަދު ސާދިމަށް ސްކޫލުންވަނީ ވަރަށް ބޮޑަށް ޝުކުރު އަދާކޮށްފައެވެ.


Fanun ah surprise dheyn enme molhee Anushka aai Virat!\nއަނުޝްކާ އާއި ވިރާޓް--\nފޭނުންނަށް ސަޕްރައިޒް ދޭން މޮޅީ އަނުޝްކާ އާއި ވިރާޓް!\n28 އޯގަސްޓް 2020 - 10:14:38\nއިއްޔެ އަނުޝްކާ އާއި ވިރާޓް އެމީހުންގެ ކައިވެންޏަށް ފުރަތަމަ ދަރިފުޅު ލިބެން އުޅޭކަން އިއުލާންކުރުމާއެކު ގިނަ ބަޔަކު އަންނަނީ އެމީހުންނަށް މަރުހަބާ ކިޔަމުންނެވެ.\nކޮންމެއަކަަސް އެކަން އިއުލާންކޮށްފައި މިވަނީ އަނުޝްކާގެ ބަނޑަށް ހަތަރު މަސްވި ފަހުންނެވެ. މިއޮއްހާ ދުވަހު މި ޖޯޑު އުޅުނީ މިކަން ސިއްރުކޮށްގެންނެވެ.\nމީގެ ކުރިން، 2017 ވަނަ އަހަރު ކައިވެނިކުރިއިރު ވެސް ކަންކަން ކުރީ މީޑިއާއަށް ވަރަށް ސިއްރުންނެވެ. އެ އަހަރުގެ ޑިސެމްބަރުގައި ކައިވެނިކުރިއިރު ވެސް ވަރަށް އަވަހަށް ކައިވެނިކުރާނެ ކަމުގެ އަޑުތައް އެރިއެވެ. އަދި އެކަމަށް ތައްޔާރުވާ ކަމުގެ އަޑުތައް ވެސް ގަދަވި އެވެ.\nއެކަމަކު އެ އަޑުތައް ވެސް އަރަނިކޮށް، ދެތަރިން އިޓަލީގައި ކައިވެނިކޮށް ސޯޝަލް މީޑިއާ މެދުވެރިކޮށް އެކަން އިއުލާންކުރުމާއެކު ސަޕޯޓަރުންނަށް ލިބުނީ ބޮޑު ސަޕްރައިޒެކެވެ. އަދި މިފަހަރު ވެސް މިދިނީ ހަމަ އެކަހަލަ ސަޕްރައިޒެކެވެ. ބަނޑުބޮޑު ކަމުގެ ހިންޓެއް ވެސް ނުދީ އިއުލާންކޮށްލީ އެވެ.\nމީގެ ހަފުތާއެއް ކުރިން ވެސް އަނުޝްކާ އޭނާ އިންސްޓަގްރާމަށް ފޮޓޯތަކެއް ލާފައިވެ އެވެ. އެކަމަކު އެއީ ކުރިން ނަގާފައިވާ ފޮޓޯ ޝޫޓެއްގެ ފޮޓޯތަކެއް ކަން މިހާރު މިވަނީ ހާމަވެފަ އެވެ.\nމަޝްހޫރު ކްރިކެޓް ކުޅުންތެރިޔާ އާއި ބަތަލާ އަނުޝްކާގެ ދިރިއުޅުމަށް މި ލިބުނު އުފަލުގައި ގިނަ ބަޔަކު އަންނަނީ ބައިވެރިވަމުންނެވެ.\nއިންސްޓަގްރާމު މެދުވެރިކޮށް އަނުޝްކާ ވަނީ އޭނާ ވިހާނީ އަންނަ ޖެނުއަރީގައި ކަމަށް ބުނެފަ އެވެ.\nމުނިފޫހިފިލުވުންބޮލީވުޑްއަނުޝްކާ ޝަރްމާވިރާޓް ކޯލީ


Kureege vazeeru thoariq ge thaureefu, raees Solih ah\nރައީސް ސޯލިހަށް ކުރީގެ ވަޒީރު ތޯރިގުގެ ތައުރީފު\nކުރީގެ މިނިސްޓަރު ތޯރިގު އިބްރާހިމް\nއދ. ގެ އާންމު މަޖިލީހުގައި ރާއްޖޭގެ ރައީސަކު ތަގުރީރު ނުކުރައްވާތާ އަހަރުތަކަކަށް ފަހު، ރައީސް ސޯލިހު ތަގުރީރު ކުރެއްވުމުން، ރައީސް ޔާމީން ސަރުކާރުގެ އެންވަޔަރަމަންޓް މިނިސްޓަރު ތޯރިގު އިބްރާހިމް، ރައީސް އިބްރާހިމް މުހައްމަދު ސާލިހަށް ތައުރީފު ކުރައްވައިފި އެވެ.\nއދ. ގެ 74 ވަނަ އާންމު މަޖިލީހުގައި ރައީސް ސޯލިހު ތަގުރީރު ކުރައްވާފައި ވަނީ އެ މަޖުލީހުގައި ރާއްޖޭގެ ރައީސަކު ތަގުރީރު ނުކުރައްވާތާ ހަ އަހަރަށް ފަހު އެވެ.\nކުރީގެ މިނިސްޓަރު ތޯރިގު ވިދާޅުވީ އަހަރުތަކަކަށްފަހު، އދ. ގެ އާންމު މަޖިލީހުގައި ރާއްޖޭގެ އެންމެ އިސްވެރިޔަކު ތަގުރީރު ކުރެއްވުމަކީ ލިބުނު ވަރަށް ބޮޑު އުފަލެއް ކަމަށެވެ. އަދި އެއީ ދިވެހިންނަށް ލިބުނު ޝަރަފެއްގެ ގޮތުގައި ތޯރިގު ސިފަ ކުރެއްވި އެވެ.\nމީގެ އިތުުރުން ރައީސުލްޖުމްހޫރިއްޔާގެ ތަގުރީރުގައި މޫސުމީ މައްސަލަތަކަށް ވަރަށް ބޮޑަށް އަލިއަޅުވާލައްވާފައިވާތީ އެކަންވެސް އޭނާ ވަނީ ފާހަގަ ކުރައްވާފަ އެވެ.\nރައީސް ރޭ ވިދާޅުވީ މޫސުމަށް އަންނަ ބަދަލުތަކުގެ ސަބަބުން ކުރިމަތިވާ ނުރައްކާތަކުން ސަލާމަތްވުމަށް ބައިނަލްއަގުވާމީ ފެންވަރުގައި އެކަށީގެންވާ ފިޔަވަޅުތަކެއް މިހާތަނަށް ވެސް އެޅިފައި ނުވުމަކީ ކަންބޮޑުވާ ކަމެއް ކަމަށެވެ.\nއަދި، މޫސުމަށް އަންނަ ބަދަލުތަކުގެ ނުރައްކާ ކުޑަ ކުރުމަށް ފާއިތުވި 30 އަހަރު ރާއްޖެއިން ވަކާލާތުކޮށްފައި ވަނީ މޫސުމަށް އަންނަ ބަދަލުތަކުގެ ސަބަބުން ރާއްޖެ ފަދަ ކުދި ގައުމުތައް ނެތިދިއުމުގެ ބިރު އޮތް މިންވަރު ބޮޑުކަމުން ކަމުގައި އެމަނިކުފާނު ވިދާޅުވިއެވެ.\n"ދިވެހިރާއްޖޭގެ ސަރަހައްދުގެ 99 ޕަސެންޓަކީ ކަނޑު. ހިކިފަސްތަނަކީ ޕަސެންޓެއްގެ މިންވަރު. މި ސަބަބާއި ގުޅިގެން ދިވެހިން ވެފައި ވަނީ ކަނޑުގެ ބޮޑު ދައުލަތަކަށް." ރައީސް ވިދާޅުވިއެވެ.\nރައީސް ވިދާޅުވީ ރާއްޖެއަށް ޒިޔާރަތްކުރުމުން ދިވެހިންގެ ދިރިއުޅުމުގެ ނާޒުކުކަން ހާމަވެގެންދާނެ ކަމަށެވެ.\nއާންމު މަޖިލީހުގައި ރައީސް ކުރެއްވި ތަގުރީރަށް ތޯރިގު ތައުރީފު ކުރައްވާފައިވާއިރު، ރައީސްގެ ތަގުރީރުގައި ކުރީގެ ސަރުކާރަށް ވަރަށް ބޮޑަށް ފާޑުވިދާޅުވެފައިވާތީ މިހާރުގެ އިދިކޮޅު ފަރާތްތަކުން ވަނީ ރައީސް ސޯލިހަށް ފާޑު ވިދާޅުވެފަ އެވެ. އަދި ރައީސްގެ ތަގުރީރުން ހާމަވީ، ބަދަލު ހިފުމުގެ ރޫހު އޮތް މިންވަރުކަމަށް ބައެއް ބޭފުޅުން ވިދާޅުވެއެވެ.\nޔޫއެން ރައީސް އިބްރާހިމް މުހައްމަދު ސޯލިހު ތިމާވެށި + ތޯރިގު އިބްރާހިމް ހަތެއް\nމޫސުމީ މައްސަލައަކީ ދިރިއުޅުމާ ގުޅިފައިވާ ހަނގުރާމައެެއް: ރައީސް\n"ނެޓް ޒީރޯ އެމިޝަންއަށް ވާސިލްވެވޭނެ"\nވިހަ ގޭސް މަދުކުރަން ރާއްޖެ ނަމޫނާ ދައްކާނެ: ރައީސް\n"ކަނޑުތައް ހިމާޔަތް ކުރަން އެކްސްޕެޑީޝަންތައް ކުރިޔަށްދޭ"


تَدْوِيْنُ السُّنَّةِ النَّبَوِيَّةِ – 21 – – DhiSalafiyyah\nދެވަނައީ: ތާބިޢީ ބޭކަލުންގެ ޒަމާނުގައި ސުންނަތަށް ދެއްވާފައިވާ އަހަންމިއްޔަތު\nޞަޙާބީ ބޭކަލުންގެ ދުވަސްވަރު ނިމުނުއިރު ތާބިޢީ ބޭކަލުންގެ ދުވަސްވަރުވަނީ ފެށިފައެވެ. އޭރު ފިތުނައާއި ބިދުޢައާއި ހަވާނަފްސަށް ތަބާވުމުގެ ކޮޅުމަތިވަނީ ފެށިފައެވެ. އެހެނީ އިސްލާމްދީނުގެ ޢަދާވާތްތެރިންކަމުގައިވާ ޔަހޫދީންނާއި ނަޞާރާއިންނާއި މަޖޫސީންނާއި ޞާބިއީންނާއި ފަލްސަފާވެރިންވަނީ މީސްތަކުންނާ ހަމައަށް ޞަހާބީ ބޭކަލުން އެގެނެސްދެއްވި ދީނާ ދިމާކޮށްފައެވެ. އަދި ދުނިޔޭގެ ކަންކޮޅުތަކަށް އިސްލާމްދީން ފެތުރިގެން ދިޔުމާ އަދި މުސްލިމުންނަށް ލިބެމުން ދިޔަ މަތިވެރި ނަޞްރުތަކާމެދު އެބައިމީހުންވަނީ ނުހަނު ކަންބޮޑުވެފައެވެ. އިސްލާމްދީން ފެތުރިގެންދާތީ ޢަސްކަރީ ގޮތުން ކުރިމަތިލައިގެން ކުރިއެރުމެއް ނުލިބުމުން، ދީނުގެ ޢަދާވާތްތެރިން ދެން މަސައްކަތްކުރީ އިސްލާމްދީނަށާއި އެދީނުގެ އަހުލުވެރިންނަށް މަކަރާއި ޙީލަތް ހެދުމަށެވެ. ފަހެ އެގޮތުން މުސްލިމުންގެ މެދުގައި ފިތުނަތަކާއި ޝައްކުތަކާއި ޝުބުހަތައް ފެތުރިއެވެ. ޚާއްޞަކޮށް އަލަށް އިސްލާމްވާ މީސްތަކުންގެ މެދުގައެވެ.\nއެފިތުނަތައް ފެށިފައިވާނީ ޙުޛައިފާ رضي الله عنه ގެ އަރިހުން އިމާމް މުސްލިމު ރިވާކުރައްވާފައިވާ ޙަދީޘްގައިވާ ފަދައިން ފިތުނައިގެ ދޮރު ހަލާކުވެގެން ދިޔުމުންނެވެ. ކަނޑުގެ ރާޅުތައްފަދައިން އަންނާނެކަމަށް ރަސޫލާ صلى الله عليه وسلم ޚަބަރުދެއްވާފައިވާ ފިތުނައާ ބެހޭގޮތުން ޢުމަރު رضي الله عنه އެކަލޭގެފާނަށް ސުވާލު ދެންނެވިއެވެ. ފަހެ ޖަވާބުގައި ޙުޛައިފާ ވިދާޅުވިއެވެ.\n“އޭ އަމީރުލް މުއުމިނޫންނެވެ. ކަލޭގެފާނާ އެކަމަކާ ގުޅުމެއް ނުވެއެވެ. ކަލޭގެފާނާ އެއާ ދެމެދުގައި ބަންދުކުރެވިފައިވާ ދޮރެއް ވެއެވެ. ފަހެ، އުމަރުގެފާނު ވިދާޅުވިއެވެ. އެ ދޮރު ހުޅުވޭނީ ހެއްޔެވެ؟ ނުވަތަ ހަލާކުކޮށްލެވޭނީ ހެއްޔެވެ؟ ވިދާޅުވިއެވެ. ކިއެއް ހެއްޔެވެ. ހަލާކުކޮށްލެވޭނީއެވެ. ޢުމަރުގެފާނު ވިދާޅުވިއެވެ. ފަހެ ހަމަކަށަވަރުން އެހެންވިއްޔާ ގާތްވެގެންވަނީ އެދޮރު ދެވަނަ ފަހަރަށް ނުލެއްޕުމެވެ.”\nމިޙަދީޘްގައި ޙުޛައިފަތުގެފާނު ޚަބަރުދެއްވާފައި އެވަނީ އެދޮރަކީ ޢުމަރުގެފާނުކަމަށް، ޢުމަރުގެފާނަށް އެނގިވަޑައިގަންނަވާކަމުގައެވެ. އެއީ މާދަމާއާ ދެމެދުގައިވަނީ މިރޭކަން އެނގޭ ފަދައިންނެވެ. [އެބަހީ: އެހާ ޔަޤީންކަމާ އެކުއެވެ.] \n صحيح مسلم – كتاب الفتن واشراط الساعة – باب في الفتنة التي تموج كموج البحر ٤ / ۲۳۱٨ ح ۲٦. وهو أيضا في كتاب الفتن في صحيح البخاري.


Sonam Ge Athugai Oi Dhabahuge Agu Ingeytha? - Vaguthu\nހާލަތު ރަނގަޅު ނުވެ، ހަލުވި ކަމާއި އެކު އަދިވެސް ބަލި ފެތުރެނީ - 35 މިނެޓް ކުރިން\nސޯނަމްގެ އަތުގައި އޮތް ދަބަހުގެ އަގު އިނގޭތަ؟\nބޮލީވުޑްގެ މަޝްހޫރު އެކްޓްރެސް ސޯނަމް ކަޕޫރު އަހޫޖާއަކީ ބޮލީވުޑްގައި އެންމެ ފެޝަނަށް ފޮލޯ ކުރާ އެކަކެވެ.\nސޯނަމްގެ ފޭނުންއަށް ވެސް އެންމެ ކަމުދަނީ އޭނާގެ ފެޝަން ޓޭސްޓެވެ. ވަރަށް ފަހުން އަބޫ ދާބީގައި އޮތް ހަފްލާއެއްގައި ސޯނަމް ފެނިގެން ދިޔައީ ހުދު ސާރީ އެއްގައެވެ. މި ހެދުން ޑިޒައިން ކޮއްފައިވަނީ އިންޑިއާގެ މަޝްހޫރު ސެލެބުރެޓީ ޑިޒައިނާ މަނީސް މަލޯތްރާއެވެ. ސޯނަމްގެ ސާރީ އާއި ގުޅުވައިގެން މަނީޝް ދިން އިންޓަވިއުއެއް ބުނެފައިވަނީ "ބައެއް ފަހަރު ކުރެވޭ ކުދިކުދި ކަންތަކުން ވެސް ވަރަށް ބޮޑު ފައދާ ކުރާކަމަށެވެ." އެގޮތުން ސޯނަމްގެ މި ޝިފޮން ސާރީ އަކީ ވެސް އެކަހަލަ އެއްޗެއްކަން ވެސް މަނީޝްވަނީި ބުނެފައެވެ.\nމި ސާރީ ގެ ކައިރި ޑިޒައިން ކޮއްފައިވަނީ ވެލިފޮތިން އާއި ކުދިކުދި މުތް އެއްކޮށްގެންއެވެ. މި ސާރީގައި ސޯނަމް ފެނިފައިވާ އިރު އަތުގައި އޮތީ ދުނިޔޭގެ ނަން މަޝްހުރު ބުރޭންޑެއް ކަމަށްވާ "ރޫބިސް މިލާނޯ" މިނީ ބޭގްއެކެވެ. އެ ހެދުމުގައި ސޯނަމް ފެނި ގިނަބަޔަކު އަންނަނީ ތައުރީފު ކުރަމުންއެވެ. މި ހެދުމާއި ގުޅުވައިގެން ސޯނަމް ކޮށްފައި ވަނީ ވަރަށް ލުއިލުއި މޭކްއަޕްއެކެވެ.\nސޯނަމްގެ އަތުގައި އޮތް "ރޫބިސް މިލާނޯ" މިނީ ބޭގްގެ އަގަކީ ހަތްދިހަ ހަތް ހާސް އިންޑިއާ ރުޕީސްގެ އަގު ބޮޑު ދަބަހެކެވެ. ސޯނަމް އެންމެ ފަހުން ފެނިފައިވަނީ "ދަ ޒޯޔާ ފެކްޓާ" އިންއެވެ. އަބީޝޭކް ޝަރްމާ ޑައިރެކް ކޮށްފައިވާ މި ފިލްމަށް ބޮކްސް އޮފީހުން 6.91 ކުރޯޑް ރުޕީސް ލިބިފައިވެއެވެ.\nއެންމެ ފަހުން އެކްޓްރެސް ޒޯގެ ބައްޕައަށްވެސް ކޮވިޑް-19 ޖެހިއްޖެ\nބާމްފާޑްގައި ޕަރޭޝް ރާވަލްގެ ދަރި އަދިތިޔާ އާއި ޝާލިނީ ޕާންޑޭ\nކޮވިޑް-19: ވަރުން ފަގީރުންނާއި ސިއްހީ ހިދުމަތްތެރިނަށް އެހީ ފޯރުކޮށްދެނީ\nފެބުރުއަރީ 15, 2020 18:02\nތިއީ ގާތްގަނޑަކަށް 1000 ޑޮލަރުގެ ދަބަހެއް! ގުޗީ ފަދަ މަޝްހޫރު ބްރޭންޑްތަކުގައި ތިއަށްވުރެ މާ އަގުބޮޑު ދަބަސް ހުންނާނެ!\nފެބުރުއަރީ 15, 2020 20:17\nމާދަމާގަ މަރުވިޔަސް ތީގެން އެކައްޗެއްވެސް ނުގެންދެވޭނެ. ދާން ޖެހޭނީ ހުސްއަތާ.\nފެބުރުއަރީ 15, 2020 20:43\nވަރަށް ރަނގަޅު ވާހަކައެތް.ހެޔޮގޮތުގާ މަރުވެދިއުން އޮތީ.އޭރުން ތިޔައްވުރެ މާ މޮޅުގާ އަބަދަށް އުޅެވޭނެ.\nފެބުރުއަރީ 15, 2020 22:26\nތިޔަދަބަހުގެއަގު އެގޭނީހަމައެކަނި މަހްލޫފުއައް\nފެބުރުއަރީ 16, 2020 10:03\nތި ބޭގަށް ވުރެއް މާ އަގުބޮޑު ވާނެ5ވަގުތު ނަމާދުވެސް


Beyru boat ehgai drug etherekuri meehunge vanavaru haamakohfi\nބޭރު ބޯޓެއްގައި ޑްރަގު އެތެރެކުރި މީހުންގެ ވަނަވަރު ހާމަކޮށްފި\nބޭރު ބޯޓެއްގައި ރާއްޖެއަށް މަތުވާތަކެތި އެތެރެކުރަން އުޅެނިކޮށް އަތުލައިގަތް މީހުންގެ މައުލޫމާތު މިއަދު ފުލުހުން ހާމަކޮށްފި އެވެ.\nދިވެހި ކޯސްޓްގާޑާއި ފުލުހުން ގުޅިގެން ހިންގި އޮޕަރޭޝަނެއްގައި މިމަހުގެ ހަތްވަނަ ދުވަހުގެ ރޭ ބޭރުގެ ބޯޓެއް ގިނަ އަދަދެއްގެ މަސްތުވާތަކެއްޗާއެކު ވަނީ ހިފަހައްޓައިފަ އެވެ. ނަމަވެސް، އޭރު އަތުލައިގަތް މަސްތުވާތަކެތީގެ އަދަދެއް އަދި ބޯޓުގެ މައުލޫމާތެއްވެސް ފުލުހުން ހާމަކޮށްފައެއްނުވެ އެވެ.\nއެކަމުގައި އިސްކޮށް ހަރަކާތްތެރިވެފައިވަނީ، 35 އަހަރުގެ ސ. ހިތަދޫ ކޯޒީ ކޯނަރު އަލީ އަންވަރު މުހައްމަދުގެ އިތުރުން ފަސް ދިވެހި ފިރިހެނުންނާއި ބަންގްލަދޭޝްގެ ދެ މީހުން ކަމަށް ފުލުހުން މިއަދު ބުންޏެވެ.\nހައްޔަރުކުރި މީހުންގެ ތެރެއިން ކުށުގެ ރެކޯޑް އޮތީ އެންމެ ދެ މީހުންގެ ކަމަށް ފުލުހުން އާންމުރި މައުލޫމާތުތަކުން އެނގެ އެވެ. އޭގެ އިތުރުން އިރާނުގެ ބޯޓުގައި ތިބި ފަޅުވެރިންވެސް ފުލުހުން ވަނީ ހައްޔަރުކޮށްފަ އެވެ. އެ ބޯޓުގައި ތިބި ފަޅުވެރިންގެ މައުލޫމާތު ވެސް ފުލުހުން މިއަދު ހާމަކޮށްފައިވާއިރު، އެ ހަ މީހުންނަކީވެސް އިރާނު މީހުންނެވެ.\nބޯޓު ހިފެހެއްޓީ ހއ. ތުރާކުނުގެ ހުޅަނގު އުތުރުން ގާތްގަނޑަކަށް 172 މޭލު ބޭރުން، ރާއްޖޭގެ ހާއްސަ އިގްދިސޯދީ ކަނޑުގެ ސަރަހައްދުންނެވެ. އެ ބޯޓު ރާއްޖެއާ ކައިރި ސަރަހައްދެއްގައި މަސްތުވާތަކެތި ހިފައިގެން އުޅޭކަމުގެ މައުލޫމާތު ކޯސްޓްގާޑާ ހިއްސާ ކޮށްފައިވަނީ އިންޑިއަން ކޯސްޓްގާޑުން، މި މަހުގެ އެއްވަނަ ދުވަހު އެވެ.\nމޯލްޑިވްސް ޕޮލިސް ސާވިސް މަސްތުވާތަކެތި ބަންގްލަދޭޝް + އެމްއެންޑީއެފް އީރާން


Will Smith ge thafaalun Hollywood ah lolhun!\nވިލް ސްމިތުގެ ތަފާލުން ހޮލީވުޑަށް ލޮޅުން އަރައިފި!\nއޮސްކާ އެވޯޑު ސްޓޭޖުގައި ކްރިސް ރޮކްގެ މޫނުގައި ވިލް ސްމިތު ޖަހަނީ\nމިދިޔަ އާދީއްތަ ދުވަހު އޮތް އޮސްކާ އެވޯޑު ހަފުލާގައި އެންމެ މޮޅު އެކްޓަރަކަށް ހޮވުނު ވިލް ސްމިތު ވަނީ ކޮމޭޑިއަން ކްރިސް ރޮކްގެ މޫނުގައި ހޫނު ތަފާލެއް ޖަހާފަ އެވެ. ވިލް ސްމިތު ރުޅިއައީ އޭނާގެ އަންހެނުން ޖަޑާ ޕިންކެޓް ސްމިތުގެ ބޯ ބާލާފައި ހުންނަ ހުރުމާ ގުޅޭ ގޮތުން ކްރިސް ރޮކް ޖޯކް ޖެހުމުންނެވެ. އޭނާ ބުނީ ޖަޑާ ބޯ ބާލާފައި ހުރީ އެލޮޕޭޝިއާ ކިޔާ ބައްޔެއް ޖެހިގެން ބޮލުން އިސްތަށި ފައިބައިގެން ހެން އޭނާއަށް ހީވާ ކަމަށެވެ.\nރޮކް މި ކޮމެންޓު ކުރުމުން އައި ރުޅީގައި ވިލް ވަނީ ސްޓޭޖަށް އަރައި ވިލްގެ މޫނުމަތިގައި ވަރަށް ބާރު އެތިފަހަރެއް ޖަހާފަ އެވެ.\nވިލް އަޅައިލި ތަފާލާ ގުޅިގެން ހުޅަނގުގެ ފިލްމު އިންޑަސްޓްރީ ވަނީ ދެބައި ވެފަ އެވެ. އެއްބަޔަކު ބުނަނީ ވިލް ކަންތައް ކުރީ ރަނގަޅަށް ކަމަށެވެ. އަނެއް ބަޔަކު ބުނީ ކޮންމެ އެއްޗެކޭ ކިޔަސް ޖަހައިގެން ނުވާނެ ކަމަށެވެ.\nކްރިސްގެ މޫނުމަތީގައި ޖެހުމަށް ފަހު ވިލް ސްމިތު ވަނީ އޭނާގެ ކިބައިންނާއި އޮސްކާ އިންތިޒާމްކުރާ ފަރާތުން މައާފަށް އެދިފަ އެވެ. އަދި އެއީ އޭނާ ކޮށްގެން ވާނެ ކަމެއް ނޫން ކަމަށް ގަބޫލުކުރާ ކަމަށް ވެސް ވިލް ބުނެފައި ވެއެވެ.\nއަދި ފަހުން އިންސްޓަގްރާމްގައި ވިލް ސްމިތު ވަނީ ރޮކްގެ ކިބައިން ރަސްމީކޮށް މައާފަށް އެދި ޕޯސްޓެއް ޖަހާފަ އެވެ. މި ޕޯސްޓްގައި އޭނާ ކުރި ކަންތައްތަކަކީ "އެއްވެސް އުޒުރެއް ދެއްކޭނެ އަދި ބަލައިގަނެވޭނެ ކަމެއް ނޫން" ކަމަށް ބުނެފައި ވެއެވެ.\nމިކަމާ ގުޅިގެން ހޮލީވުޑް ބައެއް މީހުން ބުނަނީ މިއީ ބެސްޓް އެކްޓަރުގެ އެވޯޑު ވިލް ސްމިތު އަތުން އަތުލަން ޖެހޭ ވަރުގެ ކުށެއް ކަމަށެވެ. ނަމަވެސް އަނެއް ބަޔަކު އެގޮތެއް ބޭނުމެއް ނުވެ އެވެ.\n"އަހަރެންނަށް ހަގީގަތުގައި ވެސް ގަބޫލެއް ނުކުރެވޭ ވިލް ސްމިތު ކުރި ކަމަކީ އޭނާއަށް ހައްގު އޮސްކާ އެވޯޑެއް އަތުލަން ޖެހޭ ވަރުގެ ކަމެއް ކަމަކަށް. އޭނާ މަކަރު ހަދައިގެން އެ އެވޯޑު ހޯދިކަން އެނގިގެނެއް ނޫން މި އުޅެނީކީ. އެހެންވީމަ ދެވަނަ އަށް އައި މީހާއަށް އޭނާއަށް ލިބުނު އެވޯޑު ދޭކަށް ނުޖެހޭނެ،" ހޮލީވުޑް މަޝްހޫރު ލިޔުންތެރިޔާ މާކް ހެރިސް ކުރި ޓުވީޓެއްގައި ބުނެފައި ވެއެވެ.\nހޮލީވުޑް ރިޕޯޓާ ނޫހުގެ ކުރީގެ އެޑިޓަރު މެތިއު ބެލޯނީ ސޯޝަލް މީޑިއާގައި ބުނެފައިވާ ގޮތުގައި ވިލް ސްމިތުގެ މި ތަފާލުގެ ސަބަބުން އޭނާގެ އަތުން އޮސްކާ އެވޯޑު އަތުލާނެ ކަމަކަށް ނުބެލެވެ އެވެ.\n"އަހަރެންނަށް ހީވަނީ އޮސްކާ އެވޯޑަކީ އޭނާ ކުރި މަސައްކަތުން ހޯދި އެއްޗަކަށް ވާތީ އެއެއް ނާތުލާނެހެން. އަބަދު ދޭން ޖެހޭނީ އޭނާ ކުރި ކުށަށް،" ބެލޯނީ ބުނެފައި ވެއެވެ.\nއަދި އޮސްކާ އެކަޑަމީގެ މެމްބަރުކަމުން ވިލް ސްމިތު ވަކި ކުރާނެ ކަމަށް ނުބެލެވޭ ކަމަށް ވެސް ބެލޯނީ ބުންޏެވެ.\n"އަހަންނަށް ހީވަނީ ހައެއްކަ މަސް ދުވަހުގެ ނޫނީ އަހަރެއްހާ ދުވަހުގެ ސަސްޕެންޝަނެއް އަތުވެދާނެހެން. ވިލް ސްމިތު ކަންތައް ކުރި ގޮތުން އޮސްކާ އެވޯޑު ހަފުލާ އަށް ލިބުނު ހުތުރު ނަމާހެދި އެކަޑަމީން ވަނީ ހިތްހަމަނުޖެހިފައި. ވަރުގަދަ އަދަބެއް ވިލް ސްމިތަށް ދޭނެ ކަމަށް އަހަރެން ޔަގީން ކުރަނީ،" ބެލޯނީ ބުންޏެވެ.\n"އެކަޑަމީގެ މެމްބަރެއްގެ ހައިސިއްޔަތުން ވިލް ސްމިތާ މެދު ޑިސިޕްލިނަރީ އެކްޝަން ނަގަން އަހަރެން އެކަޑަމީ އަށް ގޮވާލަން. އަހަރެމެންގެ މުޅި ކޮމިއުނިޓީގެ އަގު އޭނާ މިރޭ އެ ވައްޓާލީ އެންމެން ކުރިމަތީގައި،" ހޮލިވުޑް ޕްރޮޑިއުސަރު، ޑައިރެކްޓަރު އަދި އެކަޑަމީ މެމްބަރު މާޝަލް ހާޒްކޯވިޗް ކުރި ޓުވީޓެއްގައި ލިޔެފައި ވެއެވެ.\nނަމަވެސް ވިލް މައާފަށް އެދި ޝެއާ ކުރި ޕޯސްޓުން ރުޅި ގަދަވެފައިވާ ގިނަ މީހުންގެ ރުޅި ވަނީ ކޮންމެވެސް ވަރަކަށް މައިތިރިވެފަ އެވެ.\nއެމެރިކާ އޮސްކާސް އެވޯޑްސް\nއޮސްކާއަށް ނޮމިނޭޓްވީ ފުރަތަމަ މުސްލިމް އެކްޓަރު


SunOnline: Lanka gai Visa nethi ulhey Dhivehin, emeehunge mauloomaathu eba hissaa kurey: Shahid\nލަންކާގައި ވިސާ ނެތި އުޅޭ ދިވެހީން މައުލޫމާތު އެބަ ހިއްސާކުރޭ: ޝާހިދު\nފޮރިން މިނިސްޓަރު އަބްދުﷲ ޝާހިދު (ކ)، ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއެކު -- ފޮޓޯ: ރައީސް އޮފީސް\nސްރީލަންކާގައި ވިސާ ނެތި ދިރިއުޅެމުންދާ ދިވެހީން، އެމީހުންގެ މައުލޫމާތުތައް އެގައުމުގައި ހުންނަ ދިވެހި އެމްބަސީއަށް އަމިއްލައަށް ހިއްސާކުރަމުން އެބަ ގެންދާކަމަށް ފޮރިން މިނިސްޓަރު އަބްދުﷲ ޝާހިދު ވިދާޅުވެއްޖެ އެވެ.\nނޫސްވެރިންނާ ވާހަކަދައްކަވަމުން ފޮރިން މިނިސްޓަރު ޝާހިދު މިއަދު ވިދާޅުވީ ވިސާ ހަމަވުމުގެ އިތުރުން، ޕާސްޕޯޓުގެ މުއްދަތުވެސް ހަމަވެ، ފަސް އަހަރުވެސް ހަމަވެފައިވާ ދިވެހީން ލަންކާގައި އެބަ އުޅެ އެވެ.\nމިނިސްޓަރު ވިދާޅުވީ ގަވައިދާ ހިލާފަށް އެގައުމުގައި ދިރިއުޅޭ ދިވެހީން، ދިވެހި އެމްބަސީއަށް އަމިއްލައަށް ގުޅާއި، އެމީހުންގެ ނަމާއި ހުރިހާ މައުލޫމާތުތައް ދެމުން ގެންދާ ކަމަށެވެ. އެހެން ނަމަވެސް އެމީހުން ތިބީ ކޮން ތަނެއްގައިކަން ހާމަކުރަން އެމީހުން ބޭނުން ނުވާކަމަށް ބުނާކަމަށްވެސް މިނިސްޓަރު ވިދާޅުވިއެވެ.\nސްރީލަންކާގައި ގަވައިދާ ހިލާފަށް އުޅޭ ދިވެހީންގެ މައްސަލަ ފެންމަތިވީ، އެގައުމުގައި މިދިޔަ މަހު ދިން ޓެރަރިސްޓު ހަމަލާތަކަށްފަހު ސަލާމަތީ ބާރުތަކުން އެގައުމުގެ ހުރިހާ ގެއެއް ބަލައި ފާސްކުރުމުގެ މަސައްކަތް ކުރަމުން ދަނިކޮށެވެ. ސްރީލަންކާގެ ސަރުކާރުން އަންގާފައިވަނީ އެގައުމުގައި ދިރިއުޅޭ ބިދޭސީން، އެންމެ ކައިރި ޕޮލިސް ސްޓޭޝަނެއްގައި ރެޖިސްޓްރީކުރުމަށް އެންގުމުންނެވެ.\nމިނިސްޓަރު ވިދާޅުވީ ލަންކާގައި ގަވައިދާ ހިލާފާށް، ވިސާ ނެތި އުޅެމުންދާ ދިވެހީންގެ ތެރޭގައި، ނޮވެމްބަރު3މައްސަލައިގައި ޖަލަށް ލާފައިވާ ހ. ހާޖަރާގޭ އަބްދުﷲ ލުތުފީވެސް ހިމެނޭ ކަމަށެވެ. ލުތުފީއަކީ 2010 ވަނަ އަހަރު ސިއްހީ ފަރުވާއަށް ލަންކާއަށް ފޮނުވާލުމުން އަނބުރާ ރާއްޖެ ނައިސް، ލަންކާގައި ފިލައިގެން އުޅޭ މީހެކެވެ.\nމީގެ އިތުރުން ހުޅުމާލޭގައި ފްލެޓު އަޅައި ވިއްކާނެކަމަށް ބުނެ 200 އަށް ވުރެ ގިނަ މީހުންގެ އަތުން މަކަރާއި ހީލަތުން ފައިސާ ނެގި ކަމަށް ތުހުމަތު ކުރެވޭ ސީލައިފް ގްލޯބަލް ކުންފުނީގެ މެނޭޖިން ޑިރެކްޓަރު މުހައްމަދު އަހުމަދު މޫސާ (އަންމަޓީ)ވެސް އުޅެމުން ދަނީ ލަންކާގައި ކަމަށް މައުލޫމާތު ލިބެއެވެ.\n"ޗައިނާ ދަތުރުން ގުޅުން ވަރުގަދަ ކުރުމުގެ ބިންގާ އެޅޭނެ"\nނަތަންޔާހޫގެ ވައުދު، ރާއްޖެއިން ކުށްވެރިކޮށްފި


India Ge Emme Baarah Dhuvaa Railge furathama Dhathurugaives Massala Thakeh\nއިންޑިއާގެ އެންމެ ބާރަށް ދުވާ ރެއިލުގެ ފުރަތަމަ ދަތުރުގައިވެސް މައްސަލަތަކެއް\n- 1 year ago0- ފާތިމަތް ޝިމްނާ\nއިންޑިއާގެ މިހާތަނަށް އުފެއްދި އެންމެ ބާރަށް ދުވާ ރެއިލްގެ ފުރަތަމަ ދަތުރުގައިވެސް ރެއިލްއަށް މައްސަލަތަކެއް ދިމާވެއްޖެއެވެ.\nވަންދޭ މާތަރަމް އެކްޕްރެސްގެ ނަމުގައި އިންޑިއާގެ ޕްރައިމް މިނިސްޓަރ ނަރެންދްރަ މޯދީ އިއްޔެ އިފްތިތާހުކުރި ރެއިލްގެ ފުރަތަމަ ދަތުރު ފަށާފައިވަނީ މިއަދުއެވެ.\nނަމަވެސް އެދަތުރުގެ ތެރެއިންވެސް އެ ރެއިލްއަށް ވަނީ މައްސަލަތަކާއި ކުރިމަތިވެފައެވެ. އިންޑިއާގެ ނޫސްތަކުގައިވާ ގޮތުން އެރެއިލަށް މައްސަލަ ޖެހިފައިވަނީ އެރެއިލްގެ ފުރަތަމަ ދަތުރު އިންޑިއާގެ ވަރަނާސީ އިން ދިއްލީއަށް ދަތުރުކުރަމުން އައި މަގުމަތީގައެވެ.\nއެގޮތުން މައްސަލަ ޖެހިފައިވަނީ އެ ރެއިލްގެ ބްރަކި ސިސްޓަމަށެވެ. އަދި އެއާއެކު މުޅި ރެއިލުން ވަނީ ކަރަންޓް ކެނޑިފައެވެ.\nރެއިލްގައި މައްސަލަ ޖެހުނުއިރު އެންމެ ރެއިލްގައި ގިނައިން ތިބީ ނޫސްވެރިންނާއި ރެއިލްވޭގެ އޮފިޝަލުން ކަމަށްވަނީ މައުލޫމާތު ލިބިފައެވެ.\nއެމީހުން ދިއްލީއަށް ގެންގޮސްފައިވަނީ އެހެން ރެއިލެއްގައިކަމަށްވެސް ނޫސްތަކުން ރިޕޯޓްކޮށްފައިވެއެވެ. އެހާދިސާއާއި ގުޅިގެން ރެއިލަށް މާބޮޑު ގެއްލުމެއް ލިބިފައި ނުވާކަމަށް އިންޑިއާގެ ކަމާއި ބެހޭ ފަރާތްތަކުން ބުނެފައިވެއެވެ.\nރެއިލްގެ ދަތުރުތައް ދިއްލީއާއި ވަރަނާސީއާއި ދެމެދު އާންމު ދަތުރުތައް ރަސްމީކޮށް ފެށުމަށް ހަމަޖެހިފައިވަނީ މާދަމާއެވެ. މި ރެއިލާއެކު ވަރުނާސީއާއި ދިއްލީއާއި ދެމެދު ކުރާ ރެއިލް ދަތުރުތައް ހަގަޑި އިރަށް ކުޑަވެގެންދާނެ ކަމަށް އިންޑިއާގެ ކަމާއި ބެހޭ ފަރާތްތަކުން ބުނެފައިވެއެވެ.


34 rashugai 65 percent meehun vaccine jahaifi\nކޮވިޑް 19 އިން ރައްކާތެރިވުމަށް ކުރިއަށް ގެންދާ ވެކްސިން ޕްރޮގްރާމްގައި މީހަކު ވެކްސިން ޖަހަނީ -- ފޮޓޯ: އަވަސް\nރާއްޖޭގެ އާބާދީގެ 65 ފަސެންޓް މީހުން ވެކްސިން ފުރިހަމަކޮށްފައިވާ ރަށްތަކުގެ އަދަދު 34 އަށް އަރައިފި އެވެ.\nހެލްތް މިނިސްޓްރީން އާންމުކޮށްފައިވާ ވެކްސިންގެ އެންމެ ފަހުގެ ތަފާސްހިސާބުތަކަށް ބަލާއިރު އެންމެ ގިނަ މީހުން ވެކްސިން ފުރިހަމަކޮށްފައި ވަނީ ވ. ތިނަދޫއިންނެވެ. އެ ރަށުން ވަނީ އާބާދީގެ 77 ފަސަންޓް މީހުުން ވެކްސިން ޖަހާފަ އެވެ. އެންމެ މަދުން ވެކްސިން ޖަހާފައި ވަނީ ގއ. ދާންދޫގަ އެވެ. އެރަށުން ވެކްސިން ފުރިހަމަކޮށްފައި ވަނީ އާބާދީގެ ނުވަ ފަސެންޓް މީހުންނެވެ.\nރާއްޖޭގައި މީހުން ދިރިއުޅެމުން ދަނީ 185 ރަށުގަ އެވެ. ކޮވިޑުން ރައްކާތެރިވުމަށް ވެކްސިން ޖަހަމުން ދާއިރު 151 ރަށެއްގައި އާބާދީގެ 65 ފަސެންޓް މީހުން އަދިވެސް ވެކްސިން ފުރިހަމަ ކޮށްފައެއް ނުވެ އެވެ.\nރާއްޖެއިން މިހާތަނަށް 274،949 މީހަކު ވަނީ ދެ ޑޯޒް ޖަހާ ވެކްސިން ފުރިހަމަ ކޮށްފަ އެވެ. އަދި 325،060 މީހަކު ވަނީ ފުރަތަމަ ޑޯޒް ޖަހާފަ އެވެ. އެއީ ކޮވިޝީލްޑް ވެކްސިނާއި ފައިޒާ ވެކްސިނާއި ސިނޯފާމް ވެކްސިނާއި އެކްސްޓްރަޒަނިކާ ވެކްސިން ފުރިހަމަ ކުރި މީހުންނެވެ.\nސަރުކާރުން ވަނީ ވެކްސިންގެ ދެ ޑޯޒް އަވަހަށް ފުރިހަމަކޮށް ކޮވިޑުން ރައްކާތެރި މުޖުތަމައެއް ހޯދުމަށް އާންމުންގެ އެހީތެރިކަމަށް އެދިފަ އެވެ.\nކޮވިޑްގައި ދިވެހިން މިހާތަނަށް މި ބަލީގެ ހަތަރު ރާޅެއް ތަޖުރިބާ ކޮށްފައިވެ އެވެ. އޭގެ ތެރެއިން އެންމެ ހާލަތު ގޯސްވީ ހަތަރުވަނަ ރާޅުގައި މެއި މަހުގެ ތެރޭގަ އެވެ. އެ މަހު އެކަނިވެސް 40،000 އާ ގާތްކުރާ އަދަދަކަށް މީހުންނަށް ބަލި ޖެހުނެވެ. 100 އަށް ވުރެ ގިނަ މީހުން ބަލީގައި މަރުވި އެވެ. އެތައްހާސް ބަޔަކު އެޑްމިޓްކޮށްގެން ފަަރުވާދޭން ޖެހުނެވެ.\nމިހާތަނަށް 77،758 މީހަކަށް ރާއްޖެއިން ބަލި ޖެހިފައިވެ އެވެ. އަދި 75،065 މީހަކު ވަނީ ބަލިން ފަސޭހަވެފަ އެވެ. މިވަގުތުގެ އެކްޓިވް ކޭސްގެ އަަދަދަކީ 2،459 އެވެ. ހޮސްޕިޓަލްގައި 16 މީހަކަށް ފަރުވާ ދެމުންދާއިރު ބަލީގައި މަަރުވި މީހުންގެ ޖުމްލަ އަދަދަކީ 222 އެވެ.


HEYRIYA | Vadaan Fannugai Molhu Vashafaru Saleem Ge Reethi Ufedhdhunthah - Vaguthu\nހއ. ވަށަފަރުއަށް އުފަން މާވަޑި އަހުމަދު ސަލީމް.- ވަގުތު އިމޭޖަސް- މުހައްމަދު އަފްޒަލް\n(ހއ. ވަށަފަރު) ވަކި ރަށެއްގެ ނަން ބުނުމުން އެ ރަށެއްގައި ޚާއްސަ މަސައްކަތްތެރިކަމާއި ފަންނުތައް ފާހަގަކުރެއެވެ. ބޮޑުތިލަދުންމަތީ އުތުރު ބުރީ ވަށަފަރޭ ބުނުމުން ވަޑާމުގެ ފަންނުވެރިންނާއި އަތްތެރި މަސައްކަތްތެރިންގެ ރަށެކޭ ބުނާ އަޑު އިވެއެވެ. ވަށަފަރުގައި ހުންނަ ގެސްޓް ހައުސްއަކަށް ވަތް އިރު އެ ތަނުގައި ވެސް އެފަދަ އެކި މަސައްކަތްތައް ފެނުނެވެ. އެއީ ވެސް ރަށު ފަންނުވެރިންގެ މަސައްކަތެވެ.\nވަޑާން ފަންނުގެ މޮޅު މީހުންނާ ބައްދަލުވި މި ފަސްގަނޑުގައި ކިއްސަރު ވަޑާމާއި ތެދުއުއިވަޑާން ކުރާ ބައެއް މީހުންނާ ވެސް ދިމާވިއެވެ. ފަރުނީޗަރާއި ގޮނޑި އާއި ހޮޅުއަށި ފަދަ އެތައް އެއްޗެއް އުފައްދަން ކުޅަދާނައެވެ. ހއ. އަތޮޅުގެ ރަށްރަށަށް "ވަގުތު ހޭރިޔާ" އިން ކުރި ދަތުގައި ވަށަފަރުން ދިމާވި މީގެ އެއް ފަހުލުވާނެކެވެ. އޭނާގެ ފަށުވި އުފެއްދުންތަކުގެ ރީތި ކަމާއި ޗާލޫ ކަމުން އޭގެ ވާހަކަ ލިޔުމުގެ ޝައުގު އުފެދުނީއެވެ.\nއުމުރުން 66 އަހަރުގެ އަހްމަދު ސަލީމް އާމްދަނީ ހޯދަން މިއަދު ކުރާ މައިގަނޑު މަސައްކަތަކީ ވެސް މިއީއެވެ. މާވަޑި ސަލީމްގެ އުފެއްދުންތައް ހުރި ކުޑަކުޑަ ފިހާރައަށް ޒިޔާރަތް ކޮށްލީމެވެ. އެ ފިހާރައާއި ގޭތެރެއިން ވެސް ފެނުނީ ސަލީމްގެ މި މޮޅު ފަންނެވެ. މަސްވެރިކަމަށް ބޭނުންވާ ދަގަނޑެވެ. ހުނި އަޅަން ގެންގުޅޭ ތަގަރިއެވެ. އުދުޅި ފަދަ ތަކެތި ވެސް ހުރިއިރު، ނާށިން ޖޯޑު ވެސް ހަދާފައި ހުއްޓެވެ.\nހއ. ވަށަފަރަށް އުފަން މާވަޑި އަހުމަދު ސަލީމް އުފައްދާފައިވާ ބައެއް ތަކެތި - ވަގުތު އިމޭޖަސް- މުހައްމަދު އަފްޒަލް\nލޮލުގައި އެންމެ ބޮޑަށް އަޅައިގަތީ މާވަޑި ސަލީމްގެ ކުދިކުދި ދޯނިތަކެވެ. އޭގެ ތެރެއިން ސަލީމް އުފައްދާފައިވާ ސަތަރި ދޯންޏަކާއި ކާނިޔާރު ދޯންޏެއް ދައްކައިލިއެވެ. ކުޑަކުޑަކޮށް ވަޑާން ކޮށްގެން އުފައްދާފައިވާ އެ ދޯނީގައި ބޮޑު ދޯންޏެއްގެ ކޮންމެ ތަފްސީލެއް ގެނެސްފައިވެއެވެ. ސަލީމް ބުނާ ގޮތުން އެއީ އެތައް ގަޑިއިރެއްގެ މަސައްކަތެވެ. ބައެއް ފަހަރު އެތައް ދުވަހެވެ.\nހއ. ވަށަފަރަށް އުފަން މާވަޑި އަހުމަދު ސަލީމް "ވަގުތު" އަށް އިންޓަވިއު ދެއްވަނީ - ވަގުތު އިމޭޖަސް- މުހައްމަދު އަފްޒަލް\nއާމްދަނީ ހޯދުމާ ގުޅޭ ގޮތުން ސަލީމާ ސުވާލުކޮށްލުމުން ދިން ޖަވާބަކީ "އާމްދަނީއެއް ލިބޭނީ ވީ ވަރަކުން ގިނަ މަސައްކަތް ކޮށްގެން" ކަމުގައެވެ. ވަޑާމުގެ އިތުރުން އާމްދަނީ ހޯދަން ސަލީމް ގިނަ މަސައްކަތްތަކެއް ކުރާ ކަން ފާހަގަކުރިއެވެ.\n"މާވަޑިކަން، ތެދުއުއިވަޑާން، ކިއްސަރު ވަޑާން، ރޭނުން، ދޯނި ބަނުން، މިއިން ކިތަންމެ ކަމެއް ކުރަން، ފައިސާ ހޯދަން، ހިތްވަރު ހުރެގެންދޯ ވާނީ،" ސަކަ މިޒާޖުގެ ސަލީމް ހިނިގަނޑަކާއެކު ބުންޏެވެ.\nހއ. ވަށަފަރުއަށް އުފަން މާވަޑި އަހުމަދު ސަލީމް ތައްޔާރު ކުރި ދޯންޏެއް ދައްކާލަނީ. - ވަގުތު އިމޭޖަސް- މުހައްމަދު އަފްޒަލް\nސަލީމް ފާހަގަކުރި ގޮތުން، ގޭތެރޭގެ ސިޓިން ރޫމުގައި ރީތިކޮށް ބަހައްޓާލެވޭ ގޮތަށް ހުންނަ ކުދިކުދި ދޯނި އުފެއްދުމުގެ ޝައުގު އައީ ވެސް މައި ދޯނިފަހަރު ބަނުމުގެ މަސައްކަތުގައި އުޅުމަށް ފަހުގައެވެ. އެއީ އެ ރަށަށް އައިސް އުޅުނު ނ. ހޮޅުދޫ މާވަޑި ދޮންބެ ކިޔާ މީހެއް ކައިރިން ދަސްކުރި ކަމެއް ކަމަށް އޭނާ ބުންޏެވެ.\n"ވަޑާން ކުރަން ދަސްކުރީ މާވަޑި ދޮންބެ ކައިރިން، މާވަޑި ދޮންބެ މި ރަށަށް އައީ ދޯންޏެއް ބަންނަން، މި ރަށުގެ އޭރު އެންމެ ނަގައި އުޅޭ ވެރިންނާ އެކީ، ވަށަފަރު އާދަމް ކަލޭގެފާނުގެ ވަރަށް ގާތްއެކުވެރި މާވަޑިކޭލެގެއަކީ،" ސަލީމް ބުންޏެވެ.\nސަލީމްގެ މެސެޖަކީ މިއީއެވެ. ލިބިފައި ފަންނުގެ ބޭނުންކޮށްގެން ހިތްވަރުކޮށް މަސައްކަތް ކުރާށެވެ. އާމްދަނީ ހޯދަން ކުރެވެން ހުރި މަސައްކަތެއް ކުރަންވީއެވެ.\nމާވަޑި ސަލީމްގެ އުފެއްދުންތައް ވަރަށް ހިތްގައިމެވެ. މިފަދަ އެކި ފަންނުވެރިން ބޮޑުތިލަދުންމަތީގައި އެބަ ތިއްބެވެ. ޒުވާނުންނާއި ސަލީމް ފަދަ ދޮށީ ރަށްވެހިންނެވެ. މި ފަންނުވެރިންގެ މަސައްކަތް އިޝްތިހާރުކޮށްދޭނެ ގޮތެއް ހޯދުން ވެސް މުހިއްމެވެ.\nހއ.ވަށަފަރުން ކޭކް އެޅުމުގައި ވިދާލި ރާނީ!\nޖުލައި 13, 2021 11:34\nވަރަށް ފައްކާ. މާސާﷲ\nޖުލައި 14, 2021 09:38\nވަރަށް ފުރިހަމަ މަސައްކަތް ތަކެއް. ރަށުގަ ތިބި ޒުވާނުންނަށް ކުރުމުއްދަތުގެ ކޯސްތައް ހިންގައިގެން ނަވަވެސް ތިމަސައްކަތުގެ ތެތެއަށް ވެއްދުމަކީ މުހިއްމުކަމެއް. އެގޮތުން ފައިސާދައްކައިގެންނާއި ހިލޭސާބަހަށްވެސް ކޯސްތައް ހިންގުމަކީ ވަރަށް ބޭނުން ތެރިކަމެއް .


Shidhaathaa, MNP aa gulhihje\nކުރީގެ ޖެންޑާ މިނިސްޓަރު ޝިދާތާ ޝަރީފް، މޯލްޑިވްސް ނެޝަނަލް ޕާޓީ (އެމްއެންޕީ) އާ ގުޅިވަޑައިގަތުން --\nކުރީގެ ޖެންޑާ މިނިސްޓަރު ޝިދާތާ ޝަރީފް، މޯލްޑިވްސް ނެޝަނަލް ޕާޓީ (އެމްއެންޕީ) އާ ގުޅިވަޑައިގެންފި އެވެ.\nއަދާލަތު ޕާޓީގެ ހާރިޖީ ގުޅުންތަކާއި ބެހޭ ކޮމެޓީގެ ރައީސްގެ މަގާމުގައި ހުންނެވުމަށް ފަހު ޝިދާތާ ވަނީ އެ މަގާމުންނާއި އަދާލަތުގެ މެންބަރުކަމުންވެސް ވަކިވެވަޑައިގެންފައެވެ. އަދި އެމްއެންޕީއާ ގުޅިވަޑައިގަންނަވާނެކަން ހާމަކުރައްވާ ބަޔާނެއް ނެރުއްވިއެވެ.\nޝިދާތާގެ ނިންމެވުން ތަފްސީލު ކޮށްދެއްވާ ނެރުއްވި އެ ބަޔާނުގައި ވިދާޅުވީ ސިޔާސީ ފުރަތަަމަ ފިޔަވަޅާއެކު އަދާލަތުގެ ތެރެއިން ގިނަ ތަޖުރިބާތަކެއް ކުރުމުގެ ފުރުސަތު ލިބިވަަޑަައިގެންނެވި ކަމަށެވެ. އަދި ސިޔާސީ ޝަހުސިއްޔަތު ބިނާ ކުރެެެއްވުމަށް އެ ޕާޓީގެ ތެރެއިން ލިބިވަޑަައިގެންނެވި ފުުރުސަތާއި އަދާލަތުގެ ދައުރު ދުވަހަކުވެސް ދުރު ނުކުރައްވާނެ ކަމަށެވެ.\nނަމަވެސް މިއަދު އާދެވިފައިވާ ހިސާބުން ސިޔާސީ އިތުރު ހަރުފަތަކަށް ދިއުމަށް އިތުރު ފިޔަވަޅެއް އަޅަން ޖެހޭ ކަމަށާ އަދި އައު މިސްރާބަކުން ހިނގާން ޖެހޭ ކަމަަށެވެ. އެގޮތުން މޯލްޑިވްސް ނެޝަނަލް ޕާޓީ (އެމްއެންޕީ) އާ ގުޅިވަޑައިގަތުމަށް ނިންމަވާފައިވާ ކަމަށް ވިދާޅުވިއެވެ.\nއޭނާ މިއަދު ވަނީ އެމްއެންޕީއާ ގުޅިވަޑައިގެން މެންބާޝިޕް ފޯމް އެ ޕާޓީގެ ފައުންޑާ މުހައްމަދު ނާޒިމްއާ ހަވާލުކުރައްވާފައެވެ.\nމި ސަރުކާރުގެ ފުރަތަމަ ޖެންޑާ މިނިސްޓަރަކީ ޝިދާތާ އެވެ. އެކަމަނާ އެ މަގާމަށް ވަޑައިގެންނެވީ އަދާލަތު ޕާޓީގެ ސްލޮޓެއްގައެވެ. ރައީސް ސޯލިހް ވެރިކަަމަށް ވަޑައިގަތުމަށް ކުރެއްވެވި ކެންޕެއިންގައި އަދާލަތުން އެންމެ އިސް ދައުރެއް އަދާކުރެއްވީ ޝިދާތާ އެވެ. ނަމަވެސް އެކި ތުހުމަތުތައް ކުރައްވާ އެކަމަނާގެ އިތުބާރު ނެތް ކަމުގެ ވޯޓް ނަގާނެ ކަމުގެ އިންޒާރު އެމްޑީޕީގެ ޕީޖީ ގުރޫޕުން ދެއްވުމުން އަމިއްލަފުޅަށް އިސްތިއުފާ ދެއްވީ ސަރުކާރުންވެސް އަދި އަދާލަތު ޕާޓީންވެސް ޝިދާތާގެ ދިފާއުގައި ވާހަކަ ނުދެއްކުމުން މަޖުބޫރުވެވަޑައިގެންނެވެ.\nމުހައްމަދު ނާޒިމް އަބްދުﷲ ރިޔާޒް ޝިދާތާ ޝަރީފު + އަހުމަދު އުޝާމް މޯލްޑިވްސް ނޭޝަނަލް ޕާޓީ


ރޭ މާލޭގެ އެކިހިސާބުތަކުގައި ހަމަނުޖެހުންތަކެއް ހިނގައި، އަމަންއަމާންކަން ގެއްލި ދިޔުމުން، އެކަންކަމާމެދު ޚާއްޞަ ފިޔަވަޅުތަކެއް އެޅުއްވުމަށް ސަރުކާރުން ނިންމަވައިފި – Maldivian Democratic Party\nރޭ މާލޭގެ އެކިހިސާބުތަކުގައި ހަމަނުޖެހުންތަކެއް ހިނގައި، އަމަންއަމާންކަން ގެއްލި ދިޔުމުން، އެކަންކަމާމެދު ޚާއްޞަ ފިޔަވަޅުތަކެއް އެޅުއްވުމަށް ސަރުކާރުން ނިންމަވައިފި\nރޭ މާލޭގެ އެކިހިސާބުތަކުގައި ހަމަނުޖެހުންތަކެއް ހިނގައި، އަމަންއަމާންކަން ގެއްލި ދިޔުމުން، އެކަންކަމާމެދު ޚާއްޞަ ފިޔަވަޅުތަކެއް އެޅުއްވުމަށް ސަރުކާރުން ނިންމަވައިފިއެވެ. މިކަން ހާމަކުރައްވާފައިވަނީ، ރައީސުލްޖުމްހޫރިއްޔާގެ އޮފީހުން މިއަދު ނެރުއްވި ބަޔާނެއްގައެވެ. މިދަންނަވާލަނީ އެބަޔާނެވެ.\n“2010 ޖުލައި 14 ވަނަ ދުވަހުގެރޭ މާލޭގެ އެކިހިސާބުތަކުގައި ހަމަނުޖެހުންތަކެއް ހިނގައި، އަމަންއަމާންކަން ގެއްލިދިޔުމުން، އެކަންކަމާމެދު ޚާއްޞަ ފިޔަވަޅުތަކެއް އެޅުއްވުމަށް ސަރުކާރުން ނިންމަވައިފިއެވެ.\nދިވެހިރާއްޖޭގެ ހުރިހާ ހިސާބެއްގައިވެސް، އަދި ޚާއްޞަކޮށް، މާލޭގައި އަމަންއަމާންކަން ބަލަހައްޓަވަމުން ގެންދަވާނެ ކަމުގެ ފުރިހަމަ ޔަޤީންކަން، ސަލާމަތީ ބާރުތަކުން ދެއްވައެވެ.”


ސްޕެއިންގެ މީޑިއާ ޓީމެއް ރާއްޖޭގައި | Sandhaanu\nސްޕެއިންގެ މީޑިއާ ޓީމެއް ރާއްޖޭގައި\nޔޫރަޕްގެ ގައުމެއްކަމަށްވާ ސްޕެއިންގެ މީޑީއާ ޓީމެއް ރާއްޖެ އިސްތިހާރުކުރުމަށް އައިސްފިއެވެ.\nއެމްއެމްޕީއާރުސީން ބުނީ ސްޕެއިން މީޑިއާ ޓީމުން ދަތުރުގައި ވެނިޓީ ފެއާ، ނޭޝަނަލް ޖިއޮގްރެފިކް އަދި ހާޕާސް ބާޒާރުގެ އިތުރުން، ސްޕެއިންގެ މަޝްހޫރު ފަތުރުވެރިންނާއި ގުޅޭ ޕަބްލިކޭޝަން ތަކުން ބައިވެރިވެފައިވާ ކަމަށެވެ.\nމިމަހުގެ 24އިން 29ގެ ނިޔަލަށް މިޓީމް ރާއްޖޭގައި ހަރަކާތްތެރިވާއިރު މިދުވަސް ތަކުގެ ތެރޭގައި ސިކް ސެންސަސް ލާމު، މާފުށިވަރު، އަދި ހުވަންފެން ފުށި ރިސޯޓުގައި އެކި ހިދުމަތްތަށް ތަޖުރިބާ ކުރުމަށް ވަނީ މަހަޖައްސާފައެވެ. މީގެ ތެރޭގައި ސްނޯކްލިން އާއި ސްޕާ ތަކާއި، އަދި ފަތުރުވެރިންނަށް އަމާޒުކޮށްގެން ހިންގޭ އެކި ވޯޓާ ސްޕޯޓް ކުޅިވަރުތަށް ހިމެނެއެވެ.\nއަދި މީގެ އިތުރުން ފަތުރުވެރިކަމުގެ އެކި ޕްރޮޑަކްޓުތަށް ތަޖުރިބާކޮށް ރާއްޖެއަށް ޙާއްސަ ކަންކަން ވެސް މިޓީމުން ތަޖުރިބާ ކުރާނެ ކަމަށް އެމްއެމްޕީއާރްސީން ބުނެއެވެ.\nމީގެ ސަބަބުން ސްޕެއިން މާކެޓުގައި އެތަށް ހާސް ބަޔަކަށް ރާއްޖެއާއި ގުޅޭ މުހިންމު މައުލޫމާތު ފޯރުކޮށްދެވިގެން ދާނެ ކަމަށް އެމްއެމްޕީއާރުސީން ދެކެއެވެ.\nމިއީ ސްޕެއިންގެ މީޑިއާ ޓީމެއް ރާއްޖެ އިޝްތިހާރުކުރުމަށް މިއަހަރު ރާއްޖެ އައި ދެވަނަ ފަހަރެވެ.\nސްޕެއިން މާކެޓުގައި ރާއްޖެ އިސްތިހާރު ކުރުމަށް މީޑީއާ ޓީމުތަށް ގެނައުމުގެ އިތުރަށް، އެމްއެމްޕީއާރްސީން ދަނީ ތަފާތު އެކި އިވެންޓުތަކުގައި ވެސް ބައިވެރިވަމުންނެވެ.\nމިމަހުގެ މެދާ ހަމައަށް އައިއިރު، ރާއްޖެއަށް 817،000އަށް ވުރެ ގިނަ ފަތުރުވެރިން ވަނީ ޒިޔާރަތް ކޮށްފައިވާއިރު، މީގެ ތެރެއިން 24،000 އށްވުރެ ގިނަ ފަތުރުވެރިންނަކީ މިމާކެޓުން އައިސްފައިވާ ފަތުރުވެރިންނެވެ.


Council thakuge dhauru5aharah ithurukohfi\nކައުންސިލްތަކުގެ ދައުރު ފަސް އަހަރަށް އިތުރުކޮށްފި\nއެމްޑީޕީ ކައުންސިލަރުންގެ މަހާސިންތާގައި ރައީސް ސޯލިހު ވާހަކަފުޅު ދައްކަވަނީ. -- ފޮޓޯ: ރައީސް އޮފީސް\nލޯކަަލް ކައުންސިލްތަކުގެ ދައުރު ފަސް އަހަރަށް ބަދަލު ކުރަން ގާނޫނު އަސާސީ އަށް ހުށަހެޅި އިސްލާހު ރައްޔިތުންގެ މަޖިލީހުން މިއަދު ފާސްކޮށްފި އެވެ.\nމަޖިލިހުގެ ހިތަދޫ އުތުރު ދާއިރާގެ އެމްޑީޕީ މެމްބަރު މުހައްމަދު އަސްލަމް ހުށަހެޅުއްވި އިސްލާހު ފާސްވީ ވޯޓުގައި ބައިވެރިވެވަޑައިގެންނެވި 69 މެމްބަރުންގެ އިއްތިފާގުންނެވެ.\nގާނޫނު އާސާސީއަށް އިސްލާހު ގެނައުމުގެ ބިލް ދިރާސާ ކުރުމުގެ ގޮތުން މުޅި މަޖިލީހުގެ ކޮމިޓީއެއް ހުޅުވާލި އެވެ. އަދި މުޅި މަޖިލީހުގެ ކޮމިޓީން ވަނީ އެ ބިލަށް އިތުރު ދެ އިސްލާހެއް ވެސް ގެނެސްފަ އެވެ.\nމެދު ހެންވޭރު ދާއިރާގެ މެމްބަރު އަލީ އާޒިމް ހުށަހެޅުއްވި އެއް އިސްލާހުގައި ވަނީ އެ ބިލަށް އަމަލު ކުރަން ފަށާނީ ބިލް ތަސްދީގުކޮށް ސަރުކާރުގެ ގެޒެޓްގައި ޝާއިއުކުރާ ދުވަހުން ފެށިގެން ކަމަށެވެ.\nދެ ވަނަ އިސްލާހަކީ ސިޓީ ކައުންސިލްތަކާއި އަތޮޅު ކައުންސިލްތަކާއި ރަށު ކައުންސިލްތަކަށް މެމްބަރުން އައްޔަން ކުރަންވާނީ ބިލަށް އަމަލު ކުރަން ފެށުމަށް ފަހު ދެން އެންމެ އަވަހަށް ބާއްވާ ކައުންސިލް އިންތިހާބުގައި ކަމަށެވެ.\nގާނޫނު އަސާސީ އަށް ބަދަލު ގެންނަން މަޖިލިހުން ފާސްކުރި އިރު، ކައުންސިލްތަކަށް ބޮޑެތި ބާރުތަކެއް ދީ ލާމަރުކަޒީ ގާނޫނު އިސްލާހު ކުރަން ރައްޔިތުންގެ މަޖިލީހަށް ސަރުކާރުން ވަނީ ބިލެއް ވެސް ހުށަހަޅައިފަ އެވެ. މަޖިލިހުގެ ލާމަރުކަޒީ ކޮމިޓީން އެ ބިލް ދިރާސާކޮށް މިހާރު ވަނީ ތަޅުމަށް ވެސް ފޮނުވައިފަ އެވެ.\nސަރުކާރުން ހުށަހަޅާފައިވާ ގޮތަށް ކައުންސިލްތަކުގެ ދައުރަކީ ފަސް އަހަރު ކަމަށް ހަމަޖެއްސުމަށް މުޅި މަޖިލިހުގެ ކޮމިޓީން ވެސް ނިންމި އެވެ.\nމިހާރު ކަނޑައަޅާފައިވާ ގޮތުން ކައުންސިލްތަކުގެ ދައުރަކީ ތިން އަހަރެވެ. ގާނޫނުއަސާސީއަށް ގެނައި އާ ބަދަލު ރައީސް ތަސްދީގުކުރުމާއެކު އަންނަ އޭޕްރީލް މަހު ހޮވާ ކައުންސިލްތައް އިންތިހާބު ކުރާނީ ފަސް އަހަރަށެވެ.\nކައުންސިލްތަކުގެ އިހްތިސާސްގައި ނުހިމެނޭ ބިމާއި ފަޅާއި ފަރުގެ ސަރަހައްދުތަކުގެ ކުލީގެ 40 ޕަސެންޓަށް ވާ ފައިސާ، ހުރިހާ ކައުންސިލްތަކަށް ބެހިގެންދާ ގޮތަށް ހަމަޖައްސަން ވެސް ބިލްގައިވެ އެވެ.\nއަންނަ އަހަރުގެ ބަޖެޓްގައި ކައުންސިލްތަކަށް 1.6 ބިލިއަން ރުފިޔާ ދޭން ވަނީ ހިމަނައިފަ އެވެ.\nރައްޔިތުންގެ މަޖިލިސް ލޯކަލް ކައުންސިލްތަކުގެ އިންތިހާބު\nހަސަން ލަތީފުގެ ސަންސެޓް ބިލު ފާސްކޮށްފި


Male ge dhafutharugai jehun alun hulhuvaalan ninmaifi\nމާލޭގެ ދަފުތަރުގައި ޖެހުން އަލުން ހުޅުވާލަން ނިންމައިފި\nމިއަދު ބޭއްވި ނޫސްކޮންފަރެންސްގައި ތިން ވަޒީރުން މައުލޫމާތު ދެއްވަނީ\nމާލޭގައި ދިރިއުޅޭ މާލޭގެ ރައްޔިތުންނާއި ރަށްރަށުން އައިސް މާލޭގައި ދިރިއުޅޭ ރައްޔިތުންނަށް މާލޭގެ ދަފްތަރުގައި ރަޖިސްްޓްރީވުމުގެ ފުރުސަތު ދޭން ރައީސުލްޖުމްހޫރިއްޔާ އަބްދުﷲ ޔާމީން އަބްދުލްގައްޔޫމް ނިންމަވައިފި އެވެ.\nމިއަދު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ހައުސިން މިނިސްޓަރު ޑރ. މުހައްމަދު މުއިއްޒު ވިދާޅުވީ އެގޮތަށް ނިންމެވުމުން އެކަން ހިނގާނީ ހައުސިން މިނިސްޓްރީގެ ބެލުމުގެ ދަށުން ކަމަށާއި އެ މަސައްކަތް މިނިސްޓްރީގެ ބެލުމުގެ ދަށުން ކުރާނީ ހަރުދަނާ ނިޒާމެއްގެ ދަށުން ކަމަށެވެ.\nމާލޭ ދަފުތަރަކީ މާލޭ ސިޓީ ކައުންސިލުން މީގެކުރިން ބަލަހައްޓަމުން ދިޔަ ދަފުތަރެކެވެ. މިހާރު ދަފުތަރުގައި ޖެހުމުގެ ފުރުސަތެއް ނޯވެ އެވެ. ނަމަވެސް މުއިއްޒު ވިދާޅުވީ، މާލޭގައި ދިރިއުޅޭ ރަށްރަށުގެ މީހުންނަށް އެއީ އަބަދުވެސް އޮންނަން ޖެހޭނެ ފުރުސަތެއް ކަމަށެވެ.\n"މާލޭގައި ދިރިއުޅޭ އެހެން ރަށްރަށުގެ މީހުން ދަފުތަރުގަ ޖެހުމާއި މިއާ ގުޅިފައިވާ ކަންކަން އެއީ ވެސް ސަރުކާރުގެ ބެލުމުގެ ދަށުން ހުރިހާ ރައްޔިތުންނަށް ފުރުސަތު ލިބޭނެ ގޮތަށް ހަމަޖެހޭ ނިޒާމެއްގެ ދަށުން ކުރިއަށްދާ ކަމެއްގެ ގޮތުގައި ހަމަޖައްސާ، ދަފުތަރުގަ ޖެހުމުގެ ފުރުސަތު އަލުން ފެއްޓުމަށް މިއަދު ކެބިނެޓުގެ މަޝްވާރާގެ މަތިން ރައީސް ވަނީ ނިންމާފަ،" މުއިއްޒު ވިދާޅުވި އެވެ.\nމިނިސްޓަރު ވިދާޅުވީ، އެކަމުގެ ތަފްސީލްކޮށް ވަރަށް އަވަހަށް އާންމު ކުރައްވާނެ ކަމަށެވެ.\nމާލޭގެ ދަފުތަރުގައި ޖެހިފައިވާ މީހުންނަށް ބޯހިޔާވެހިކަމުގެ ފުރުސަތު ހޯދައިދިނުމަކީ ރައީސް ޔާމީންގެ މެނިފެސްޓޯގައި ހިމެނޭ ކަމެކެވެ. އެންމެފަހުން ސަރުކާރުން ހުޅުވާލި ހިޔާ މަޝްރޫއުގެ ފްލެޓްތަކުގެ ތެރޭގައި ދަފުތަރުގައި ޖެހިފައިވާ މީހުންނަށް ވަކި ކެޓަގަރީއެއް ވަނީ ހިމަނާފަ އެވެ. އެ ކެޓަގަރީގެ ދަށުން 1044 ފްލެޓެއް ދިނުމަށް ހަމަޖެހިފައިވާއިރު އެކަމަށް މިހާރު ވަނީ ހުޅުވާލާފަ އެވެ.\nމިނިސްޓަރު ވިދާޅުވީ، މިހާރު ދަފުތަރުގައި ޖެހުމުގެ ފުރުސަތު ނެތުމަކީ ބަޔަކަށް ގެދޮރުވެރިކަމުގެ ފުރުސަތު ގެއްލިގެންދާ ކަމެއް ކަމަށެވެ. އެއީ އެކަން ވެގެންވާނެ ކަމެއް ނޫން ކަމަށާއި ހުރިހާ ރައްޔިތުންނަށް ވެސް ފުރުސަތުތައް ލިބެންޖެހޭނެ ކަމަށެވެ. އެގޮތުން ސަރުކާރުން ދަފުތަރު ބަލަހައްޓަން ފެއްޓުމުން މާލޭގައި ދިރިއުޅޭ އެހެން ރަށްރަށުގެ މީހުންނަށް ދަފުތަރުގައި ޖެހި، އެ ކެޓަގަރީގެ ފްލެޓްތަކަށް ކުރިމަތިލެވޭނެކަން މިނިސްޓަރު ފާހަގަކުރެއްވި އެވެ.\nބޯހިޔާވަހިކަން މާލޭ ސިޓީ


MMPRC Hiyaanaathugai Jehifaivaakamuge Heki Dhekkumah Maleeh Edhijje - Vaguthu\nއެމްއެމްޕީއާރުސީ ހިޔާނާތުގެ ފައިސާގައި ޖެހިފައިވާކަމުގެ ހެކިދެއްކުމަށް މަލީހް އެދިއްޖެ\nމަލީހް ވާހަކަދައްކަވަނީ- ވަގުތު އިމޭޖްސް: މުހައްމަދު އަފްޒަލް\nމިހާތަނަށް ރައްޖޭގައި ހިނގައިދިޔަ އެންމެ ވަރުގަދަ ކޮރަޕްޝަން އެމްއެމްޕީއާރުސީ ގެ ހިޔާނާތުގައި ކޮމިއުނިކޭޝަން، ސައިންސް އެންޑް ޓެކްނޮލޮޖީ މިނިސްޓަރ މުހައްމަދު މަލީހް ބައިވެރި ވިކަމަށް ޕްރޮސެކިއުޓާ ޖެނެރަލް އައިޝަތު ބިޝާމް ރައްޔިތުން މަޖިލީހުގެ މާލިއްޔަތު ކޮމެޓީގައި ވިދާޅުވެފައިވާކަމަށް އަޑުތައް އަރައިފައިވާތީ އެކަމުގައި ތުހުމަތުކުރެވޭ ހެކި ދެއްކުމަށް މަލީހް ބިޝާމްގެ އަރިހުން އެދިވަޑައިގެންފިއެވެ.\nމަލީހް ވަނީ އެކަން ޔަގީން ކޮށްދެއްވުމަށް އެދިވަޑައިގެން ޕީޖީ ބިޝާމް އަށް ސިޓީއެއް ހުށަހަޅާފައެވެ. އެ ސިޓީގައި ރާއްޖޭގެ ޤާނޫނު އަސާސީ އަކީ ރައްޔިތުންގެ ފަރުދީ މިނިވަންކަން ކަށަވަރުކޮށްދޭ ހުޅުވާލެވިފައިވާ މިނިވަން ޑިމަކްރަޓިކް ގާނޫނު އަސާސީ އަކަށް ވާތީ އާއި، އެ ގާނޫނު އަސާސީގެ 33 ވަނަ މާއްދާގައި ކޮންމެ ފަރުދަކަށް އެމީހެއްގެ ނަމާއި އަބުރު ރައްކާތެރިކުރުމުގެ ހައްގު ލިބިގެންވާތީ، އަދި އެމްއެމްޕީއާރުސީ މައްސަލައާއި ގުޅިގެން މިހާތަނަށް އޭނާގެ މައްޗަށް އެއްވެސް ތުހުމަތެއް ކޮށްފައި ނުވާތީ އާއި ދައުލަތުގެ އިހްލާސްތެރި މަސައްކަތްތަކެއް ފާއިތުވި 19 އަހަރު ކޮށްފައިވާތީ އޭނާގެ މައްޗަށް އެފަދަ ބޮޑު ތުހުމަތެއް ޕީޖީ ކުރައްވާފައިވާނަމަ އެކަން ސިއްރުނުކޮށް އެކަމުގެ އެންމެހާ ތަފްސީލް ރައްޔިތުންނަށް ދެއްވުމަށް ވަނީ އެދިވަޑައިގެންފައެވެ.\nމީގެ އިތުރުން މަލީހް ޕީޖީ ބިޝާމަށް ފޮނުވާފައިވާ ސިޓީގައި ވިދާޅުވެފައި ވަނީ އެމްއެމްޕީއާރުސީ މައްސަލަ އާއި ގުޅިގެން ތުހުމަތު ކުރެވޭ އްއެވެސް ލިޔެކިއުމެއް ނުވަތަ އެހެނިހެން ހެއްކެއްވެސް ވާނަމަ އެ ސިޓީ ޕީޖީ އަށް ލިބިވަޑައިގަންނަވާތާ ތިން ދުވަހުގެ ތެރޭގައި ރައްޔިތުންނަށާއި މީޑިއާ ތަކަށް ދިނުމަށް ވަނީ އެދިފައެވެ.\nމިނިސްޓަރ މަލީހަށް އެމްއެމްޕީއާރްސީގެ ފައިސާ ލިބުނު ކަމަށް ތުހުމަތު ކުރުމާއި ގުޅިގެން އޭނާ ވަނީ ބިޝާމާއި ދެކޮޅަށް އަބުރުގެ ދައުވާ ވެސް ކުރައްވާނެ ކަމަށް ވިދާޅުވެފައެވެ.\nނަމަވެސް މިހާރު ރާއްޖޭގައި އަބުރު ރައްކާތެރިކުރުމާއި ބެހޭ ޤާނޫނެއް ނެތެވެ.\nޕީޖީ ބިޝާމް ވަނީ އެމްއެމްޕީއާރުސީ ކޮރަޕްޝަން މައްސަލަތަކާއި ގުޅުން އޮތް ކަމަށް ބުނާ އިތުރު2ވަޒީރެއްގެ ނަންވެސް އެކޮމެޓީގައި ހާމަކޮށްފައިއެވެ. އެއީ ޔޫތް މިނިސްޓަރު އަހުމަދު މަހުލޫފް އާއި ފިޝަރީޒް މިނިސްޓަރު ޒަހާ ވަހީދު ގެ ނަމެވެ.\n2023 ނޮވެމްބަރު 11 ގައި ރައީސަކަށް ހުންނަވާނީ ޔާމީން- މަލީހު\nމަލީހް ޕީޕީއެމް އަށް ސޮއިކުރަނީ\nއޮކްޓޯބަރ 25, 2019 15:55\nމަލީހު ، ބަލަ މިހިރަ ހަޔާތްކުޑަޔާ، ކަލޭ ބުނާއިރަކަށް ނުޖެހޭނެ ހެކިދައްކާކަށް. އެކަން ކުރާނީ ޝަރީޢަތުގެ މަޖުލީހުގައި. ކަލޭ ހިތްވަރެއްހުރިއްޔާ ދޭބަލަ ޝަރީއަތަށް. ގޮސް ނުކުރާ ކަމެއްކަން ސާބިތުކޮށް ދީބަލަ. ކަލޭމެން ޔާމީނަށް ވެސް ގޮވީމެއްނު ޝަރީޢަތަށް ދާށޭ. މިހާރު ކަލޭވެސް ފައިސާ ކެޔޭ ބުނީމަ ކޮން ވައްވަކެއް ތިޔަ ޖައްސަނީ. ތީހަމަ ވަގެއް. އެކަން އެނގޭ ވަރަށް ރަނގަޅަށް. ދޭ ޝަރީޢަތަށް. އަދި ތި ޝަރީޢަތް ވާނެ ލައިވް ކުރަން.\nއޮކްޓޯބަރ 25, 2019 16:02\nއޮކްޓޯބަރ 26, 2019 09:03\nހީވަނީ ރަނޑު އަންހެނެއްހެން.\nއޮކްޓޯބަރ 26, 2019 07:34\nކަލޯ ތިޔަކުރާ ވިޔަފާރިތައް ފެށީ ކާކުދިން ފައިސާއަކުންތަ؟ ދެން ބުނާނެ ތިމަންނަގެ ނަމުގަ ވިޔަފާރިއެއް ނުހުންނާނޭ. އެކަމަކު ހުރި ނަމެއްގަ ވިޔަފާރި އެބަހުއްޓެއްނު މިކަލޭގެގެ ޖީބަށް ފައިސާ ވަންނަ. އަމީން ކައިރީގަ އަހާލަބަލަ ޕާރޓްނަރޝިޕް އިން ކިހާވަރެއް ލިބޭތޯ\nއޮކްޓޯބަރ 27, 2019 13:55\nކަލޯ ތީ ބޭލުނީ ދެން ބަހަނާ ނުދައްކާ އިސްތިއުފާ ދެއްވާ...ވަރަށް ސަލާމް...\nއޮކްޓޯބަރ 30, 2019 12:44\nތިމަ ކުރަން ޖެހޭ ކަމެއް އެހެން މީހުން ލައްވާ ކުރަންވެގެން މިހިރަ އުޅޭ ވަރެއްދޯ...


REPORT: France In Dhivesseh: Fenunee Aadheys Kuri Manzareh Noon! - Vaguthu\nފްރާންސުން ދިވެއްސެއް: ފެނުނީ އާދޭސްކުރި މަންޒަރެއް ނޫން!\nފްރާންސްގައި ދެ މީހަކު މަގުމަތިން ހިނގާފައި ދަނީ.\nއެއީ ފްރާންސްގައި ދިރިއުޅޭ 66 މިލިއަނަށް ވުރެ ގިނަ މީހުންގެ ތެރޭގައި ހިމެނޭ ދިވެހި ޒުވާނެކެވެ. ނުރައްކާތެރި ނޮވެލްކޮރޯނާ ވައިރަސް ނުވަތަ ކޮވިޑް-19 ފްރާންސަށް "ވެރިވެގަތް" އިރު އެ ޒުވާނާ މަސައްކަތް ކުރަމުން ދިޔައީ ޕެރިސްގެ ފާސްޓް ފުޑް ރެސްޓޯރަންޓުގައެވެ. ފަރުވާއެއް އަދި ބޭހެއް މިހާތަނަށް ހޯދިފައި ނެތް މި ބަލީގެ ޝިކާރައަކަށް އެތައް ބަޔަކުވެ، އިނގިލިން ގުނާނުލެވޭ އަދަދުން މީހުން އެ ގައުމުން މަރުވަމުން ދިޔައިރު، އޭނާގެ ހިތުގައި އޮތް ބިރުވެރިކަން ވެސް ބޮޑެވެ. ފްރާންސަށް އައި ވަރުގަދަ "ތޫފާނުން" އަދިވެސް ހިންދެމި ނުލެވެއެވެ. ކޮންމެ ދުވަހަކު އެތައް ހާސް ބަޔަކަށް ބަލި ޖެހޭ އިރު، އެތައް ސަތޭކަ ބަޔަކު އެ މަރުވަނީ ޑޮކްޓަރުންނާއި ނަރުހުންގެ ލޯ ކުރިމަތީގައެވެ. ޑޮކްޓަރުންނާއި ނަރުހުން ހަދާނެ ގޮތެއް ނެތި، ގޮތް ހުސްވެ ތިއްބައެވެ. ނުރައްކާތެރިކަން އެ ގައުމުގައި އިންތިހާ އަށް ބޮޑެވެ.\nއުމުރުން 28 އަހަރުގެ އިބްރާހިމް ނަހީން ޕެރިސްގައި ދިރިއުޅެމުންދާތާ ދެ އަހަރު ދުވަސްވެއްޖެއެވެ. ވަޒީފާގައި އުޅޭތާ އެއް އަހަރާއި ހަ މަސް ދުވަހެވެ. ކޮވިޑް-19 އާ ގުޅިގެން އެހެން ރެސްޓޯރަންޓުތަކެކޭ އެއްގޮތަށް ނަހީން މަސައްކަތް ކުރަމުން އަންނަ ރެސްޓޯރަންޓު ވެސް މިހާރު ހުރީ ބަންދުކޮށްފައެވެ. އާންމުންގެ ސަލާމަތާއި ރައްކާތެރިކަމަށްޓަކައެވެ. މިދިޔަ މާޗް 15 ވަނަ ދުވަހުން ފެށިގެން އޭނާ އޮންނަނީ ގޭގައެވެ. އެއީ ފްރާންސްގައި އެކަނި ދިރިއުޅެމުންދާ މަދު ދިވެހިންގެ ތެރެއިން ދިވެއްސެކެވެ.\nފްރާންސުން ފެންނަނީ ބިރުން ފިތްކަނޑައިގެންދާ ފަދަ އަދަދުތަކެކެވެ. ހަމައެކަނި އެ ގައުމުން 147,969 މީހުންނަށް ބަލި ޖެހިއްޖެއެވެ. ބަލީގައި 18,681 މީހުން މަރުވެއްޖެއެވެ. ސީރިއަސް ހާލަތުގައި ހަހާހަށް ވުރެ ގިނަ މީހުން އެބަތިއްބެވެ. ފަހަރުގައި މި އަދަދުތަކަކީ ފްރާންސްގައި ދިރިއުޅޭ މީހުންނަށް މާ ސީރިއަސް އަދަދުތަކަށް ނުވެދާނެއެވެ. އެކަމަކު، މި ބަލީގެ ސީރިއަސް ކަން ނަހީނަށް އިހްސާސް ކުރެވެއެވެ. އަދި މި ބަލީގެ ނުރައްކާތެރިކަން ފްރާންސްގެ ގިނަ ބަޔަކު ގަބޫލު ވެސް ކުރެއެވެ.\nފްރާންސްގައި ދިރިއުޅެމުން އަންނަ ނަހީން. އޭނާ ދިރިއުޅެނީ އެކަނިމާއެކަނި.\nޕެރިސްގައި ހުރި ނަހީން "ވަގުތަށް" ބުނީ އެ ގައުމުގައި ބަލި ފެތުރެން ފެށުމާ އެކީގައި މަގުމަތީގައި އުޅޭ މީހުން ވަރަށް ބޮޑަށް މަދުވި ކަމަށެވެ. އެމީހުން އެގޮތަށް އަމަލު ކުރީ އަމިއްލަ އަށް ފަރުދީ ޒިންމާ އަދާކުރުމުގެ ބޭނުމުގައި ކަމަށް ނަހީން ގަބޫލުކުރެއެވެ.\n"މީގެކުރިން އަބަދު މަގުތައް އޮންނާނީ ފުރިފައި މީހުންނައިގެން. އެއްގޮތަކަށް ބޭރަށް ނުނިކުމެއޭ ބުންޏަސް ދޮގަކަށް ނުވާނެ،" ނަހީން ކިޔައިދިނެވެ.\nފްރާންސްގައި ބަލި ފެތުރުނަ ނުދިނުމަށް އެ ގައުމުގެ ސަރުކާރުން ވަނީ ވަރުގަދަ ފިޔަވަޅުތަކެއް އަޅައިފައެވެ. އެގޮތުން ކެފޭތަކާއި ރެސްޓޯރަންޓުތައް ބަންދުކުރުމާއި މީހުން އެއްވެ އުޅޭ ތަންތަނަށް ނުދިއުމާއި ސްކޫލްތައް ބަންދު ކުރުން ފަދަ ކަންކަން ހިމެނެއެވެ. މިއީ ހުރިހާ ގައުމެއްގައި ވެސް މި ބަލިން ސަލާމަތްވެވެން އޮތް ފަރުވާއެވެ.\nނަހީން ބުނި ގޮތުގައި ފްރާންސް ފުރަބަންދުގައި އޮތަސް، މަދު މަދުން ކޮންމެވެސް ވަރަކަށް މީހުން މަގުމަތިން ފެނުނަސް، އެމީހުންނަކީ ޒަރޫރީ ބޭނުންތަކުގައި ނުކުންނަ މީހުންނެވެ. އެމީހުން އާންމު ގޮތެއްގައި ބޭރަށް ނުކުންނަނީ ކާބޯތަކެތި ގަތުމަށާއި ވަޒީފާތަކަށް ދިއުމަށް ކަމަށް ވެސް ނަހީން ބުންޏެވެ.\n"އަޅުގަނޑު ވެސް މިހެން އުޅެލާފައި ހަތަރު ދުވަހުން އެއް ދުވަހު، ނޫނީ ހަފްތާއަކު އެއް ދުވަހު ނުކުންނަން ފިހާރައަށް ބޭނުންވާ ޒަރޫރީ ސާމާނުތައް ހޯދަން. ދެން ކޮންމެ ދުވަހަކު ވެސް ގޭގެ ދޮރުމައްޗަށް ނުކުމެލަން ފަސް މިނިޓަށް ނޫނީ ދިހަ މިނިޓެއް ހާއިރަށް،" ނަހީން ބުންޏެވެ.\n"ސަލާމަތީ ބާރުތަކުން އާދޭސްކުރި ތަނެއް ނުފެނޭ"\nކޮވިޑް-19 އާ ގުޅިގެން މާލޭގައި ކާފިއު އިއުލާން ކުރި ހަފްތާއެއްހާ ދުވަހާއި ފުރަބަންދަކަށް ދިޔަ ދުވަހުން ފެށިގެން ފެނުނީ ދެކެން ބޭނުންވާ މަންޒަރެއް ނޫނެވެ. ކަމާބެހޭ ފަރާތްތަކުގެ އަމުރަށް ބޯލެނބި މަންޒަރެއް ނުފެނެއެވެ. ފެނުނީ ގޮތް ދޫނުކުރި މަންޒަރެވެ. އެމީހަކާ އެމީހެކެވެ. އެމީހަށް ދެއްކުނު ބާރެއް ދެއްކިއެވެ. ފުލުހުން ލައުޑް ސްޕީކަރު ހިފައިގެން މަގުތަކަށް ނުކުތީމަ ވެސް "ބަސް އެހި" މަންޒަރެއް ނުފެނުނެވެ. އެމީހަކު ހިތަށް އެރި ގޮތަކަށް އަމަލުކުރީއެވެ.\nއެންމެ ފަހުން މިހާރު މި ފެންނަނީ ބަސް ނޭހުމުގެ ނަތީޖާއެވެ. ފުލުހުން ނުކުމެ، ބޭރުގައި އުޅޭ މީހުން ޖޫރިމަނާކޮށް، އެންމެ ފަހުން ހައްޔަރު ވެސް ކުރަން ފަށައިފިއެވެ. ބަލީގެ ނުރައްކާތެރިކަމާއި ސީރިއަސްކަން ފުލުހުންނަށް އެނގި ތިބެއެވެ. ފުލުހުންނަށް ވެސް ބަލި ޖެހުމުގެ ފުރުސަތު އޮތް ކަން ދެނި ތިބެއެވެ.\nމަގުމަތީގައި އުޅުނު މީހަކާ ފްރާންސް ފުލުހުން ވާހަކަ ދައްކަނީ.\nނަހީން ބުނީ އޭނާ ބޭރަށް ނުކުމެ، އުޅުނު ދުވަސްތަކުގައި ފުލުހުން ނުކުމެ، ގެއަށް ވަނުމަށް އާންމުން ކައިރީގައި އަދޭސް ކުރި މަންޒަރު ފެނިފައި ނުވާ ކަމަށެވެ. އެއަށް ވުރެ، ބޮޑަށް ފްރާންސްގައި ދިރިއުޅޭ މީހުންނަށް ވަރަށް މާ ބޮޑަށް ވެސް ވިސްނޭ ކަމަށް އޭނާ ބުންޏެވެ.\n"އާންމުކޮށް ކާބޯތަކެތި ލިބެން ހުންނަ ފިހާރަތަކާއި ބޭސް ފިހާރަތައް ވެސް ހުޅުވާފައި ހުންނާނީ އިރުއޮއްސި ހައެއް ނުވަތަ ހަތެއް ޖަހަންދެން. އޭރުން ފެށިގެން މަގުމަތީގައި އުޅޭ މީހުން ވަރަށް މަދުވާނެ. އެއްކޮށް ނެތޭ ބުންޔަސް ދޮގަކަށް ނުވާނެ،" ނަހީން ބުންޏެވެ.\n"ފްރާންސްގައި ދިރިއުޅޭ ރައްޔިތުން ކައިރީގައި ސަރުކާރުން ވަރަށް ރީތިކޮށް ބުނެފައި އޮތީ މިއީ ނުރައްކާތެރި ބައްޔެކޭ. ބޭރަށް ނުނިކުންނާށޭ. އެހާ ހިސާބުން މެޖޯރިޓީ ތިބެނީ ގޭގައި. މިކޮޅުގައި އުޅޭ މީހުންނާއި ސަރުކާރު ވެސް މިކަމުގައި ވަރަށް ބޮޑަށް ސީރިއަސް، ވަރަށް ހަރުކަށިކޮށް މަސައްކަތް ކުރަނީ،"\n"ހަމައެކަނި ފަރުވާއަކީ ގޭގައި ތިބުން"\nފްރާންސްގައި ބަލި ޖެހޭ މީހުންނާއި މަރުވެފައި ތިބި ހަށިގަނޑުތައް ގެންދާ މަންޒަރުތައް ނަހީނަށް ނުފެނަސް، މި ބައްޔަކީ ކޮންމެ މީހަކަށް ވެސް ޖެހިދާނެ ބައްޔެއް ކަމަށް ނަހީން ގަބޫލުކުރެއެވެ. އެއީ ރަނގަޅުވާހަކައެވެ. ބައްޔަށް ވެކްސިނެއްހާ ހިސާބު ވެސް އަދި އުފެއްދިފައި ނެތެވެ. ވެކްސިނެއް އުފެއްދުނަސް، ކައިރި މުސްތަގުބަލެއްގައި އެ ބޭނުން ކުރަން ފެށޭވަރުގެ ޔަގީންކަމެއް ނެތެވެ. ޓެސްޓް ކުރުމުގެ މަރުހަލާ އެތައް މަހަކަށް ދެމިގެންދާނެއެވެ. އެހެންވެ، މިއީ ކޮންމެ މީހެއްގެ ކަންބޮޑުވުމެކެވެ.\n"ހަގީގަތުގައި މިކަމުގައި ލިބެން އޮތް ހައްލަކީ ހަމައެކަނި ގޭގައި ތިބުން. ބައްޔަށް ފަރުވާއެއް ހޯދުނީކީ ނޫން. އަޅުގަނޑަށް ގަބޫލު ކުރެވެނީ ގޭގައި ތިބެއްޖެ ނަމަ، ކޮންމެ ގައުމެއްގެ ސަރުކާރަކުން ވެސް އެ މީހަކަށް އެހީތެރިވާނެ ކަމަށް. އެ ޔަގީންކަން އޮންނަން އެބަޖެހޭ،" ނަހީން ބުންޏެވެ.\nފްރާންސްގައި މީހަކު ރައްކާތެރިކަމުގެ ފިޔަވަޅު އަޅައިގެން.\n"ހުރިހާ އެންމެން ވެސް މި ބަލިން ސަލާމަތްވުމަށް ދުރުގައި ތިބެވޭތޯ ބަލަންވީ. އިރުޝާދުތަކަށް ބޯލަނބަންވީ. ރައްކާތެރިވެވޭނެ ގޮތްތަކަށް ވިސްނަވީ.\n"ދިވެހިން މި ބައްޔަށް ސީރިއަސްވި ހެން ހީނުވޭ"\nރާއްޖެ އިން ބޭރުގައި ތިބި ގިނަ ދިވެހިންނެކޭ އެއްގޮތަށް ނަހީން ވެސް ދިޔައީ އޭނާ އުފަން ގައުމުގެ ހާލަތު ވަރަށް ރަނގަޅަށް ބަލަމުންނެވެ. ޔޫރަޕްގެ ގިނަ ގައުމުތަކުގެ ބޯޑަރުތައް މިހާރު އޮތީ ބަންދުކޮށްފައެވެ. އެ ގައުމުތަކަށް ދަތުރު ކުރެވޭނެ އެއްވެސް މަގެއް ނެތެވެ. ރާއްޖޭގެ ހާލަތު ވެސް އޮތީ ހަމަ އެގޮތަށެވެ. އޭނާ ވެސް ބުނި ގޮތުގައި ރާއްޖޭގެ ބޯޑަރުތައް ހުޅުވާ ވަރަށް އަދި ހާލަތު ރަނގަޅު ނުވާ ކަމަށެވެ. ބޯޑަރުތައް ހުޅުވައިފި ނަމަ، ބަލި ފެތުރުމަށް އިތުރަށް މަގުފަހިވާނެ ކަމަށް އޭނާ ގަބޫލުކުރެއެވެ.\nބޯޑަރު ނުހުޅުވައި އުޅެނިކޮށް، މާލޭގައި ވަނީ ބަލި ފެތުރެން ފަށައިފައެވެ. މިހާތަނަށް މާލެ އިން ނުވަ މީހެއްގެ ގައިން ބަލި ފެނިއްޖެއެވެ. ރާއްޖެ އިން 29 މީހެއްގެ ގައިން ބަލި ފެނިއްޖެއެވެ. މިއީ ރާއްޖޭގެ ނިސްބަތުން ވަރަށް ބޮޑު، ސީރިއަސް، އަދި ކަންބޮޑުވާން ޖެހޭ އަދަދުތަކެވެ. މިދިޔަ ބުދަ ދުވަހު އެކެއްގެ ގައިންނެވެ. ބުރާސްފަތި ދުވަހު ދެ މީހެއްގެ ގައިން ބަލި ފެނުނު އިރު، އިއްޔެ އެކަނި ވެސް ހަތަރު މީހެއްގެ ގައިން ބަލި ވަނީ ފެނިފައެވެ. ބަލި ފެތުރެނީ ރާއްޖެއާ އަޅާބަލާއިރު ހަލުވި މިނެއްގައެވެ.\nއެކަމަކު، ދިވެހިން އަދިވެސް ސީރިއަސް ވެފައިވާ ކަމަކަށް ނަހީން ގަބޫލެއް ނުކުރެއެވެ.\nފްރާންސްގެ މަޝްހޫރު ޓަވަރު\n"ބޭރަށް ނުނިކުންނާށޭ ބުނީމަ ވެސް ބޭރަށް ނުކުންނަނީ. އަޅުގަނޑަށް ހީވަނީ ދިވެހިންނަށް ވިސްނޭނީ މިސާލަކަށް ވަރަށް ބޮޑަށް ފެތުރިގެން ދިޔައީމަހެން. އަދި ފެންނަ ފެނުމަށް އެހާ ބޮޑަކަށް ނުވިސްނާ. މިކަމުގެ ސީރިއަސްކަން ދެނިގަނެގެން ނޫޅޭ،" ނަހީން ބުންޏެވެ.\nސިއްހީ ގޮތުން އެންމެ ކުރިއަރާފައިވާ ގައުމުތަކުގައި މި ބަލި ކޮންޓްރޯލުން ނައްޓައިފިއެވެ. ވެންޓިލޭޓަރުތައް ވަނީ ބައެއް ގައުމުތަކުގައި މަދުވެފައެވެ. ދުނިޔޭގެ ބޮޑެތި ސިޓީތައް މި ބައްޔާ ހުރެ ވަނީ ހަމަހިމޭންކޮށްލައިފައެވެ. މިއީ 21 ގަރުނުގައި މުޅި އިންސާނިއްޔަތަށް ކުރިމަތިވި އެންމެ ބޮޑު ނުރައްކަލެވެ.\nދުނިޔޭގެ ނިސްބަތުން އެންމެ ތޮއްޖެހުން ބޮޑު އެއް ސަހަރަށް އިޝާރާތްކޮށް ނަހީން ވެސް އެދުނީ ހުރިހާ އެންމެން ގޭގައި ތިބުމަށެވެ. އޭނާ ދެކޭގޮތުގައި މިއީ ފަރުދީ ޒިންމާ ނަގަންވީ ވަގުތެވެ. މިއީ އުނދަގޫ ވަގުތެއް ކަމަށް ބަލައި އަމުރުތަކަށް ތަބާވާންވީއެވެ. އެ ނޫން ހައްލެއް މިހާރު މިކަމުގައި ނެތެވެ.\nއޭޕްރީލް 18, 2020 10:04\nދިވެހިންގެ ތެރޭގަ އި ތިބި ގޮތް ދޫނުކުރާ މަދު ބަ އެއއ އްގެ ސަބަބުން ކޮންމެ ގޮވާލުމަކަށް އިޖާބަދީ، އެކުވެރިކަމާ އެ އްބާރުލުމުގެ ނަމޫނާ ދަ އްކަމުން އަންނަ ލޮބުވެތި ދިވެހި ރަ އްޔިތުން މިވަނީ ނުރަ އްކަލަށް ހުށަ އެޅިފަ އި. ޢެންމެން ގުޅިގެން ޞި އްޙީ ދާ އިރާގަ އި އަމި އްލަ ފުރާނަ އަށް ކުރިމަތި ވެދާނެ ނުރަ އްކަލަކަށް ބެލުމެ އް ނެތި މަސަ އްކަތް ކުރަ އްވަމުން އަންނަ ޑޮކްޓަރުންނާ، ކަމާބެހޭ އިސްފަރާތްތަކުން ދެ އްވާ އިރުޝާދުތަކަށް އަމަލުކޮށް އެންމެން މިކަމުން މިންޖު ވެވޭތޯ ބަލަމާ ހިނގާ. ޢަޅުގަނޑާ، އަޅުގަނޑު ދަންނަ އެތަ އްބަޔަކު ސަރުކާރުގެ ކަމާބެހޭ ފަރާތްތަކުގެ އަޑު އަހަ އިގެން ގޭގަ އި ތިވޭތާ މި އަދަށް 1 މަސް ދުވަސް ވީ އެވެ. ޢަދިވެސް މި ތިބީ އެގޮތުގަ އެވެ. މި އީ އެއއ އްބަޔަކު އަޅުގަނޑުމެންނަށްޓަކަ އި، އެއ އް ބަޔަކު ރެ އާދުވާލު ގުރުބާނީ ތަކެ އް ވަމުންދާ އިރު ކޮށްލަން ޖެހޭ ކުޑަކުޑަ ކަމެކެވެ. ޢެހެންނަމަވެސް މިކަމަށްޓަކަ އި އަޅުގަނޑުމެންގެ މަ އްޗަށް މި ވަގުތަށް ކުރުން ލާޒިމު ކަމެ އް.\nއޭޕްރީލް 18, 2020 10:26\nތަރުބިއްޔަތުގެ ޚުލާޞާ: 2003 ވަނަ އަހަރުން ފެށިގެން ގޮވަމުންދިޔައީ ވެރިންނަށް ކިޔަމަންވުން ގޯސްކަމަށް. މަދަނީ ބަސްނޭހުން ހައްގެއްކަމަށް. ސިފައިންނާ ދިމާލަށް ގޮވީ ޔެސް ސަރ މަނީ މަނީ، ފުލުހުންނާނާ ދިމާލަށް ގޮވީ ބާޣީ ބާޣީ. ރައްޔިތުންގެ މަޖިލީހުގެ ޖަލްސާތަކުގައި ފެނުނީ ތަޅާފޮޅާ މަންޒަރާއި ބެރުދުންމާރީ ފުމޭތަން. ބިސްމީގެ ބަރަކާތުން ފަށާފައި އޮތް ގާނޫނުއަސާސީގެ މައްޗަށް ތިބީ ކޮއްޅަށް އަރާ. މިތަން ބަލައިގެން މިހެން އުޅެން ދަސްކުރީ ޒުވާނުންނާއި ޅަދަރިން. މިއަދު އެއީ ހަރު މީހުންނާއި ޒުވާނު. މިގޮތަށް ތަރުބިއްޔަތު ކުރުމަށްފަހު ފަރުދީއޭ ޒިންމާއޭ ކިޔަމަންވަހަރޭ ދައުލަތޭ ސިފައިންނޭ ފުލުހުންނޭ ބޮޑު ބައްޔެކޭ ބުނީމާ މިމީހުންގެ ހިތަށް އެއްޗެއް އަރާނެތަ!\nއޭޕްރީލް 18, 2020 10:38\nހަޤީޤަތަކީ ތީ. އެކަމަކު ހުރިހާ ބޭފުޅުންވެސް ގޭގައި ތިއްބަވާ!\nއޭޕްރީލް 18, 2020 10:54\nކޮންމެހެން ވަކިބޔަކު ކުއްވެރިކުރާނެކަމެއްނެތް! މަޤޭޤައުމާ މަގޭދީނޭ ކިޔައިގެން މުޒާހަރާކުރީ ކޮންބައެއް؟ މިބައިމީހުންވެސް ތިޔަ ލިސްޓުގައި ހިމަނާލިނަމަ ފުރިހަމަވީސް!\nއޭޕްރީލް 18, 2020 14:07\nއެހާމަ ކުރީ ހަޤީޤަތް. އޭގެ ފަހުން ދެންއައިކަންކަން ދެން މިފެންނަނީ! ޤަބޫލުކުރަން ދަތިވާނެ!\nއޭޕްރީލް 18, 2020 11:00\nނަހީންގެމަޢުލޫމާދު ރަނގަޅެއްނޫން ދިވެހިންނަކީވެސްވަރައްބަސްގަބޫލުކުރާބައެއް ގިނަމީހުންމަގުމައްޗައް ނުކުންނައްޖެހެނީ މަޖުބޫތުވެގެން ލޮކުޑައުންކުރުމުން ގެއެއްބޭނުންވާ އެއްވެސްއެއްޗެއް ޑެލިވަރީކޮށްދެވިފައެއްނެތް ހުރިހާފިހާރަތަކެއްބަންދުކޮށްފަ ޑެލިވަރީކުރުމުގެހުއްދަދޫކޮށްފަވާފިހާރަތައްފިޔަވައި އެއްވެސްފިހާރައެއްނުހުޅުވާ އެއިންފިހާރަޔަކަށް ވަދެވެނީ ފާހެއްއޮތިއްޔާ މިހާލަތުގަމަގުމައްޗައްނުކުމެ އެއްޗެއްލިބޭތޯ މަސައްކަތްކުރަން މަޖުބޫރުނުވޭބާ އަަޅުޑަހަމަގައިމުވެސް ޑެލިވަރީ ކުރުމުގެހުއްދަދީފަވާ ހުރިހާފިހާރައަކަށް ވާނީއޯޑަރުދީފަ މިހާރު ސާޅިސްއައްގަށިއިރުވާންކައިރިވިއިރު އަދިލިބުނީ ފެންޓަސީން ޑެލިވަރކޮށްދިން ދެޕާން އަދިވެސް ކެއްތެރިކަމާއެކު މިތިބީއިންތިޒާރުގެ\nއޭޕްރީލް 18, 2020 11:01\nއިންޑިޔާ ފޮލޯކުރާ ބައިގަނޑެއް މިތާ ުޅެނީ!\nއޭޕްރީލް 18, 2020 11:44\nތިބުނީ، ކަލޭ ވެސް އިންޑިއާ ފޮލޯ ކުރަމޭ ދޯ! ގައިމު ވެސް މަށެއް ނުކުރަން!\nއޭޕްރީލް 18, 2020 11:51\nދިރިއުޅުން ތަރައްޤީ ކުރުމަށްޓަކައި އެއް ޤައުމުން އަނެއް ޤައުމަށް ހިޖުރަ ކުރުމަކީ އިސްލާމްދީނުގައި ހުއްދަ ކަމެކެވެ. އިސްލާމްދީނުގެ އުޞޫލުތަކުގައި ސާބިތުވެ ހުރުމަށް އެދެމެވެ. ނަވީންއަކީ ޢަޒުމް ވަރުގަދަ، ހިތްވަރުގަދަ، ކެތްތެރި ކުއްޖެއްކަން ކަށަވަރެވެ! ނަވީން އަށް ﷲ ރައްކާތެރިކަމާއި، ކާމިޔާބު މިންވަރު ކުރެއްވުން އެދި ދުޢާ ކުރަމެވެ! އާމީން\nއޭޕްރީލް 18, 2020 12:12\nބިރު ފަހަނައަޅައިގޮސް ބިރެއް ނެތި މަޖާކުރުން ގެނެސް، ބިރުވެތިކަމެއް ނެތި، ބިރެއް ނެތި މަޖާކުރަން ފެށީމާ އެއްވެސް ކަމަކާ ބިރުގަންނާނެތަ؟\nއޭޕްރީލް 18, 2020 13:22\nޔޫކޭ ގަ ލޮކްޑައުން ކުރު މައެކު ެ އުސޫލުން ބޭރުން ނުކުންނަ މީހުނަށް އަޅަން ކަނޑައެޅި ފިޔަވަޅުތައް ވަގުތުން ތަންފީޒް ކުރަންފެށީ.\nޗައިނާއިން ބަލި ފެނު މާއެކު މި ގައު މުގަ އުސޫލުތައް ކަޑައަޅައިފި. ޢަދިވެސް އެ އެ ސޫލުތައް ފެންނަ ވަރެއް ނުވޭ.\nއޭޕްރީލް 18, 2020 16:59\nދިވެހިން ސީރިއަސްނުވާކަން ރަނަގަޅު. ސަރުކާރުން ސީރިއަސް ނުވީމާ ވާނެގޮތްމިވީ. ދުނިޔޭގެ ގިނަ ގައުމުތަކަށް މިބަލި ފެތުރިގަތުމާއެކު ޑޮކްޓަރުންނާއި ސިއްހީ މާހިރުންނާއި އާންމުންގެ އެތއްބަޔަކު ސަރުކާރުގައި އެދުނުނ ވަގުތުން ވަގުތަށް ރާއްޖެއަށް އެއްވެސް ގައުމަކުން މީހުން އެތެރެ ވިޔަނުދީ ބަންދުކޮށް ދިނުމަށް. އެއަޑު ސަރުކާރުން ނޭހި. ގައުމުހުއްޓައެއް ނުލެވޭނޭ. ގެސްޓުން އައުން ބަންދެއް ނުކުރެވޭނޭ. ނުވިތާކަށް ބަލިޖެހިފައިވާ ގައުމުތަކުގައި ތިބި ދިވެހިން ރާއްޖެ ގެނެސް މާލެތެރެއަށްދޫކޮށްލީ. އޭގެފަހުން އިނގިރޭސި ވިލާތުން އައި ދިވެއްސަކަށް މިބަލި ޖެހިގެން މިފެތުރިގަތީ. ސަރުކާރުން ފުރަތަމަ ބަސް އެހިނަމަ މިބަލި ރާއްޖެ އެތެރެނުވީސްކަން ކަށަވަރު. ނޫސްވެރިން ޚަބަރު ލިޔާ އިރު މިހިރަކަންތައްތައްވެސް ލިޔެބަލަ. ހަމައެކަނި އާންމުރައްޔިތުންގެ ބޮލިގައި ޒިންމާ އަޅުވާނެކަމެއްނެތް. އާކައިވްތަކުގައި މިވާހަތައް ހުންނާނެ.\nއޭޕްރީލް 18, 2020 17:46\nދިވެހިންނަކީ އެއްބައިވަންތަ ބައެއް .... ކަންވީ ގޮތުން އެންމެންނައް އެހާ ފަސޭހަ އެއްނޫން ގޭގަ މަޑުކުރާކައް..\nކާގެން ބޮއެގެން ދިރި ހުރެވޭނީ....\nބަޔަކު އެބައެއްގެ ބަސްއަހާނީ އެބަޔަކަށް އިތުބާރު\nކުރެވޭނަމަ. ނަހީން އާ ގުޅިގަނެގެން ތިޔަ ތިޔަދެމި ހާސަރުބޮޑިން ފުލުހުންގެ އަގު އިތުރަށް ވެއްޓުނީ.


Avas Aruvaalaigen TMA Ah Terminal Dheyn Kureege Management In Ulhunu: Fazeel\nއަވަސް އަރުވާލައިގެން ޓީއެމްއޭއަށް ޓާމިނަލް ދޭން ކުރީގެ މެނޭޖުމަންޓުން އުޅުން: ފަޒީލް\nވެލާނާ އިންޓަނޭޝަނަލް އެއާޕޯޓު (ވީއައިއޭ)ގައި ގާއިމްކޮށްފައިވާ ސީޕްލޭން ޓާމިނަލް ޓްރާންސް މޯލްޑިވިއަން އެއާވޭސް (ޓީއެމްއޭ)އަށް ދިނުމަށް ކުރީގެ މެނޭޖުމަންޓުން އުޅުނު ކަމަށާއި އަދި އެއްބަސްވުމުގައި ސޮއި ކުރުން ލަސްވުމުން އެކަން އަވަސް ކުރުމަށް އިރުޝާދުވެސް ދިން ކަމަށް އެމްއޭސީއެލްގެ ކޮމާޝަލް ޖެނެރަލް މެނޭޖަރު ހުސައިން ފަޒީލް ވިދާޅުވެއްޖެއެވެ.\nއާ ސީޕްލޭން ޓާމިނަލް ޓީއެމްއޭ އަށް ކުއްޔަށް ދިނުމާ ގުޅޭގޮތުން އެމްއޭސީއެލް އާއި ޓީއެމްއޭ އާއި ދެމެދު ކުރެވިފައިވާ މަޝްވަރާތަކާ ގުޅޭގޮތުން މައުލޫމާތު ސާފުކުރުމަށް ރައްޔިތުންގެ މަޖިލީހުގެ މާލިއްޔަތު ކޮމެޓީ އަށް ފަޒީލް މިއަދު ހާޒިރުކުރުމުން ފަޒީލު ވިދާޅުވީ 2017ވަނަ އަހަރުގެ ނޮވެމްބަރު މަހުގެ 25ވަނަ ދުވަހު އެމްއޭސީއެލްގެ ބޯޑަށް ކަރުދާހެއް ހުށަހެޅުނު ކަމަށެވެ. އެ ކަރުދާހުގައި 31،000 އަކަމީޓަރުގެ ސަރަހައްދެއް ޓީއެމްއޭއަށް ދިނުމަށް ލިޔެފައިވާ ކަމަށެވެ. އަދި އޭގެތެރޭގައި ލައުންޖު އޭރިއާގެ އިތުރުން އެމްއާރުއޯ އަދި ސަޕޯޓު ފެސިލިޓި ހިމެނޭ ކަމަށް ފަޒީލް ވިދާޅުވިއެވެ. ފަޒީލް ވިދާޅުވީ އެކަމާއި ގުޅިގެން އެމްއޭސީއެލްގެ ފަރާތުންވެސް ޓީއެމްއޭއަށް ސިޓީއެއް ފޮނުވާފައިވާ ކަމަށެވެ. އަދި އޭރު އެމްއޭސީއެލްއިން އެ ސިޓީ ފޮނުވީ ޑިޕާޓުމަންޓުތަކުގައި މަޝްވަރާވެސް ކުރެވިގެން ކަމަށާއި ސިޓީ ފޮނުވުމުގެ ކުރިން އޭރު އެމްއޭސީއެލްގެ މެނޭޖިން ޑިރެކްޓަރަކަށް ހުންނެވި އާދިލް މޫސާވެސް އެ ސިޓީ ފޮނުވުމަށް ހުއްދަ ދެއްވި ކަމަށެވެ.\nއޭނާ ވިދާޅުވީ އޭރު އެމްއޭސީއެލްއިން ދިޔައީ ޓީއެމްއޭއާ އެކުގައި ޑްރާފްޓު އެގްރީމަންޓެއް އެކުލަވާލުމަށް ކަމަށެވެ. އަދި ރެންޓަލް ފީ ފިޔަވާ ދެން ހުރި ހުރިހާ ކަންކަމަށް ދެ ފަރާތުން އެއްބަސްވެވޭނެ ގޮތަކީ ކޮބައިތީ ބަލަމުން ވެސް ދިޔަ ކަމަށް ފަޒީލް ވިދާޅުވިއެވެ.\n"އެ މަސައްކަތް އެގޮތަށް ހިނގި އޮކްޓޯބަރު މެދެއްހައި ހިސާބަށް. އޭގެ ފަހުން އެކަންވެސް ހުއްޓުމަކަށް އައިސްފައި އޮތީ،" ފަޒީލް ވިދާޅުވިއެވެ.\nފަޒީޅް ވިދާޅުވީ ކުރީގެ ރައީސް އަބްދުﷲ ޔާމީންގެ ސަރުކާރު ބަދަލުވެ ރައީސް އިބްރާހީމް މުހައްމަދު ސޯލިހުގެ ސަރުކާރު ހަވާލުވުމާއި ހަމައަށް ވެސް މަޝްވަރާތައް ކުރަމުން ދިޔަ ކަމަށެވެ. ނަަމަވެސް ކުއްލިއަކަށް އެ މަޝްވަރާތައް މާ ދިގުލައިގެން ހިނގައްޖެ ކަމަށް އޭރުވެސް އެމްޑީގެ މަގާމުގައި ހުންނެވި އާދިލް މޫސާ ވިދާޅުވި ކަމަށް ފަޒީލް ވިދާޅުވިއެވެ. އަދި އެގްރީމަންޓުގައި ސޮއިކުރުން އަވަސް ކުރުމުގެ އިރުޝާދުވެސް އާދިލް މޫސާ ދެއްވި ކަމަށް ފަޒީލް ވިދާޅުވިއެވެ.\nއޭނާ ވިދާޅުވީ ޓީއެމްއޭއާ އެކުގައި ބޭއްވި ގިނަ މަޝްވަރާ ބައްދަލުވުންތަކުގައި އާދިލް މޫސާވެސް ބައިވެރިވެވަޑައިގެންނެވި ކަމަށެވެ. އަދި އޭގެތެރެއިން އެއް ބައްދަލުވުމެއްގައި މިހާރު މަޝްވަރާތައް ފުދޭވަރަކަށް ދިގުލައިގެން ގޮސްފި ކަމަށް އާދިލް މޫސާ ވިދާޅުވި ކަމަށާއި އަލުން ޓާމްސްތައް ރިވިއު ކުރުމަށް އެދިވަޑައިގެންނެވި ކަމަށް ފަޒީލް ވިދާޅުވިއެވެ.\n"އެގްރިމެންޓުގައި ވީހާވެސް އަވަހަކަށް ސޮއިކުރަން ތިމަންނަމެން ބޭނުމޭ. އެންމެ ފަހުން އެގޮތަށް ވިދާޅުވީ ނޮވެމްބަރު މަހުގެ ފުރަތަަމަ ހަފްތާ،" ފަޒީލް ވިދާޅުވިއެވެ.\nސަރުކާރުން ބުނީ ވެލާނާ އިންޓަނޭޝަނަލް އެއާޕޯޓުގައި އަލަށް ގާއިމްކޮށްފައިވާ ސީޕްލޭން ޓާމިނަލްގެ މައްސަލާގައި ވަކި އޮޕަރޭޓަރަކަށް އެތަން ހިންގުން ހަވާލު ކުރުމުގެ ބަދަލުގައި ސަރުކާރުން ބެލީ އެކަމުގައި ސަރުކާރަށް އެންމެ ފައިދާ ކުރާނެ ގޮތް ކަމަށެވެ. އެހެންކަމުން މިހާރު ސަރުކާރުން ނިންމާފައިވާ ނިންމުމުގެ ސަބަބުން އެމްއޭސީއެލަށް އަހަރެއްގެ މައްޗަށް 33 މިލިއަން ޑޮލަރުގެ ފައިދާވާނެ ކަމަށް ސަރުކާރުން ބުނެއެވެ.\nރައީސް އޮފީހުގައި މިއަދު ބޭއްވި ނޫސްވެރިންގެ ބައްދަލުވުމެއްގައި ވާހަކަދައްކަވަމުން ފިނޭންސް މިނިސްޓަރު އިބްރާހީމް އަމީރާއި އިކޮނޮމިކް މިނިސްޓަރު ފައްޔާޒު އިސްމާއީލް ވަނީ އެމްއޭސީއެލްއިން ކުރިޔަށް އޮތް ދެ އަހަރު ދުވަހު ވެސް ޓާމިނަލް ހިންގާނެ ކަމާއި އެތަން ވަކި އޮޕަރޭޓަރަކަށް ދޫ ނުކުރާނެ ކަމުގެ ފުރިހަމަ ޔަގީންކަން ދެއްވާފައެވެ. އަދި އެ ދެ ބޭފުޅުންވެސް ވިދާޅުވީ މިހާރު ސަރުކާރުން ނިންމާފައިވާ ނިންމުމަކީ ސަރުކާރަށްވެސް އަދި އޮޕަރޭޓަރުންނަށްވެސް އެންމެ އިންސާފުވެރި ގޮތް ކަމަށެވެ.


އެކައުންޓުގަ2މިލިއަން ޑޮލަރު- ޖަމާކުރިި މީހަކު ނޭނގޭތީ ނުނަގަން ހުއްޓާ ދަރިއަކަށް ފަރުވާ ނުކުރެވި މަރު!- އިނާމަށް4މިލިއަން!\nއަޝްފާލް އަކީ ޔޫއޭއީގެ ހޮޓަލެއްގައި ވަރަށް އާދައިގެ ވަޒީފާއެއް އަދާކޮށްގެން ދިއިރިއުޅެމުން އައި މީހެކެވެ. ޢާއިލީ ދިރިއުޅުމުގައި ދެ ދަރިން ލިބިފައިވަނިކޮށް ފައަށް ލިބުނު އަނިޔާއަކާއި ގުޅިގެން ވަޒީފާ ގެއްލުނުފަހުން އެކައުންޓަށް އެންމެ ދިރުހަމެއްވެސް ޖަމައެއް ނުކުރެއެވެ. ޖަމާކުރާ ވަރަށް ނުލިބޭތީއެވެ.\nއަޝްފާލް ދިރިއުޅެމުން އައީ ވަރަށް ނިކަމެތި ހާލަތެއްގައެވެ. އަވަށްޓެރި ކުދިންނަށް ކިޔަވައިދީގެން ލިބޭ އާމްދަނީން މަހުގެ ޚަރަދު ހަމަޖައްސައިލެވެނީ ހަމަކިރިޔާއެވެ.\nކުއްލިއަކަށް އަޝްފާލަށް ލިބުނީ ސިހުމެކެވެ. ކޮންމެވެސް މީހަކު އޭނާގެ އެކައުންޓަށް ވަނީ2މިލިއަން ޑޮލަރު ޖަމާކޮށްފައެވެ. އެމީހަކު ހޯދަން އަޝްފާލުކުރި މަސައްކަތުން އެކަން އޮޅުންފިލާނެ ގޮތެއް ނުވިއެވެ. ފައިސާ ޖަމާކޮށްފައިވަނީ އޯފްޝޯ ބޭންކެއްގެ އެކައުންޓަކުންނެވެ. އެ ބޭންކާއި ތަކުރާރުކޮށް ގުޅުމުންވެސް އެކަމުގެ އެއްވެސް މައުލޫމާތެއް ނުދިނުމުން ވެރިއަކު ވަންދެން އަޝްފާލު މަޑުން ހުރީއެވެ.\nއަޝްފާލް އެ މައްސަލަ ފުލުހުންނަށް ވެސް ހުށަހެޅިއެވެ. އެމީހަކު ހޯދޭތޯއެވެ. ފުލުހުންގެ ކިބައިންވެސް ވަނީ އެއްބާރުލުން ނުލިބިފައެވެ.\nއަޝްފާލް އެ ފައިސާ ބޭނުމެއް ނުކުރިއެވެ. އެއްވެސް މީހެއްގެ ފައިސާ ގޮތް ނުއެނގި ބޭނުންކުރަން ބޭނުން ނުވާތީއެވެ. އެ ފައިސާ ހޯދަން އެމީހަކު އަތުވެއްޖެނަމަ ފައިސާ އަނބުރާ ނުދެވޭތީއެވެ.\nއެފަދަ ދަތި ގޮތަކަށް ދިރިއުޅެމުން ދަނިކޮށް ހަގަށް ހުރި ދަރިފުޅު ވަރަށް ބޮޑަށް ބަލިވިއެވެ. ބޭސްކުރާނެ ފައިސާ އަތުގައި ނެތުމުން އެކަށީގެންވާ ފަރުވާއެއް ނުކުރެވި އުޅެނިކޮށް ދަރިފުޅު ވަނީ ދުނިޔެ ދޫކޮށްފައެވެ. އެވަރުންވެސް އަޝްފާލު އެ ފައިސާގައި ޖެހެން ބޭނުމެއް ނުވިއެވެ.\nދުވަސްތަކަކަށްފަހު އަޝްފާލާއި ބައްދަލުވި ނޫސްވެރިއަކަށް އެވާހަކަތައް ކިޔައިދިނެވެ. ގޮތް ނުއެނގޭ ފައިސާތަކެއް އޭނާގެ އެކައުންޓުގައި އެބަހުރި ކަމާއި އެހެން ކަމާއިއެކުވެސް ބޭސް ނުކުރެވި ދަރިފުޅު ނިޔާވި ގޮތުގެ ހިތްދަތި ވާހަކަތަކެވެ.\nނޫސްވެރިޔާ އެވާހަކަ ނޫހުގައި ޖެހިއެވެ. އަޝްފާލުގެ ތެދުވެރިކަމާއި ކެތްތެރިކަމަށް ތައުރީފްކޮށްފައެވެ. ޚަބަރު ޝާއިއުކުރިތާ3ވަނައަށް އޮތް ދުވަހު އޭނާ އާއި ބައްދަލުކުރީ މެކްސިކޯގެ ބިލިއަނަރެކެވެ. އޭނާ އެދުމުން އަޝްފާލުގެ އެކައުންޓް ނަމްބަރުވެސް ކިޔައިދިނެވެ.\nސެކެޓްރީ ލައްވާ ލެޕްޓޮޕުން އޭނާގެ އެކައުންޓެއް ބަލައިލިއިރު އެ ފައިސާ ޖަމާކުރެވިފައިވަނީ އޭނާއަށެވެ.\n"ތިއަ މުޢާމަލާތަކީ އަހަރެން އަހަރެންެގެ ސިއްރު ލޯބިވެރިއަކަށް ވަރަށް ސިއްރުން ކުރަން އުޅުނު މުޢާމަލާތެކެވެ. އޭނާގެ އުފަން ދުވަހަށް ދިން ހަދިޔާއެކެވެ. ކަން ދިމާވިގޮތުން އެކްސިޑެންޓެއްވެ އެދުވަހު އޭނާ ވަނީ މަރުވެފައެވެ. އެހެންވެ ފައިސާ ލިބުނުކަން އެނގޭނެ އެއްވެސް ގޮތެއް ނުވެއެވެ. އެކަމާ އަހަރެން އަޅައެއްވެސް ނުލަމެވެ.\nތިއަ ފައިސާ ޖަމާކުރީ ކާކުގެ އެކައުންޓަކުންކަން ނުބުނަން އަހަރެން ވާނީ ބޭންކުގައި އެދިފައެވެ. ކަލެއަށް ޖަވާބެއް ނުލިބުނީ އެހެންވެގެންނެވެ.\nއަހަރެންނަކީ ނިކަމެތިންގެ ހާލު ޚަބަރުތަކުން ކިޔައި އުޅޭ މީހަކަށް ވާތީ ކަލޭގެ ޚަބަރު ކިޔުމަށްފަހު ވަރަށް ދެރަވިއެވެ. ތެދުވެރިންވެސް ދުނިޔޭގައި އުޅޭކަން އެނގި އުފާވެސް ކުރީމެވެ.\nއަހަރެން ދެންމެ ކަލޭގެ އެކައުންޓް ނަމްބަރު މި އޮޅުން ފިލުވީ ކަލެއަށް ހަދިޔާއެއް ދިނުމަށެވެ. އަހަރެންގެ އެކައުންޓުން ފައިސާ ދޫކުރެވޭ މީހުންގެ އެކައުންޓްތައް އަހަރެންގެ ޑާޓާ އިން އެނގޭނެއެވެ. އެ ޑާޓާއިން ކަލޭގެ ނަމްބަރު ފެނުމުން މުޢާމަލާތް ބަލައިލިއިރު އެއީ އޮޅުމަކުން ކުރެވުނު މުޢާމަލާތެއްކަން އެނގުނެވެ. ކަލޭގެ އެކައުންޓް ނަމްބަރާއި އަހަރެންގެ ލޯބިވެރިޔާގެ އެކައުންޓް ނަމްބަރާއި ތަފާތުވަނީ އެންމެ ފަހު އަކުރެވެ. އެހެންވެ އެ އޮޅުން އަރާފައި އޮތީއެވެ.\nކަލެއަށް އަހަރެން ހަދިޔާއަކަށް ދޭން އުޅުނީ2މިލިއަން ޑޮލަރެވެ. އެހެންވީމާ އެ2މިލިއަން ޑޮލަރު މިވަގު ހަމަ މިދެނީއެވެ. ކުރިން ޖަމާކުރެވިފައިވާ2މިލިއަން ޑޮލަރުވެސް ކަލެއަށެވެ. އެއީ އަހަރެންގެ ލޯބިވެރިޔާގެ ހައްޤުގައި ދިން ހަދިޔާއެއް ކަމަށް ޤަބޫލުކުރާށެވެ. އޭނާއަށް ކަލޭވެސް ހެޔޮ ދުޢާކޮށްދޭށެވެ."\nބިލިއަނަރު އަޝްފާލުގެ ގެއިން ނުކުމެގެން ދިއައީ އޭނާގެ އެކައުންޓަށް އިތުރު2މިލިއަން ޑޮލަރު ޖަމާކޮށްދީފައެވެ. އަޝްފާލަކީ4މިލިއަން ޑޮލަރުގެ މިލިއަނަރަކަށް ހަދައިދީފައެވެ.\nއަޝްފާލަށް ތެދުވެރިކަމުގެ އިނާމު މިދުނިޔޭގައިވެސް ބޮޑު އަދަދަކުން ލިބުނީއެވެ. ނިޔާވި ދަރިފުޅު އޭނާއަކަށް ދެނެއް ނުލިބޭނެއެވެ. އެހެން ކަމާއިއެކުވެސް އަޝްފާލް ނިންމީ ދަރިފުޅަށްޓަކައި ސަރަހައްދުގައި މިސްކިތެއް އެޅުމަށެވެ.


Kommeh Thaneh Gai Huregenves "Marryme" Website Medhuverikoh Kaiveneege Haflaa Plane Kohlevidhaane - Vaguthu\nކޮންމެ ތަނެއްގައި ހުރެގެން ވެސް "މެރީމީ" ވެބްސައިޓް މެދުވެރިކޮށް ކައިވެނީގެ ހަފްލާ ޕްލޭން ކޮށްލެވިދާނެ\nކައިވެނީ ހަފްލާތައް ޑިޒައިންކޮށްދީ ތައްޔާރުކޮށްދޭ މަޝްހޫރު "މެރީމީ ބައި ވައިޓް ރޫމް" ގެ ފަރާތުން އެކަމަށް ހާއްސަ ވެބްސައިޓެއް ލޯންޗްކޮށްފިއެވެ.\nރޭ ވިލެޖް ކޮފީސް އެންޑް ޓީސްގައި ބޭއްވި ހަފްލާގައި މި ވެބްސައިޓް ލޯންޗްކޮށްދެއްވީ ކުރީގެ ޔޫތު އެންޑް ސްޕޯޓްސް މިނިސްޓަރު މުހައްމަދު މަލީހް ޖަމާލްއެވެ.\nމެރީމީ އިން ބުނީ، މި ވެބްސައިޓަކީ ރާއްޖޭގައި ފުރަތަމަ ފަހަރަށް ވެޑިންގ ޑެކަރޭޓްކޮށްދޭ ބަޔަކު މިފަދަ ގޮތަކަށް ހެދި ފުރަތަމަ ވެބްސައިޓް ކަމަށެވެ.\nމި ވެބްސައިޓު މެދުވެރިކޮށް ކައިވެންޏަށް ތައްޔާރުވާ މީހުންނަށް ވަރަށް ފަސޭހައިން ކައިވެނީގެ ހަފްލާ ރާވާލެވިދާނެއެވެ.\n"އަސްލު ގިނަ ކަސްޓަމަރުނަކަށް ނޯވޭ ވަގުތެއް ކަމާކަންފަށާ މީޓްކުރަން އަންނާކަށް، މީތި ލޯންޗްކުރީމަ އެފަސޭހަ ލިބިގެން އެބަދޭ. މި ވެބަސައިޓުގަ މީހުން ޖެހޭނީ ފޯމެއް ފިލްކޮށްލަން. އޭގައި އިންނާނެ އެ މީހުން ބޭނުންވާ ސާވިސްތަކާއި އެ މީހުން ބޭނުންވާ ތީމާއި އެ މީހުންގެ ބަޖެޓާއި އަދިވެސް އެމީހުން ބޭނުންވާ މައުލޫމާތު އެޓޭޗްކޮށްލާފައި ފޮނުވާލަންވީ". މެރީމީގެ ފައުންޑަރ އަދި މަޝްހޫރު ފޮޓޯގްރަފަރ ނަސްރު ބުންޏެވެ.\nމެރީމީ އިން ކުއްޔަށް ދޫކުރާތަކެއްޗާއި، އެތަކެތީގެ ސައިޒާއި، ކުލަ އަދި އަގުތައްވެސް މި ވެބްސައިޓް މެދުވެރިކޮށް ވަރަށް ފަސޭހައިން ބަލާލެވޭނެއެވެ. ބޭނުމިއްޔާ ކުއްޔަށް ނަގަންބޭނުންވާއެއްޗިހި ބުކްކޮށް އެއެއްޗިއްސަށް ފައިސާވެސް ދެއްކޭނެއެވެ.\nއަދި މި ވެބްސައިޓު މެދުވެރިކޮށް، މެރީމީގެ ފަރާތުންދޭ ހުރިހާ ހިދުމަތްތަކުގެ ތަފްސީލް ފެންނަން ހުންނާނެއެވެ. އަދި ވެބްސައިޓް މެދުވެރިކޮށް ފޭސްބުކް، ވައިބާ، ވަޓްސްއެޕް، އަދި ޓެލެގްރާމް މެދުވެރިކޮށް ކޮންމެ ވަގުތެއްގައިވެސް މެސެޖް ކުރެވޭނެއެވެ.\nވެބްސައިޓް ލޯންޗްކޮށްދެއްވުމަށްފަހު މަލީހް ވިދާޅުވީ، ޒުވާނުން މިފަދަ ކަންތައް ކުރުމަކީ ލިބިގެންދާ ވަރަށް ބޮޑު ކާމިޔާބީއެއްގެ ގޮތުގައި ދެކޭ ކަމަށެވެ. އަދި މީގެން ދައްކުވައިދެނީ ޒުވާނުން ވިޔަފާރިތަކަށް އަހުލުވެރިވަމުންދާކަންކަމަށްވެސް މަލީހް ވިދާޅުވިއެވެ.\n"ނަސްރު އަކީ މި ދާއިރާގައި ވަރަށް ފާހަގަކޮށްލެވޭ ތަރިއެއްކަމަށް ފާހަގަކޮށްލަން. އެއީ ނަސްރު ފޮޓޯގްރަފީގެ އިތުރުން އެއާ ގުޅުން ހުރި އެހެން ދާއިރާއަކަށް ވަނުން ވެގެން ދަނީ ކާމިޔާބު ވުމަށްޓަކައި އެއްކަމަކީ ރަނގަޅު ޕްލޭނެއް އޮތުމާއި، ބުރަކޮށް މަސައްކަތް ކުރުން އަދި ރަނގަޅު ހިދުމަތެއް ދިނުން". މަލީހް ވިދާޅުވިއެވެ.\nމެއި 7, 2018 16:59\nތީ ވަރަށް ފުރިހަމަ ޚިދުމަތެއް ފޯރުކޮށްދޭ ތަނެއް. އަދި އެހާމެ ރީތިކޮއް މަސައްކަތް ކުރާތަނެއް! އަޅުގަނޑު ވަރައް ހިތްހަމަ ޖެހޭ މިތަނުގެ ޚިދުމަތާ ދޭތެރޭ.\nމެއި 7, 2018 19:35\nކޮބާ ރަންރީނދޫ ޓްވިޓަރޭ ތަމެންނަށް ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ފެނޭތޭ ފެނޭދޯ. ގެޓް ދަ ޕޮއިންޓް. ގުޑް ގުޑް\nމެއި 9, 2018 12:52\nމެރީމީ ބޭނުންކޮށްގެން އިންނާނެ ބައިވެެރިއެއް ނޫންތަ ހޯދައިދެނީ. ނަމާއި ބޮޑަށް ގުޅެނީ އެގޮތާ ދޯ؟ އަނެއްކާ ހުސްތަ؟


Miee Ajaibeh, 10 Dhuvas Therey 13 Gaumah, Evves Faisaa Akaa Nulaa! - Vaguthu\nމިއީ އަޖައިބެއް، 10 ދުވަސް ތެރޭ 13 ގައުމަށް، އެއްވެސް ފައިސާއަކާ ނުލާ!\nފައިސާއަކާ ނުލާ ދަތުރުކުރެވޭ ގޮތެއް ހޯދަން ބޭނުން ނުވާނީ ކާކު ހެއްޔެވެ؟ ހަމަ ކޮންމެ މީހަކުވެސް ދުނިޔެ ބަލާލާ، ދުނިޔޭގެ އެކިއެކި ތަންތަނަށް ދަތުރު ކޮށްލަން ބޭނުންވާނެއެވެ. އެހެން ނަމަވެސް މަދުވާނީ ހަމައެކަނި ފައިސާއެވެ. އެކަމަކު އުމުރުން 38 އަހަރު އިނގިރޭސި މޮޑެލް، އެލައިން ހެރިސްއަށް އެއީ މާބޮޑު ކަމެއް ނޫނެވެ. 10،000 މޭލަށް ދަތުރުކުރީ ހިލޭއެވެ.\nއިނގިރޭސިވިލާތަށް ނިސްބަތްވާ އެލައިން އިނގިރޭސިވިލާތުން އޮސްޓްރޭލިއާގެ ސިޑްނީއަށްވެސް ދިޔައިރު، އޭނާގެ ދަތުރު ތަކަށް ބޭނުން ކުރީ ފްލައިޓް އަދި ޓްރެކްޓަރާއި ކާރުގެ އިތުރުން ފެރީތަކާއި ބަސް އަދި ޓުކްޓުކެވެ. އެލައިން ބުނެފައިވާ ގޮތުގައި އޭނާގެ ދަތުރުތައް ހަމަޖެއްސީ ހިތްހެޔޮ އެތައް ބައެއް ކައިރީ ކިޔައިގެން ކަމަށެވެ. އެލައިންއަކީ ދެކުދިންގެ މަންމައެކެވެ. ޖުލައިން 21 ވަނަ ދުވަހު ގެ ދޫކޮށް ދިޔައިރު، އޭނާ ވަނީ އިންގްލެންޑޫން، ފްރާންސް، ބެލްޖިއަމް، ޖަރުމަނު، ޗެކްސްލޮވާކިއާ، ސްލޮވާކިޔާ، ހަންގޭރީ، އިސްރާއީލް، ތައިލެންޑް، ކެމްބޯޑިއާ، ވިއެޓްނާމް އަދި މެލޭޝިއާގެ އިތުރުން އޮސްޓްރޭލިއާއަށްވެސް ހިލޭ ގޮސްފައެވެ.\nއެލައިން 10 ދުވަހުގެ ޗެލެންޖް ފުރިހަމަ ކުރުމަށްފަހު އޮސްޓްރޭލިއާގެ ހާބަރ ބްރިޖު މަައްޗަށް އަރާ ހާއްސަ ފޮޓޯއެއް ނަގާފައިވެއެވެ. އާންމުކޮށް މީހުން އަތުން ހޯދާ ޕްރޮޓީން ބާގެ އިތުރުން އެލައިނާ ދުވަހަކަށް ކަނީ އެއްފަހަރުއެވެ. އެއީ އާންމު ރޭޓަކުން އޭނާއަށް ކެޔުން ލިބުނު ވަރެވެ.\nބައިސްކަލާ ކާރާ އެހެނިހެންވެސް ގޮތްގޮތުން އެލައިނާ ދަތުރު ފުރިހަމަ ކުރުމުން އޭނާއަށް ބޮޑު ސަމާލުކަމެއް ލިބިފައިވާއިރު، މުޅި ދުނިޔޭގެ ނޫސްތަކުން ދަނީ އޭނާ ވާހަކަތައް ގެނެސްދެމުންނެވެ.\nބަލި މީހުންނަށް އެހީވުމަކީ 100 ކުރޯރުގެ ފިލުމަކަށްވުރެ ހިތްހަމަޖެހޭ ކަމެއް: ސޯނޫ ސޫދު


ނައުޝާ ރާއްޖެއަށް ހޯދައިދިން ރަންވަނައިގެ ފަހަތުގައިވަނީ ރަށްޓެހިން | Jazeera\tނައުޝާ ރާއްޖެއަށް ހޯދައިދިން ރަންވަނައިގެ ފަހަތުގައިވަނީ ރަށްޓެހިން - Jazeera\nނައުޝާ ރާއްޖެއަށް ހޯދައިދިން ރަންވަނައިގެ ފަހަތުގައިވަނީ ރަށްޓެހިން\nޢަލީ ޔާމީން June 13, 2019 41 views0\nދިވެހިރާއްޖެއަކީ މީސްކޮޅު މަދު ގައުމެކެވެ. ހަތަރު ލައްކައެއްހާ މީހުން އުޅޭ މި ކުޑަކުޑަ ޖަޒީރާއަކީ މިއަދު ދުނިޔޭގައި މަޝްހޫރު މަންޒިލެކެވެ. ފަތުރުވެރިކަމުގެ ސިނާއަތުގައި ރާއްޖެއަކީ ދުނިޔެމަތީގައި ސުވަރުގޭގެ ގޮތުގައި ސިފަކުރާ ޤައުމެކެވެ. ރާއްޖެއަކީ ދެކުނު އޭޝިއާ ސަރަހައްދުގައިވެސް ތައުލީމީ ގޮތުން އެންމެ ބޮޑަށް ކުރިއަރާފައިވާ ގައުމޭ ބުނެވުމުގެ ޖާގަ އެބައޮތެވެ. އެހެނީ ދެކުނު އޭޝިއާ ސަރަހައްދުގައި ލިޔަންކިޔަން ދަންނަ މީހުން އެންމެ ގިނައީ ރާއްޖޭގައި ކަމަށްވުމެވެ. އަދި ދުނިޔޭގެ ބޮޑެތި ގައުމުތަކާއި ވާދަކޮށް ތައުލީމީ ރޮނގުން ރާއްޖެ ހޯދައިފައިވާ ރަން ވަނަ ތަކުންނެވެ.\nރާއްޖެއަކީ އާބާދީ މަދެއްކަމަކު ހުނަރުން ފުރިގެންވާ އެތައް ބަޔަކު އުޅެމުން އަންނަ ގައުމެކެވެ. ސަރަހައްދީ މުބާރާތްތަކުގައި ކަށިން ހިތްވަރުނެރެ ދިވެހިންގެ ގާބިލްކަން ދައްކާލާ ބައެކެވެ. ރަން ތަށްޓާއި މެޑަލް ގައުމަށް ގެނެސްފައިވާ ބައެކެވެ. އެގޮތުން އެންމެ ފަހުން ދިވެހި ގައުމުން ހޯދި ކާމިޔާބީއަކީ، ދުނިޔޭގެ ލޯގޯ ކޮމްޕެޓިޝަންގެ ކެޓެގަރީ ތިނެއްގެ ޗެމްޕިއަންކަމެވެ. މި މުބާރާތުގެ ޗެމްޕިއަންކަން ރާއްޖެއަށް ހޯދައިދިނުމުގެ މޭސްތިރިއަކީ، މުބާރާތުގައި ރާއްޖެ ތަމްސީލްކުރި، ލ. އިސްދޫއަށް އުފަން އުމުރުން 21 އަހަރުގެ ހައްވާ ނައުޝާއެވެ.\nޒުވާން ނައުޝާއަކީ ހުނަރުވެރި ކަނބަލެކެވެ. ވޮލެންޓަރީ މަސައްކަތްތަކަށް ހާއްސަ ލޯތްބެއް ޖެހިފައިވާ ނައުޝާ ވަނީ އެތައް ޖަމިއްޔާއެއްގައި މަސައްކަތްކޮށްފައެވެ. ހާއްސަކޮށް ރާއްޖޭގައި އޮތް ސަރުކާރު ހިއްސާ ނުވާ އެންމެ ބޮޑު ޖަމިއްޔާ މޯލްޑިވްސް ނޭޝަނަލް ޔުނިވަރސިޓީ ސްޓޫޑެންޓް ޔުނިއަން، އެމްއެންޔޫއެސްޔޫ އާއި، ރީޖަނަލް އެލައިންސެސް ފޯރ ފޯސްޓަރިންގ ޔޫތު (ރަފީ) ހިމެނެއެވެ.\n"އިސްދޫ ހެލްތް ސެންޓަރު"ގައި މަސައްކަތް ކުރަމުން އަންނަ އެސިސްޓެންޓް ލައިސެންސްޑް ނަރުހެއް ކަމުގައިވާ ނައުޝާއަކީ ރީޖަނަލް އެލައިންސެސް ފޯރ ފޯސްޓަރިންގ ޔޫތު (ރަފީ)ގެ އިވެންޓް އޯގަނައިޒިންގ ކޮމެޓީގެ ކުރީގެ ވައިސް ޗެއަރއެކެވެ. ރަފީގައި އޭނާ ކުރި މަސައްކަތުގެ ނަތީޖާއެއްގެ ގޮތުން 2018 ވަނަ އަހަރު ބޭއްވި ރަފީ ގާލާގައި ނައުޝާއަށް ވަނީ އެ ޖަމިއްޔާގެ އެންމެ އައުޓްސްޓޭންޑިންގ މެންބަރުކަން ލިބިފައެވެ. މީގެ އިތުރުން ނައުޝާއަކީ އެމްއެންޔޫއެސްޔޫގެ ހިންގާ ކޮމެޓީގެ ކުރީގެ މެންބަރެއްވެސް މެއެވެ.\nއިންޓަނޭޝަނަލް ޔޫތު ކޮމެޓީއިން ކުރިއަށް ގެންދިޔަ މިއަހަރުގެ ލޯގޯ ކޮމްޕެޓިޝަންގެ ކާމިޔާބީގެ ފަހަތުގައި ވަނީ އޭނާގެ ރަށްޓެހިން ކަމުގައި ނައުޝާ ބުނެއެވެ. އެގޮތުން ހާއްސަ ގޮތެއްގައި ރަފީ ޖަމިއްޔާގެ އައިޝަތު ރަފިއްޔާއާއި، ލޯގޯ ހެދުމުގައި އެހީތެރިވެދިން ގްރެފިކް ޑިޒައިނަރު މުސްތަފާ މުހައްމަދު (މުސްތޮ) ވެދިން އެހީތެރިކަން ނައުޝާ ފާހަގަކޮށްފައިވެއެވެ.\nއިންޓަރނޭޝަނަލް ޔޫތު ކޮމެޓީގެ ސައުތު އޭޝިއާގެ މަންދޫބެއް ކަމަށްވާ ނައުޝާ މިއަހަރުގެ ވޯލްޑް ލޯގޯ ކޮމްޕެޓިޝަންގެ ކެޓެގަރީ ތިނެއް ކާމިޔާބު ކުރީ ސަރަހައްދީ ބޮޑެތި ގައުމުތައް ކަމަށްވާ ނޭޕާލް، އަފްގާނިސްތާން، ކެންޔާ، ބޫޓާން، ފިލިޕީންސް އަދި ލަންކާފަދަ ގައުމުތައް ބަލިކުރުމަށް ފަހުގައެވެެ.\nނައުޝާއަކީ މީގެ ކުރިންވެސް ބައިނަލްއަގުވާމީ ފޯރަމްތަކާއި މުބާރާތްތަކުގައި ރާއްޖެ ތަމްސީލްކޮށްފައިވާ ކަނބަލެކެވެ. އެގޮތުން ނައުޝާ ވަނީ 2018 ވަނަ އަހަރު ލަންކާގައި ބޭއްވުނު ސައުތު އޭޝިއަން ޔޫތު ސަމިޓުގައި ރާއްޖެ ތަމްސީލްކޮށް އެ ސައިމުޓުގެ އެންމެ މޮޅު ފޮޓޯ ގްރަފަރގެ މަގާމު ހޯދައިފައެވެ. ނައުޝާގެ ކާމިޔާބީތަކަކީ ދިވެހި ތާރީހުގައި ރަން އަކުރުން ލިޔެވިގެންދާނެ ފަދަ ބޮޑެތި ކާމިޔާބީތަކެކެވެ.


Napoli ge coach akah Ancelotti ayyanukohffi\nކުޅިވަރު - ނަޕޯލީ\nނަޕޯލީގެ ކޯޗަކަށް އަންޗެލޯޓީ އައްޔަނުކޮށްފި\nއޭނާ އެ ކްލަބާއެކު ސޮއިކޮށްފައިވަނީ ތިން އަހަރު ދުވަހުގެ އެއްބަސްވުމެއްގައި\nއަންޗެލޯޓީއަކީ ޔޫރަޕުގައި ކާމިޔާބު ކޯޗެއް\nކ. މާލެ 24 މެއި 2018 | ބުރާސްފަތި 21:19 1,542\nކާލޯ އަންޗެލޯޓީ - ގޫގުލް\nއިޓާލިއަން ސެރީއޭގައި ކުޅެމުން އަންނަ އެސްއެސްސީ ނަޕޯލީގެ ކޯޗުގެ މަގާމަށް ތަޖުރިބާކާރު ކޯޗު ކާލޯ އަންޗެލޯޓީ އައްޔަނުކޮށްފިއެވެ.\nނަޕޯލީގެ ކޯޗުގެ މަގާމަށް އަންޗެލޯޓީ އައްުޔަނުކުރިކަން އެ ޓީމުން ވަނީ ކަށަވަރުކޮށްދީފައެވެ. އޭނާ އެ ކްލަބާއެކު ސޮއިކޮށްފައިވަނީ ތިން އަހަރު ދުވަހުގެ އެއްބަސްވުމެއްގައެވެ. ނަޕޯލީގެ ކޯޗުގެ މަގާމާއި ހަވާލުވުމަށްފަހު ކުރި ޓްވީޓެއްގައި އަންޗެލޯޓީ ބުނީ ނަޕޯލީ ފަދަ ތަފާތު ޓީމެއްގެ ކޯޗަކަށް ވުމުގެ ފުރުސަތު ލިބުމަކީ އޭނާއަށް ލިބޭ ބޮޑު ޝަރަފެއް ކަމަށެވެ. އަންޗެލޯޓީއަށް އެމަގާމު ލިބިގެންދިޔައީ އެމަގާމުގައި ހުރި މައުރީޒިއޯ ސައްރީ އެމަގާމު ދޫކޮށްލުމާއި ވިދިގެންނެވެ.\nނަޕޯލީގެ ކޯޗުގެ މަގާމާއި އޭނާ ހަވާލުވިއިރު މިދިޔަ މަހުގެ ތެރޭގައި މީޑިއާތަކުން ވަނީ އިޓަލީގެ ގައުމީ ޓީމާއި އަންޗެލޯޓީ ހަވާލުވާން އުޅޭ ކަމަށް ވެސް ރިޕޯޓްކޮށްފައެވެ.\nމި ސީޒަން ނަޕޯލީއިން ނިންމާލީ ތާވަލުގެ ދެވަނަ މަގާމުގައި އޮވެގެންވާއިރު އެ ޓީމުން ވަނީ މި ސީީޒަނުގައި 91 ޕޮއިންޓް 38 މެޗުން އެއްކޮށްފައެވެ. މިއީ އެކްލަބްގެ ތާރީހުގައި ވެސް އެންމެ ގިނައިން އެއްކުރި ޕޮއިންޓްގެ އަދަދަށްވާއިރު ނަޕޯލީ ވެގެންދިޔައީ 90 ޕޮއިންޓަށްވުރެ ގިނައިން ހޯދުމަށްފަހު ސެރީއޭގެ ޗެމްޕިއަންކަން ނުލިބުނު ފުރަތަމަ ޓީމަށެވެ. އަންޗެލޯޓީގެ އެންމެ ބޮޑު ވަޒީފާއަަކަށް ވެގެންދާނީ އިޓަލީގައި ޔުވެންޓަސްއިން ކުރަމުންދާ ވެރިކަން ނިމުމަކަށް ގެނައުމެވެ. މިދިޔަ ހަތަރު އަހަރު ވެސް ޔުވެންޓަސްއިން ވަނީ އިޓަލީގައި ބާއްވާ ބޮޑު ދެ މުބާރާތުގެ ޗެމްޕިއަންކަން ހޯދާފައެވެ. އެގޮތުން މަސިމިލިއާނޯ އަލެގްރީގެ އިރުޝާދުގެ ދަށުން ކުޅެމުން އަންނަ ޔުވެންޓަސްއިން ވަނީ މި ސީޒަނުގައި ވެސް އިޓާލިއަން ސެރީއޭގެ އިތުރުން ކޮޕާ އިޓާލިއާ ވެސް ކާމިޔާބުކޮށްފައެވެ.\nމިދިޔަ ސެޕްޓެމްބަރު މަހު ޖަރުމަނުގެ ބަޔާން މިއުނިކްގެ ކޯޗުގެ މަގާމުން ވަކިކުރި ފަހުން އަންޗެލޯޓީ އެހެން އެއްވެސް ޓީމަކަށް އިރުޝާދު ދީފައެއް ނުވެއެވެ. ބަޔާންގެ ކޯޗުގެ މަގާމުން އަންޗެލޯޓީ ވަކިކުރީ ޔުއެފާ ޗެމްޕިއަންސް ލީގުގެ ގްރޫޕް ސްޓޭޖުގައި ފްރާންސްގެ ޕެރިސް ސެއިންޓް ޖާމަން (ޕީއެސްޖީ) އަތުން ބަޔާން ބަލިވިތާ 24 ގަޑިއިރު ނުވަނީސްއެވެ. ބަޔާންއިން ބުނީ ސީޒަނުގެ ކުރީކޮޅުން ފެށިގެން އެ ޓީމުން އުއްމީދުކުރި ނަތީޖާ އަންޗެލޯޓީއަށް ނެރެދެވިފައިނުވާ ކަމަށެވެ.\nއަންޗެލޯޓީއަކީ ކުޅުންތެރިޔެއްގެ ގޮތުގައި އަދި ކޯޗެއްގެ ގޮތުގައި ޗެމްޕިއަންސް ލީގު ކާމިޔާބުކުރި މަދު މީހުންގެ ތެރޭގައި ހިމެނޭ މީހެކެވެ. އެގޮތުން އޭނާ ވަނީ އޭސީ މިލާނާއެކު ކުޅުންތެރިޔެއްގެ ގޮތުގައި އަދި ކޯޗެއްގެ ގޮތުގައި ވެސް މި މުބާރާތް ކާމިޔާބުކޮށްފައެވެ. ހަމައެހެންމެ އޭނާއަކީ ޔޫރަޕުގެ އެންމެ ޝަރަފުވެރި ފުޓްބޯޅަ މުބާރާތް ތިން ފަހަރު އުފުލާލި ދެ ކޯޗުންގެ ތެރެއިން އެކަކެެވެ. އެންޗެލޮޓީ ވަނީ 2003 ވަނަ އަހަރާއި 2007 ވަނަ އަހަރުގެ ތަށި އޭސީ މިލާނާއިއެކު އަދި 2014 ވަނަ އަހަރުގެ ތަށި ރެއާލް މެޑްރިޑާއިއެކު އުފުލާފައެވެ.\nއިޓަލީގެ ސެރީއޭ އަންޗެލޯޓީއަށް އުފުލާލެވިފައިވަނީ އެންމެ ފަހަރަކުއެވެ. އޭނާ ވަނީ ޔުވެންޓަސް އާއި ނަޕޯލީ އަދި ޕާމާއަށް ވެސް އިރުޝާދު ދީފައެވެ. ހަމައެހެންމެ ޔޫރަޕުގެ އެންމެ ބޮޑު ޓީމުތައް ކަމަށްވާ ބަޔާން މިއުނިކާއި ރެއާލް މެޑްރިޑް އަދި ޗެލްސީގެ އިތުރުން ޕީއެސްޖީއަށް ވެސް އޭނާ ވަނީ އިރުޝާދު ދީފައެވެ.


Donald Trump Eyna Ge Amihlla Mees Media Site Thakeh Hadhany - Vaguthu\nއެމެރިކާގެ ކުރީގެ ރައީސް ޑޮނާލްޑް ޓްރަމްޕް އޭނާގެ އަމިއްލަ މީސް މީޑިއާ ސައިޓު ތަކެއް ހެދުމުގެ މަސައްކަތް ވަރަަށް ފޯރީގައި ކުރަން ފަށައިފިއެވެ.\nނިމިދިޔަ އެމެރިކާގެ ރިޔާސީ އިންތިހާބަަށް ފަހު ޖޯއީ ބައިޑެން އާއި ވާދަކޮށް ޑޮނާލްޑް ޓްރަމްޕަށް އިންތިހާބު ނާކާމިޔާބު ވުމުން ޓްރަމްޕް ވަނީ އޭނާގެ ސަޕޯޓަރުންނަށް ހަމަނުޖެހުން ހިންގުމަށް ގޮވާލައިފައެވެ. ޓްރަމްޕްގެ މީސް މީޑިއާ އެކައުންޓްތައް މެދުވެރިކޮށް މިކަމަށް ގޮވާލުމުން އޭނާގެ ސަޕޯޓަރުން ވަނީ އެމެރިކާގެ ގާނޫނުހަދާ މަޖިލިސް ތެރެއަށް ގަދަ ބާރުން ވަދެ ހަމަ ނުޖެހުން އުފައްދާފައި ވާކަން ފާހަގަކޮށްލެވެ އެވެ.\nމިކަމާ ގުޅިގެން ޔޫޓިއުބް އިން ޓްރަމްޕް ބޭން ކޮށް އޭނާގެ ވީޑިއޯތައް ވަނީ އާންމުންނަށް ނުފެންނަ ގޮތަށް ފޮހެލައިފައެވެ. އަދި ހަމަ އެއާއި އެކު ފޭސްބުކް، އިންސްޓަގްރަމް، ޓްވިޓާ އަދި ސްނެޕްޗެޓް ފަދަ ބޮޑެތި މީސް މީޑިއާ ޕްލެޓްފޯމް ތަކުން ޓްރަމްޕް ބޭން ކޮށްފައި ވަނިކޮށް، އޭނާ މިހާރު މިވަނީ އަމިއްލަ މިފަދަ ޕްލެޓްފޯމެއް ހެދުމަށް ކަމާ ބެހޭ ފަރާތްތަކާއި ވާހަކަ ދައްކަމުން ކަމަށް ޓްރަމްޕްގެ ސީނިއާ އެޑްވައިޒަރ ޖޭސަން މިލާ ވަނީ ބުނެފައެވެ.\nދާދި ފަހުން ޓީވީ އިންޓަވިއު އެއްގައި ޓްރަމްޕް ބުނެފައި ވަނީ އޭނާ ޓްވިޓާއިން ބޭން ކުރުމާއިއެކު އެތައް ހާސް ބަޔަކު ޓްވިޓާ ބޭނުން ކުރުންވެސް ހުއްޓާލާފައިވާ ކަމަށެވެ. އަދި މުސްތަގްބަލުގައި ޑޮނާލްޑް ޓްރަމްޕްގެ އަމިއްލަ މީސް މީޑިއާ ޕްލެޓްފޯމް އެއް ފެނުނަސް އެކަމާ ހައިރާން ނުވުމަށް އޭނާ ބުނެފައި ވެއެވެ.\nޖޯ ބައިޑެެން ނިންމެވީ ޓްރަމްޕު ފޮނުވި ސިޓީ ސިއްރު ކުރަން\nފެބުރުއަރީ 22, 2021 21:51\nތީނަ ތިހެންގޮސް ވެރިކަންކުރާހިތުން އަމިއްލަދައުލަތެއްވެސްހަދާފާނެ !!


Bai Million Rufiya Ge Thijoori Vagahnegi Mahsalaigai2Meehaku Hayyaru Kohfi, Faisaa Eh Nufeney - Vaguthu\nއުނގޫފާރު ބަޔަކު ބަނދަރުމައްޗަށް ޖަމާވެފައި - ފޮޓޯ: އެމްޑީޕީ ޓްވިޓާ\nރ. އުނގޫފާރުގައި ފަސް ލައްކައަށްވުރެ ގިނަ ފައިސާ ހުރި ތިޖޫރިއެއް ވަގަށް ގެންދިޔަ މައްސަލަގައި މިރޭ އަނެއްކާ ވެސް އިތުރު މީހަކު ހައްޔަރު ކޮށްފިއެވެ.\nފުލުހުން ދެންމެ ވިދާޅުވީ ކޯޓު އަމުރެއްގެ ދަށުން މިރޭ ވަނީ 25 އަހަރުގެ މީހެއް ހައްޔަރުކޮށްފައިވާ ކަމަށެވެ. އެ މައްސަލައިގައި މިއަދުގެ ވަގުތެއްގައި ވަނީ 27 އަހަރުގެ މީހަކު ވެސް ހައްޔަރު ކޮށްފައެވެ.\nތިޖޫރި ވަގަށް ނެގި މައްސަލައިގައި ދެމީހަކު ހައްޔަރު ކުރިނަމަވެސް ވަގަށް ނެގި ފައިސާތައް އަދި ފުލުހުންނަށް ހޯދިފައެއް ނުވެއެވެ.\nފުލުހުން ވިދާޅުވީ، އުނގޫފާރުގައި ރެސްޓޯރެންޓެއް ހިންގާ ފަރާތުގެ ގޭގައި ހުރި ތިޖޫރި ވަގަށް ގެންގޮސްފައި ވަނީ މިއަދު މެންދުރު 13:52 ހާއިރު ކަމަށެވެ.\nފަހަކަށް އައިސް ބޮޑެތި ވައްކަންތަކާއި، ފޭރުމުގެ ބޮޑެތި ހާދިސާތަކާއި ތިޖޫރި ވަގަށް ނެގުން ވަނީ އާދަޔާއި ހިލާފަށް އިތުރުވެފައެވެ. ފާއިތުވި މަސް ދުވަސްތެރޭގައި ފޭރުނު ފައިސާގެ އަދަދު 10 މިލިއަން ރުފިޔާ އަށް ވުރެ އިތުރެވެ. ނަމަވެސް އޭގެތެރެއިން ގިނަ ފައިސާ ފުލުހުންނަށް ހޯދިފައެއް ނުވެއެވެ.\nވައްކަމާއި ފޭރުން އިތުރުވަމުންދާ މައްސަލައިގައި ފުލުހުން މާގިނަ ވާހަކައެއް ނުދައްކައެވެ. ނަމަވެސް ފުލުހުން އިއްޔެ ވަނީ ގިނަ އަދަދެއްގެ ފައިސާ އެއްތަނުން އަނެއްތަނަށް އުފުލާނަމަ ފުލުހުންގެ އެހީތެރިކަން ހޯދަން އެދިފައެވެ.\nޑޮލަރު ފޮށްޓެއް ކަމަށް ހީކޮށް ފޭރިގަތީ ހުސް ފޮށްޓެއް!\nވަގަށް ނަގާފައިވާ 13 ފޯނާއި ފަސް ޓެބްލެޓާއި އެކު ވަގަކު ހައްޔަރު ކޮށްފި\nއަތުގައި ހުރީ ވަގަށް ނެގި އެއްޗެހި، ދުއްވީ ވަގަށް ނަގާފައިވާ ސައިކަލެއް!\nމާޗް 23, 2019 00:06\nguLigenq hinqgA ކަންކަން\nމާޗް 23, 2019 00:08\nކޮބާހޭ ރައްތިތުންގެ ފައިސާ؟؟ މިފްކޯއިން ފޭރުނު ފައިސާ ސަރުކާރުގެ ބޮޑުވެއްދީ ކޮންތާކަށްހޭ. ރައްޔިތިންގެ ފައިސާ ފޭރޭ ސަރުކާރު.\nމާޗް 23, 2019 00:23\nތިޔައީ ހަމަ އުނގޫފާރު ތޯ... ?\nމާޗް 23, 2019 01:47\nއުނގޫފާރު ފޮޓޯއެއް ނޫން ހިމަނާފަ ތީނީ. ށ. މާއުނގޫދޫގެ ފޮޓޯއެއް.\nމާޗް 23, 2019 07:11\nއެމްޑީޕީ ޓްވިޓާއިން ބުންޏަސް ތިޔަ ފޮޓޯގައި އެވަނީ އުނގޫފާރެއް އަދި އެރަށު ރައްޔިތުންނެއްވެސް ނޫނެވެ.\nމާޗް 23, 2019 08:15\nވައްކަމާ ފޭރުމާ މާރާމާރީ ހިންގުމުގެ މިނިވަންކަން ދެވިއްޖެކަމަށް ރައީސް ސޯލިހު ވިދާޅުވެއްޖެ. މިސަރުކާރު އައިފަހުން ބޮޑެތި ވައްކަންތައް އެކޮށްލަނީ ރޯމާ ދުވާލު. ކިހާ މިނިވަންކަމެއް އޮތީމާތޯ މިހެންކަންކަންކޮށްލެވޭނީ. ސާބަސް ރައީސްސޯލިހު، ރައްޔިތުން މިތިބީ ވަރަށް ހިތްހަމަޖެހިފާ ، އެއްވެސް ކަހަލަ ބިރުވެރިކަމެއްނެތް އުފަލުން ފޮޅިފާ. ކުރިއަށް ބާރަށް ކުރިއަށް.


Eid ah meehun arai maafushi furaalaifi\nއީދު ފާހަގަ ކުރަން މީހުން އަރައި މާފުށި ފުރާލައިފި\nމާފުށީގެ މަގުމަތީގައި އީދަށް ޒީނަތްތެރިކޮށްފަ: މި ރަށުގައި މާދަމާރޭ ހަވާ އެރުވުން ވެސް އޮންނާނެ -- އަވަސް ފޮޓޯ\nމިއަދު ހެނދުން ފެށިގެން ކޮންމެ ބައި ގަޑިއިރަކުން މާލެ އާއި މިރަށާ ދެމެދު ދިޔައީ ލޯންޗް ފެރީ ދަތުރު ކުރަމުންނެވެ. މި ރަށަށް އަންނަ ކޮންމެ ލޯންޗެއް ވެސް އޮންނަނީ "ހައުސްފުލް" ކޮށެވެ. ފުރި ބާރުވެފަ އެވެ. މި ހުރިހާ މީހުންނަކީ ވެސް މާދަމާ މި ރަށުގައި ކުލަގަދަކޮށް ފާހަގަ ކުރާ އީދުގެ އުފަލުގައި ބައިވެރިވާން އަންނަ މީހުންނެވެ؛ މިގޮތަށް އަންނަ މީހުންނާއެކު މި ރަަށް މިވަނީ އެއްކޮށް ފުލްވެފަ އެވެ.\n"މުޅި ރަށް އެއްކޮށް ގާތްގަނޑަކަށް މިވަނީ ފުލްވެފަ. އެންމެ ކޮޓަރިއެއް ވެސް މިހާރަކު ނެތޭ ބުނެ ވޭނީ،" މާފުށީ ކައުންސިލްގެ ރައީސް ހަސަން ސޮލާހު މި ރަށުގައި ހުންނަވާ އަވަސް އަށް ވިދާޅުވި އެވެ.\nގާތްގަނޑަކަށް 1500 ގެސްޓްހައުސް އެނދު ރަޖިސްޓްރީކޮށްގެން ހިންގާ ކުޑަ ތިން ރިސޯޓު ވަރުގެ "ގެސްޓްހައުސް" އައިލެންޑުގެ މަގުތަކުން މިހާރު ފެންނަނީ ހަލަބޮލި ކަމެވެ. އަބަދުވެސް ބިޒީކޮށް އޮންނަ މި ރަށް މިއަދުން ފެށިގެން ކުރިއަށް އޮތް ދެ ދުވަހު ފެންނާނީ ވަކިން ބިޒީތަނެއްގެ ގޮތުގަ އެވެ. ގެސްޓްހައުސްތަކުގެ އިތުރުން ގޭގޭގެ ކުލީކޮޓަރިތައް ވެސް އެއްކޮށް މި ވަނީ ފުރާލާފަ އެވެ. އީދު ފާހަގަ ކުރުން އިއުލާނު ކުރުމާއެކު ގިނަ ބަޔަކު ތައްޔާރުވެ ރޫމް ނަގައި ބުކިން ހެއްދި އެވެ. އެހެންވެ ދުރާލާ ބުކިން ހެއްދި މީހުން މިއަދާއި މާދަމާ ވެސް މި ރަަށަށް އަރާނެ އެވެ.\nމިއަދު އެކަނި 1800 މީހުން މި ރަށަށް\nކައުންސިލްގެ ރައީސް ސޮލާހު ވިދާޅުވީ ކުރިން ހީވެސް ނުކުރާ ވަރަށް މި ރަށަށް މީހުން އަރާފައިވާ ކަމަށެވެ.\n"މިއަދު އެކަނި 1800 އެއްހާ މީހުން ޔަގީނުންވެސް މި ރަށަށް އެރި. ކުރިން މި ވަރަށް އަރާނެ ކަމަށް ހީވެސް ނުކުރަން،" ސޮލާހު ވިދާޅުވި އެވެ.\nރަށް އެއްކޮށް ފުލްވެފައިވާއިރު އީދުގެ ޗުއްޓީއާ ދިމާކޮށް މި ރަށުގެ ކޮޓަރިތަކުގެ އަގުތައް ވެސް ވަނީ މަތިވެފަ އެވެ. އެގޮތުން ގޭގެއިން ވެސް ކޮޓަރި ވިއްކަމުން ގޮސްފައިވަނީ 1200ރ. އަށެވެ. ބައެއް ގެސްޓްހައުސްތަކުން ޓްރާސްޕޯޓް ލައިގެން ފުލް ޕެކޭޖު ވެސް ވިއްކާފައިވެ އެވެ. މިގޮތުން ވިއްކި ހުރިހާ ޕެކޭޖެއްވެސް ވަނީ ވިކި ހުސްވެފަ އެވެ. ރަށުން ބޭރުގެ 7،000 މީހުން ވަޒީފާ އަދާ ކުރާ މި ރަށުގައި ފާހަގަ ކުރާ މި ކުޑަ އީދަކީ ކޮވިޑް-19 އަށްފަހު އީދު މިހާ ކުލަގަދަކޮށް ފާހަގަ ކުރާ ފުރަތަމަ ފަހަރެވެ.\nއީދު ކުޅިވަރުތަކުގައި ބައިވެރިވުމަށް މާދަމާ ރައީސް އިބްރާހިމް މުހައްމަދު ސޯލިހުގެ އިތުރުން ދައުލަތުގެ ވެރިން މި ރަށަށް އަންނާނެ އެވެ. މޫސުން ރަނގަޅު ނަމަ އީދުގެ ބޮޑު ޖަމާއަތުގައި ނަމާދު ކުރުން އޮންނާނީ މިރަށު ސްޓޭޑިއަމްގަ އެވެ. އަދި ރައްޔިތުންނަށް ހެނދުނުގެ ސަޔެއްގެ އިތުރުން މެދުންދުރުގެ ފަރިއްކޮޅެއް ވެސް އޮންނާނެ އެވެ. އަދި މާދަމާރޭ ހަވާއެރުވުންވެސް އޮންނާނެ އެވެ.\nއީދު ފާހަގަ ކުރުން މާފުށި\nމާފުށީގެ އީދު ސޯ\nމާފުށީ އީދު: އެންމެ ފައިސާ ހޯދި ދުވަސް


New Normalgai Schoolthakugai Kiyavaidheynee4Dhuvahu4Gadi Irah – Iru\nނިއު ނޯމަލްގައި ސްކޫލްތަކުގައި ކިޔަވައިދޭނީ4ދުވަހު4ގަޑިއިރަށް\nއައު އާއްމު ހާލަތުގައި ސްކޫލްތަކުގައި ކިޔަވައިދިނުމަށް ހަމަޖެހިފައިވަނީ ދުވާލަކު ހަތަރު ގަޑިއިރުކަމަށް އެޑިއުކޭޝަން މިނިސްޓްރީން ވިދާޅުވެއްޖެއެވެ.\nއެޑިއުކޭޝަން މިނިސްޓްރީން ސްކޫލްތަކަށް ފޮނުވި ސަރކިއުލާގައި ވަނީ ސްކޫލަށް ދަރިވަރުން ހާޒިރުވާން ޖެހޭނީ ހަފްތާއަކު ހަތަރު ދުވަހުކަމަށާއި ފަސް ވަނަ ދުވަހު ސްކޫލަށް ޓީޗަރުން ހާޒިރުވެ ކިޔަވައިދޭނެ ބައިތައް ތައްޔާރު ކުރާނެކަމަށެވެ. މިއީ ދަރިވަރުންނާއި ޓީޗަރުންގެ ރައްކާތެރިކަމަށް ގެންނަ ބަދަލެއް ކަމަށް ބުނެފައިވެއެވެ.\nއެޑިއުކޭޝަން މިނިސްޓްރީން ވިދާޅުވީ ހެލްތު ޕްރޮޓެކްޝަން އެޖެންސީގެ ހުއްދަ ލިބުނުހާ އަވަހަކަށް ކިޔަވައިދޭން ފެށުމަށް ތައްޔާރުވަމުން އަންނަ ކަމަށެވެ. އެގޮތުން ކިޔަވައިދިނުމަށް ދަރިވަރުންނާއި ޓީޗަރުންގެ ރައްކާތެރިކަން ކަށަވަރުކުރުމަށްޓަކައި، ކުރިން ކިޔަވައިދެމުން އައި ގޮތާ ތަފާތުކޮށް ކަންކަން ތަރުތީބުކުރަން ހަމަޖައްސާފައިވާ ކަމަށް މިނިސްޓްރީން ވިދާޅުވެއެވެ.\nސްކޫލުތައް އަލުން ހުޅުވާލުން ބަހާލާފައި ވަނީ ތިން ކެޓެގަރީއަކަށެވެ. އެގޮތުން ފުރަތަމަ ކެޓެގަރީގައި ލޮކްޑައުންގައި ހިމެނޭ ރަށްރަށުގެ ހުރިހާ ސްކޫލެއް ވެސް ބަންދުވާނެކަމަށް އެޑިއުކޭޝަން މިނިސްޓްރީން ބުނެއެވެ.\nއަދި މޮނިޓަރިންގެ ހާލަތުގައި ހުރި ރަށްރަށުގައި ކީީސްޓޭޖް ހަތަރެއް އަދި ފަހެއް ގެ ދަރިވަރުންނަށް އެކަނި ކިޔަވައިދޭން ނިންމާފައިވާއިރު ކޮވިޑް-19 ގެ ކޭސްތައް ނެތް ރަށްރަށުގައި ހުރިހާ ގްރޭޑެއްގެ ދަރިވަރުންނަށް ވެސް ކިޔަވައިދޭނެކަމަށް ވަނީ ބުނެފައެވެ.\nމީގެއިތުރުން ކޮންމެ ދުވަހަކު ވެސް ގިނަވެގެން ކިޔަވައިދެވޭނީ ހަތަރު މާއްދާ ކަމަށްވާއިރު، ކްލާސްރޫމުގައި ކިޔަވައިނުދެވޭ ބައިތައް ފުރިހަމަކުރަން ގޫގުލް ކްލާސްރޫމް ބޭނުން ކުރަންޖެހެއެވެ. އެގޮތުން ކޮންމެ ދެ ހަފުތާއިން އެއް ހަފްތާގައި ޓީޗަރުންނަށް އޮންލައިން ކްލާސްތައް ވެސް ބާއްވާނެ އެވެ.\nކީ ސްޓޭޖް 1 (ގްރޭޑު 3،2،1،) އަދި ކީ ސްޓޭޖް2(ގްރޭޑު 6،5،4)\n– މި ގްރޭޑުތަކަށް ހަފުތާއަކު ސްކޫލުގައި ކިޔަވައިދޭނީ 19 ޕީރިއަޑެވެ.\n– މި ސްޓޭޖްގެ ދަރިވަރުންނަށް ޓެލިކިލާސް މެދުވެރިކޮށް ހަފުތާއަކު ފަސް ސެޝަން ނަގައިދޭނެއެވެ.\nކީ ސްޓޭޖް3(ގްރޭޑު 8،7)\n– މި ގްރޭޑުތަކަށް ހަފުތާއަކު ކިޔަވައިދޭން ހަމަޖައްސާފައިވަނީ 18 ޕީރިއަޑެވެ.\nކީ ސްޓޭޖް4(ގްރޭޑު 10،9)\n– މި ސްޓޭޖްގެ ދަރިވަރުން ކިޔަވަމުން އަންނަ ކެމްބްރިޖް ސިލަބަސް ބުނާގޮތުން، ގްރޭޑު9އަދި 10 ގައި ކޮންމެ މާއްދާއަކުން ވެސް ޖުމްލަ 180 ގަޑިއިރު ހަމަކުރަން ޖެހޭނެއެވެ.\nކީ ސްޓޭޖް5(ގްރޭޑު 11، 12)\n– މި ގްރޭޑުތަކުގެ ދަރިވަރުންނަށް ކިޔަވައިދޭ އެޑެކްސެލް އޭ ލެވެލް ސިލަބަސްގައިވާ ގޮތުން، ދެ އަހަރުގެ ތެރޭގައި ކޮންމެ މާއްދާއަކުން ވެސް 230 ގަޑިއިރު ހަމަކުރަން ޖެހޭނެއެވެ.\n– ކީ ސްޓޭޖް4އަދި5ގެ ދަރިވަރުންނަށް ޓެލިކިލާސް އިން ކޮންމެ ހަފުތާއަކު ވެސް ދެ ސެޝަން ނަގައިދޭނެއެވެ.\nފިޔަވަޅުތަކަށް ލުއި ލިބޭނެ ހަމައެކަނި ގޮތަކީ ވެކްސިން!\nމީގެ އިތުރުން އެޑިއުކޭޝަން މިނިސްޓްރީން ވަނީ ގައިދުރުކަން ބެހެއްޓުމާއެކު ޚާއްސަ އެހީތެރިކަން ބޭނުންވާ ދަރިވަރުންނަށް ކިޔަވައިދެވޭނެ ކަންކަން ހަމަޖެއްސުމަށްވެސް ސްކޫލްތަކަށް އަންގާފައެވެ. އެޑިއުކޭޝަން މިނިސްޓްރީން ވިދާލުވީ ސްކޫލަށް ހާޒިރުވާން ޖެހޭ ދަރިވަރުންނާއި ހާޒިރުވާން ނުޖެހޭ ދަރިވަރުން، ޓެލިކިލާސްތަކާއި ގޫގުލް ކްލާސްރޫމް ނުވަތަ އޮންލައިންކޮށް ކިޔަވައިދޭ ސެޝަންތަކުގައި ބައިވެރިވާންވާނެކަމަށެވެ. އަދި މި ދަރިވަރުންގެ ހާޒިރީވެސް މާކް ކުރަންޖެހޭނެކަމަށް އެ މިނިސްޓްރީން ވިދާޅުވެއެވެ. އެޑިއުކޭޝަން މިނިސްޓްރީން މިހާރު ވަނީ ސްކޫލްތަކަށް އައު އާއްމު ހާލަތުގައި ސްކޫލްތައް ހުޅުވާ ކިޔވައިދިނުމަށް ތައްޔާރުވާން އަންގާފައެވެ. އަދި ސަރުކާރުންވެސް ވަނީ އަންނަމަހު ސްކޫލްތަކުގައި ކިޔަވައިދިނުމަށް ނިންމާފައިވާކަން ހާމަކުރައްވާފައެވެ.


Sharuthu gaboolukoh mashvaraa fashan Sarukaarun ebbasvejje! | Mihaaru\nމަޝްވަރާގެ އިސް މަންދޫބު، މިނިސްޓަރު ޝައިނީ: އޭނާ ވިދާޅުވީ ސަރުކާރުގެ އެއްވެސް އެޖެންޑާއެއް ނެތް ކަަމާއި ހުރިހާ މައްސަލަތަކަށް ވާހަކަ ދައްކަން ސަރުކާރު ތައްޔާރު ކަމަށް. --ފޮޓޯ: މުހައްމަދު ޝަރުހާން\nޝަރުތު ގަބޫލުކޮށް މަޝްވަރާތައް ފަށަން ސަރުކާރުން އެއްބަސްވެއްޖެ\n29 ސެޕްޓެމްބަރ 2016 - 15:42 19 comments\nއެއްވެސް ޝަރުތަކާ ނުލައި މަޝްވަރާ ފަށަން ކޮމަންވެލްތުން ގޮވާލާފައިވީ ނަމަވެސް މަޝްވަރާތަކުގައި ބައިވެރިވާނީ އދ.ގެ މަންދޫބާއެކު ކަމަށް އިދިކޮޅު އެމްޑީޕީ އާއި އަދާލަތުން އަންގާފައިވާ ކަމަށް ފިޝަރީޒް މިނިސްޓަރު ޑރ. މުހައްމަދު ޝައިނީ ވިދާޅުވެއްޖެ އެވެ. އެ ޝަރުތަށް އެއްބަސްވެ އދ.ގެ މަންދޫބާއެކު މަޝްވަރާ ކުރިއަށް ގެންދަން ސަރުކާރުން ވަނީ ނިންމައިފަ އެވެ.\nސަރުކާރުގެ ވިސްނުން މިހާރު ހުރީ ވަރަށް ބޮޑަށް ދޫދީގެން، އިދިކޮޅު ފަރާތްތަކުން ހުށަހަޅާ ހުރިހާ ކަމަކާ ވާހަކަ ދައްކައި ހައްލު ހޯދުމަށެވެ. އޭގެ ތެރޭގައި، ކުރީގެ ރައީސް މުހައްމަދު ނަޝީދާއި އެހެން ވެސް ސިޔާސީ ބޭފުޅުންގެ ހުކުމް ލުއިކުރަން ވާހަކަ ދެއްކުން ވިއަސް ސަރުކާރުން ތައްޔާރު ކަމަށް ޝައިނީ ވިދާޅުވި އެވެ.\nއިކޮނޮމިކް ކައުންސިލުން ރައީސް އޮފީހުގައި ބޭއްވި ޕްރެސް ކޮންފަރެންސްގެ ހަވާސާގައި "މިހާރު"ން ކުރި ސުވާލަކާ ގުޅިގެން، މަޝްވަރާތަކުގައި ސަރުކާރުގެ އިސް މަންދޫބު ޝައިނީ ވިދާޅުވީ މަޝްވަރާ ފަށަން ސަރުކާރުގެ އެއްވެސް ޝަރުތެއް ނެތް ކަމަށެވެ. އެކަމަކު އިދިކޮޅު ފަރާތްތަކުން މިފަހަރު ވެސް ޝަރުތެއް ކުރިމަތިކޮށްފައިވާ ކަމަށާއި އެކަމަށް ސަރުކާރުން ދެކޮޅު ނުހަދާނެ ކަމަށް އޭނާ ވިދާޅުވި އެވެ.\nމަޝްވަރާކޮށްގެން ހައްލުކުރުމަށް ކޮންމެ ކަމެއް މޭޒު މައްޗަށް ގެނަޔަސް އަޅުގަނޑުމެންގެ މައްސަލައެއް ނެތް. --ޝައިނީ\nމިނިސްޓަރު ވިދާޅުވި ގޮތުގައި އދ.ގެ މަންދޫބު ތަމްރަތު ސެމިއުލް މިހާރު ހުންނެވީ ކުރު ޗުއްޓީއެއްގަ އެވެ. އޭނާ އެނބުރިވަޑައިގަތުމާ އެކު މަޝްވަރާ ފަށާނެ ކަމަށް ޝައިނީ ވިދާޅުވި އެވެ.\n"އަންނަ މަހުގެ މެދެއްހާ ހިސާބުގައި އެމަނިކުފާނު ވަޑައިގަންނަވާނެ ކަމަށް މިބަލަނީ. އެހެންވީމަ އޭނާ ވަޑައިގަތުމާއެކު ސަރުކާރުން މަޝްވަރާ ފަށާނެ،" އޭނާ ވިދާޅުވި އެވެ.\nމަޝްވަރާކޮށްގެން ކަންކަން ހައްލުކޮށް، ޝައިނީ ވިދާޅުވި ގޮތުގައި، ސަރުކާރުން އޮތީ ރައްޔިތުންނަށް ދޭން ޖެހޭ ހިދުމަތްތައް ދޭން ކެތްމަދުވެފަ އެވެ.\nމަޝްވަރާތަކުގައި ސިޔާސީ ލީޑަރުން މިނިވަންކޮށް، މިނިވަން އިންސާފުވެރި އިންތިހާބެއް ބޭއްވުމަށް އަމާޒު ހިފާނެ ކަމަށް އެމްޑީޕީ އާއި އަދާލަތު ޕާޓީން ވަނީ ބުނެފަ އެވެ.\nމި ވާހަކަ އަށް ރައްދު ދެއްވައި ޝައިނީ ވިދާޅުވީ އިދިކޮޅު ފަރާތްތަކުން މަޝްވަރާ އަށް އައިސް ކޮންމެ ފަދަ ހުށަހެޅުމެއް ހުށަހެޅުމުގެ ފުރުސަތު އެބައޮތެެވެ. އެއީ ކުރީގެ ރައީސް މުހައްމަދު ނަޝީދު މިނިވަންކުރުން ކަމަށް ވިއަސް ވާހަކަ މަޝްވަރާގެ މޭޒުގައި ވާހަކަ ދައްކާނެ ކަމަށް ޝައިނީ ވިދާޅުވި އެވެ.\n"ސަރުކާރުގެ ވަކި އެޖެންޑާއެއް ނެތް. އެކަމަކު އިދިކޮޅު ފަރާތްތަކުން އެ ހުށަހަޅަނީ ރަނގަޅު ކަންތައްތައް ކަމަށް އަޅުގަނޑު ގަބޫކުރަނީ. މަޝްވަރާކޮށްގެން ހައްލުކުރުމަށް ކޮންމެ ކަމެއް މޭޒު މައްޗަށް ގެނަޔަސް އަޅުގަނޑުމެންގެ މައްސަލައެއް ނެތް،" ޝައިނީ ވިދާޅުވި އެވެ.\nއޭނާ ވިދާޅުވީ ސަރުކާރުން އަބަދުވެސް ބުނާ ވާހަކަ އަކީ މަޝްވަރާގެ މޭޒަށް ނައިސް ޝަރުތުތަކެއް ހުށަނޭޅޭނެ ކަމަށެވެ. އެވެ. އެކަން ކޮމަންވެލްތުން ވެސް ފާހަގަކޮށް، ޝަރުތަކާ ނުލައި މަޝްވަރާ ފަށަން ގޮވާލާފައި ވަނީ އެއް މޭޒެއްގައި ތިބެ ކަންކަން ނިންމުމަށް ކަމަށް ވެސް ޝައިނީ ވިދާޅުވި އެވެ.\nމަޝްވަރާތައް އަލުން މި ފަށަނީ ސީމެގުގެ ރަސްމީ އެޖެންޑާގައި ރާއްޖެ ހިމަނައި ދެން އިސްލާހު ނުވެއްޖެ ނަމަ ކޮމަންވެލްތުން ރާއްޖެ ސަސްޕެންޑް ކުރަން ވިސްނާނެ ކަމުގެ އިންޒާރު ދީ އަދި ރާއްޖޭގެ ސިޔާސީ ޕާޓީތަކުން މަޝްވަރާކޮށް ހައްލު ހޯދުމަށް އަންގާފައި ވަނިކޮށެވެ.\nއެއްވެސް ޝަރުތަކާ ނުލާ މަޝްވަރާގެ މޭޒު ދޮށަށް ދާން ސީމެގުން ވަނީ ސަރުކާރާއި އިދިކޮޅު ފަރާތްތަކަށް ވެސް ގޮވާލައިފަ އެވެ. ސިޔާސީ މަސްރަހު ފިނިކުރުމަށް މަޝްވަރާތައް ފެށީ މިދިޔަ އަަހަރު މެދު ތެރޭގަ އެވެ. އެކަމަކު، ޖަލަށް ހުކުމްކޮށްފައި ތިބި އިދިކޮޅު ލީޑަރުން މަޝްވަރާތަކުގެ ކުރިން ދޫކޮށްލަން އިދިކޮޅު ފަރާތްތަކުން ކުރި ޝަރުތައް ސަރުކާރުން އެއްބަސް ނުވުމުން މިހާތަނަށް އެ މަޝްވަރާތައް ފެށޭ ގޮތެއް ނުވެ އެވެ.\nއދ.ގެ މަންދޫބު ތަމްރަތު ބައިވެރިވެވަޑައިގެން، އެކި ފަރާތްތަކާ ވަކިވަކިން ބައްދަލުކޮށް، މަޝްވަރާތައް ފަށަން މަސައްކަތް ކުރައްވާފައި ވިޔަސް، އެކަމުގައި ވެސް އަލިމަގެއް ފެނިފައެއް ނުވެ އެވެ.\nއިތުރު ލިޔުންތައް އެމްޑީޕީ އަދާލަތު ޕާޓީ ކޮމަންވެލްތު ސީމެގް ކުރީގެ މިނިސްޓަރު ޑރ. މުހައްމަދު ޝައިނީ ސިޔާސީ މަޝްވަރާތައް


މިއަޅުކަމަށް ގޮވާލާ މީހުންނަށް ދަތިއުނދަގޫތަކާއި ދުއްތުރާތައް ޖެހޭނެހެއްޔެވެ؟ – DhiSalafiyyah\n“ހެޔޮކަންކަމަށް އަމުރުކުރާ މީހުންނަށާއި އަދި ނުބައިކަންކަން މަނާކުރާމީހުންނަށް ދަތިއުނދަގޫތަކާއި ދުއްތުރާތައް ޖެހޭނެ ހެއްޔެވެ؟\nހެޔޮކަންކަމަށް އަމުރުކުރާ މީހުންނާއި އަދި ނުބައިކަންކަން މަނާކުރާ މީހުން ޣާފިލުވުމާއި އަދި ޝަހުވަތްތަކުން އެމީހުންގެ ނަފުސު ދުރުކުރެއެވެ. އަދި މީސްތަކުން އެބައިމީހުން އެކަމެއްގެ މަތީގައި އުޅެ، އިޢުތިޤާދުކޮށްފައިވާ ޤޯސް އިޢުތިޤާދުތައް ރަނގަޅުކޮށްދެއެވެ. އަދި މިކަމަކީ އެމީހެއްގެ މަސައްކަތްކަމުގައި ވެއްޖެމީހާ ފަހެ ހަމަކަށަވަރުންވެސް އެމީހަކަށް ދަތިތަކާއި އުނދަގޫތައް ޖެހެއެވެ. ސަބަބަކީ އެކަންކުރާ މީހާ އެމީހުންނާއި އަދި އެމީހުން އެދޭ ކަންތައްތަކުންނާއި އަދި ޤަބޫލުކުރާ(އިޢުތިޤާދުކުރާކަންކަމުން) ދުރުކުރާތީއެެވެ.\nމިކަމުގެ ސަބަބުން ލުޤުމާނު (ޢަލައިހިއްސަލާމް) އެކަލޭގެފާނުގެ ދަރިކަލުންނަށް އެއަޅުކަން އަދާކުރައްވާނަމަ ކެތްތެރިވުމަށް ވަޞިއްޔަތްކުރެއްވެވިއެވެ. އެކަލޭގެފާނު ވިދާޅުވިއެވެ.\n(يَا بُنَيَّ أَقِمِ الصَّلَاةَ وَأْمُرْ بِالْمَعْرُوفِ وَانْهَ عَنِ الْمُنكَرِ وَاصْبِرْ عَلَىٰ مَا أَصَابَكَ) (1)\nމާނައިގެ ތަރުޖަމާއީ:”އޭމަގޭ ލޯބިވާ ކުޑަދަރިފުޅާއެވެ. ނަމާދުޤާއިމުކުރާށެވެ. އަދި ހެޔޮކަންކަމަށް އަމުރުކޮށް އަދި ނުބައިކަންކަން މަނާކުރާށެވެ. އަދި(އެކަމުން) ޖެހޭ މުޞީބާތްތަކަށް ދަރިފުޅުކެތްތެރި ވާށެވެ.”\nއަދި އެއީ އެއިލާހުގެ އަޅުތަކުންގެ މައްޗަށްވާ ﷲސުބުޙާނަހޫ ވަތަޢާލާގެ ސުންނަތެވެ. އިބުނު ކަޘީރު ރަޙިމަހުﷲ ވިދާޅުވިއެވެ. “ހެޔޮކަންކަމަށް އަމުރުކުރާ އަދި ނުބައިކަންކަމަށް މަނާކުރާ މީހާގެ މައްޗަށް ކޮންމެހެންވެސް ދަތިއުނދަގޫތަކާއި ތުރާތައް މީސްތަކުންގެ ކިބައިން ޖެހޭނެއެވެ. ފަހެ އެބައިމީހުން ކެތްތެރިވާށެވެ. އަދި (ލިބެންއޮތް ބޮޑުވެގެންވާ އަޖުރަށް) އުއްމީދުކުރާށެވެ.”\nފަހެ އެމީހަކު މިއަޅުކަމަކާއިގެން ތެދުވެއްޖެނަމަ އެމީހަކު ގެންގުޅޭ ގޮތުގެ(ގޮތްތަކުގެ) ސުލޫކާއި މެދު ބިރުނުގަންނާށެވެ. އަދި ދިމާވާ އުނދަގޫތަކަށް ޘަވާބުލިބުމަށް، އެމީހެއްގެ ޘާބިތުކަމަކީ އަދި ރައްކާތެރިކޮށްދޭ ކިއްލާކަމަކީ އަދި އިތުބާރަކީ އެމީހެއްގެ ކެތްތެރިކަންކަމުގައި ހަދާށެވެ. ފަހެ އޭރުން ﷲގެ ޙަޟްރަތުގައިވާ އަޖުރު ނުހަނު ބޮޑުވެގެންވެއެވެ.\nއަދި ﷲގެ ވަޖުހުފުޅަށްޓަކައި (އިޚުލާސްތެރިކަމާއެކު) ހެޔޮޢަމަލުތައް ކުރާށެވެ. ސަބަބަކީ އޭރުން ތިބާ ކޮންމެ ޙާލެއްގައިވެސް ކާމިޔާބުލިބޭ މީހަކަށްވާނެއެވެ. އަދި ތިބާގެ ދެކޮޅު ހެދުމުން(ނުބައިކަމަށް ދެކޮޅުހެދުމުން) އެއްވެސް ދެކޮޅުހަދާމީހަކަށް ނުވަތަ މީހުންދައްކާ ދަޅަތަކަކުން ތިބާއަށް ގެއްލުމެއް ނުދެވޭނެއެވެ. ނަމަވެސް ﷲއަށް ޝުކުރުކުރާށެވެ. ސަބަބަކީ ތިބާއަކީ ހެޔޮކަން އަދާކުރާމީހެކެވެ. އަދި ދުނިޔެއަކީ އެތައްބަޔަކު ފަނާވެ ޣަރަޤުވެފައިވާ ފުންކަނޑެކެވެ. ފަހެ(އެކަނޑުގައި ދުއްވާ) ތިބާގެ ބައްތެއްޔަކީ ﷲގެ ތަޤުވާކަމުގައި ހަދާށެވެ.”(2)\n(1)سورة لقمان: 17\n(2) މަދީނަތުއްނަބަވިއްޔާގެ މަސްޖިދުއްނަބަވީގެ އިމާމު އަދި ޚަޠީބު ޑރ. ޢަބްދުލްމުޙުސިނު އަލްޤާސިމު ލިޔުއްވާފައިވާ “الأمر بالمعروف والنهي عن المنكر أصل من أصول الدين” (ހެޔޮކަންކަމަށް އަމުރުކުރުމާއި ނުބައިކަންކަން މަނާކުރުމަކީ ދީނުގެ އަޞްލުގެ ތަކުގެ ތެރެއިން އަޞްލެކެވެ) މިފޮތުން ނެގިފައިވާ މައުޟޫއެކެވެ.


Dhonkeyo, varah fakkaa!\nދޮންކެޔޮ، ވަރަށް ފައްކާ!\n06 އޮކްޓޯބަރ 2019 - 12:43:50\nދޮންކޭލަކީ، ފަސޭހަކަމާއެކު ލިބެން ހުންނަ، ވަރަށް ރަހަމީރު އޭގެ އެތައް ގިނަގުނަ ފައިދާއެއް އެކުލެވިގެންވާ އަޖައިބެއް ފަދަ މޭވާ އެކެވެ.\nދޮންކޭލުގެ އެކި ބާވަތްތައް ހިމެނޭއިރު އެކި މީހުންނަށް ކަމުދަނީ އެކި ކަހަލަ ދޮންކޭލެވެ.\nދޮންކޭލުގެ ފައިދާތަކަށް ބަލާއިރު ލޭމަދުވުމަށް ފަރުވާއަކަށްވުމާއި، ލޭގެ ޕްރެޝަރު އެއްވަރެއްގައި ހިފެހެއްޓުމަށް އެހީއަކަށް ވެސް ވެއެވެ. އަދި މީގެ އިތުރުން ދޮންކޭލަކީ ހަންގަނޑަށާއި އިސްތަށިގަނޑަށް ވެސް ފައިދާ ހުރި އެއްޗެކެވެ.\nދޮންކޭލަކީ، ގިނަ އަދަދަކަށް ފައިބަރު އެކުލެވިގެންވާ އެއްޗަކަށް ވުމުން، ހަޖަމުކުރުމުގެ ނިޒާމަށް ވެސް ފައިދާ ވެއެވެ. އެގޮތުން ބަނޑުހަރުވެގެން ދިމާވާ މައްސަލަތަކާއި، އެސިޑިޓީ ނުވަތަ ގޭސްވެގެން ދިމާވާ ބޭރަށް ހިންގުން ފަދަ ކަންކަމަށް ވެސް ލުޔަކަށް ވެއެވެ.\nމީގެ އިތުރުން ދޮންކޭލަކީ ކާބޯހައިޑްރޭޓް ގިނަ ގުދުރަތީ އެއްޗަކަށް ވުމުން، އެއީ ހެނދުނުގެ ނާސްތާއަށް ބޭނުން ކުރަން އެންމެ އެކަށީގެންވާ އެކައްޗެވެ.\nފައިބަރު ގިނަ ކާނާއަކީ ހިތުގެ ބަލިތަކަށް އެހީތެރިވާ އެއްޗަކަށް ވުމުން ދޮންކެޔޮ ހިމެނެނީ، ހިތުގެ ބަލިތަކަށް ވެސް އެހީތެރިވެދޭ އެއްޗެއްގެ ގޮތުގައެވެ.\nދޮންކޭލަކީ 'ސުޕަ ފުޑް' އެއްގެ ގޮތަށް ބެލިފައި ވަނީ ދޮންކޭލުގައި ގިނަ އަދަދަކަށް ވިޓަމިން އަދި މިނަރަލް ހިމެނޭތީ އެވެ. އޭގެ ތެރޭގައި، ޕޮޓޭސިއަމް ހިމެނެ އެވެ. ޕޮޓޭސިއަމް އަކީ، ހިތުގެ ދުޅަހެޔޮ ކަމާއި ސިކުނޑީގެ ދުޅަހެޔޮ ކަމަށް އެހީތެރިވާ މާއްދާ އެކެވެ.\nމީގެ އިތުރުން، ދޮންކޭލަކީ ގިނަ އަދަދެއްގެ އަޔަން ނުވަތަ ދަގަނޑުގެ ބައި އެކުލެވިގެންވާ އެއްޗަަކަށް ވާތީ ލޭމަދުވުމަށް ފަރުވާއަކަށް ވެއެވެ.\nމިއީ މާބަނޑު އަންހެނުންނާއި ތުއްތު ކުދިންނަށް ދިނުމަށް ވެސް އެންމެ އެކަށީގެންވާ ކާނާ އެކެވެ. ރަހަމީރު، ފައިދާ ހުރި، ފަސޭހައިން ލިބެން ހުންނަ ދޮންކޭލަކީ އެހާ ފައްކާ އެއްޗަކަށް ވަނީ މި ސަބަބުތަކާ ހެދި އެވެ.


BREAKING: Yaameen Aa Dhekolhah Hekin Ge Gothugai Adheeb Aai Zameer - Vaguthu\nޔާމީނާ ދެކޮޅަށް ހެކިންގެ ގޮތުގައި އަދީބާއި ޒަމީރު\n4 މަސް ކުރިން ( އޭޕްރީލް 25, 2019 )\nކުރީގެ ރައީސް ޔާމީން އަދި ކުރީގެ ނައިބު ރައީސް އަޙްމަދު އަދީބު: ވަގުތު އިމޭޖެސް\nކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑަރިންގެ ދައުވާގެ ހެކިންގެ ގޮތުގައި ކުރީގެ ނައިބު ރައީސް އަހުމަދު އަދީބާއި، ކުރީގެ ޓޫރިޒަމް މިނިސްޓަރު މޫސާ ޒަމީރުގެ ނަން ހުށަހަޅައިފިއެވެ.\nމިއަދު ކްރިމިނަލް ކޯޓުގައި ރައީސް ޔާމީންގެ މައްސަލައިގެ އަޑުއެހުމެއް ކުރިއަށް ގެންގޮސްފައިވާ އިރު، އަދީބާ ޒަމީރުގެ އިތުރުން އެމްއެމްޕީއާރްސީ ކުރީގެ މެނޭޖިން ޑިރެކްޓަރު އަބްދުﷲ ޒިޔަތާއި އޭސީސީގެ ރައީސް ހަސަން ލުތުފީއާއި ނައިބު ރައީސް މުއައްވިޒު ރަޝީދުގެ ނަންވެސް ހުށަހަޅާފައިވެއެވެ.\nމި މައްސަލައާއި ގުޅޭ 8 ހެއްކެއް ދަޢުލަތުގެ ފަރާތުން ހުށަހަޅާފައިވާއިރު، މިއީ ކޮންކަމެއް ސާބިތުކުރަން ހުށަހަޅާފައިވާ ހެކިތަކެއްތޯ ޤާޟީ ސުވާލުކުރެއްވުމުން، ދަޢުލަތުގެ ވަކީލް ވިދާޅުވީ، މިއީ، ރައީސް ޔާމީންގެ އެކައުންޓަށް ޖަމާކޮށްފައިވާ ފައިސާ އަކީ އެސްއޯއެފް މެދުވެރިކޮށް ޖަމާކުރި އެމްއެމްޕީއާރުސީ ފައިސާ ކަން ސާބިތުކުރުމަށް ހުށަހަޅަފާފައިވާ ހެކިތަކެއް ކަމަށާއި، އޭސީސީގެ އެކްސްކްރޯ އެކައުންޓަށް ފައިސާ ޖަމާކުރީ އުޟޫލުތަކާއި ޚިލާފަށްކަން ސާބިތު ކުރަން ހުށަހަޅާފައިވާ ހެކިތަކެއް ކަމަށެވެ.\nމި މައްސަލައާއި ގުޅޭގޮތުން، ޤާޟީ ހައިލަމް ވަނީ، ދަޢުލަތާއ ގިނަ ސުވާލުތަކެއް ކުރިމަތި ކުރުވާފައެވެ. އެގޮތުން، 12 ފެންރުއަރީ 2019 ގައި އެ ކޯޓަށް ހުށަހަޅާފައިވާ ސިޓީގައި، ރައީސް ޔާމީންގެ އެކައުންޓަށް ޖަމާކުރިކަމަށް ބުނާ އެއްމިލިއަން ޑޮލަރު ޖަމާކުރި ޗެކްތަކާއި އެ ފައިސާ ޖަމާކުރި ލިޔުންތައް ސިއްރު ކުރުމަށް ހުށަހަޅާފައިވަނީ ކީއްވެތޯ ޤާޟީ ހައިލަމް ވަނީ ސުވާލުކުރައްވާފައެވެ. މީގެ އިރުތުން، މި މައްސަލައިގެ ދެ ހެއްކެއް ކަމަށްބުނެ،9އެޕްރީލް 2019 ގައި ހުށަހަޅާފައިވާ ދެ ހެކިންގެ މަޢުލޫމާތު މިހާ ފަހުން ހުށަހަޅާފައިވަނީ ކީއްވެގެންތޯ އާއި، ތަޙުޤީޤު ފުރިހަމަނުވަނީސް މައްސަލަ ޝަރީއަތަށް ހުށަހެޅީ ކީއްވެގެންތޯ، ވަނީ ސުވާލުކުރައްވާފައެވެ.\nޤާޟީ ހައިލަމް ކުރެއްވި ސުވާލުތަކަށް އެކަށީގެންވާ ގޮތެއްގައި ޖަވާބު ނުދެވި، އިތުރު ފުރުޞަތު ބޭނުންވާކަމަށްބުނެ، ދަޢުލަތުން ވަނީ އެ ފުރުޞަތަށް އެދިވަޑައިގެންފައެވެ. ނަމަވެސް ޤާޟީ ހައިލަމް ވިދާޅުވީ، އެކައުންޓަށް ޖަމާކޮށްފައިވާ ޗެކްތައް ޖަމާކުރީ ކާކުކަމާއި، ކޮންއިރަކުކަން، ދަޢުވާ ލިބޭ ފަރާތަށް ކޮންމެހެން އެނގެން ޖެހޭނެތީ، އެކަން ސިއްރުކުރެވެން ނެތް ކަމަށެވެ. އަދި މިމަހު ހުށަހަޅާފައިވާ ދެ ހެކިންގެ ބޭންކް ސްޓޭޓްމަންޓްގެ މަޢުލޫމާތު ސިއްރު ކުރުމަށް ވަގުތީ އަމުރެއް ނެރެދެވިދާނެ ކަމަށާއި، ދާއިމީ އަމުރަކާއި މެދު ގޮތެއް ނިންމާނީ ދަޢުވާލިބޭ ފަރާތުން ދިފާޢު ވުމަށް ފުރުޞަތު ދިނުމަށްފަހުކަމަށްވެސް ޤާޟީ ވިދާޅުވިއެވެ.\nދެފަރާތުން މި މައްސަލައާއި ގުޅޭ އިތުރު ލިޔުންތައް ހުށަހެޅުމަށް 10 ދުވަހުގެ މުއްދަތެއް ކޯޓުން ވަނީ ދެއްވާފައެވެ.\nއޭޕްރީލް 25, 2019 15:25\nއޭޕްރީލް 25, 2019 15:55\nކަލޯ މިވަނީ ކިއެއް! ވާއެއް ނުވާއެއް ނޭނގޭ! ކުރީގަ ކިޔާއަޑު އިވޭ ކުށެއްގަ ބެދިފަ ހުންނަ މީހަކު ހެކިންގެ ގޮތުގަ ހުށަނޭޅޭނޭ. މިހާރު ބޮރޯވީމަ ހެއްކަކަށް ވާން ފުރުސަތު ދެނީތަ ނޫނީ ޔާމީން ބައްދާލަން އެއްމެ ފަސޭހަ ވާނި ޔާމީން ދައުރުގަ ބަންދުކުރި މީހަކުގެ ހެކިބަސްހޯދުންކަމަށް ބަލައިގެން ކުރާ ކަމެއްތަ މީ؟\nއޭޕްރީލް 25, 2019 17:06\nކުށް ޘާބިތުވެފައިވާ މީހުންގެ؟\nއޭޕްރީލް 25, 2019 17:14\nއެހެންވީމާ ޕޮލިސް ކަމިޝަނަރު ވަގުނަމުގައި އަޅުވަން ޕޮލިސް ކޮމިޝަނަރުގެ އެކައުންޓަށް މަ ފައިސާ ޖަމާކުރިއްޔާ ހެކިވެރިއެއްގެ ގޮތުގައި މަ ގެންދަންޖެހޭނެ!........... ތި ހުރީ އިންސާފު ޤާއިމްކުރަން ތެޅިއަރުވާ މީހުންގެ ހާލު ހުރި ގޮތް! މައްސަލާގެ މުގޫ ފައިބާ ހުރި މީހާ ތި ލަނީ ހެތްކަކަށް! އިބޫ ޞާލިޙަށް ދަންނަވަން...... އަދީބު މައްސަލައިގެ ޙުކުމްކުރާ ފަނޑިޔާރުކަމުގައި ހަމަޖައްސަން! އޭރުން އެންމެ ފަސޭހައިން ޔާމީނު ބައްދާލެވޭނީ!\nއޭޕްރީލް 25, 2019 19:02\nޔާމީން އެންމެފުރަތަމަ ބުނީ ހުސޭނުބޭ ބުނިހެން. ތީ ތިމަންނަ މަޅީގަ ޖައްސަން ޖަމާކުރި ފައިސާ އޭ. ފަހުންބުނީ ތީ ޕޕމ ގެ ފައިސާ އޭ. މިހާރު އެބަކިޔާ ތީ ތިމަންނަގެ ފައިސާ އޭ.\nއޭޕްރީލް 25, 2019 18:41\nއަދީބުގެ ހެކިބަހަށް ރިއާޔަތް ކުުރުމަކީވެސް ގާނޫނީ ކުށެއް... އެއީ ބޮޑު ކުއްވެރިއެއް... ރައްޔިތުންގެ ލާރިގަނޑު ބަނޑުއަޅާލާއިގެން ހުރި ގޭންގްސްޓާރ އެއް އޭނައަކީ\nއޭޕްރީލް 25, 2019 19:31\nއަދީބުއަށް އިންޓެލް މައުލޫމާތު ވިއްކީ މީހާރުގެ ސީޕީއޯ. އެވެސް ހިޔާނާތުގެ ފައިސާއަށް. މިމައްސަލަ ވައްދައިގެން އަދީބު ހެކިވެރިޔަކަށް ގެންދަންވީނުން.\nއޭޕްރީލް 25, 2019 20:16\nޔާމީނުގެ ކަނޑައެޅިގެން އިނގޭ ދުޝްމަނަކު ޔާމީނާ ދެކޮޅައް ދޭ ހެކިބަހަކީ ހައްގު ސައްހަ އެއްޗެއްކަމުގައި ޝަރީއަތުގައި ބެލެވޭތޯއެވެ.\nއޭޕްރީލް 25, 2019 23:08\nމިތާންގައި "އަދުރޭ" ގެ ނަމުގައި ކޮމެންޓްކުރި ބޭފުޅާއަށް ވަނުވާ ނޭގިގެން އުޅޭހެން ހީވަނީ!\nއޭޕްރީލް 26, 2019 01:09\nފނިފެންމާ ލޯނޗް ކޮޅު ޔާމީނާއެކު ގޮއްވަޅާން އަދީބުއުޅުނީވެސް ޔާމީން އަށް ފައިސާތިތަފްޞީލްށް ދޭން އެދުނީމަ. އަދީބުދޭ ހެކި ބަސް މިހާރަކު ޤަބޫލެއްނުކުރެވޭނެ. ތިޔައީ އެމްޑީޕީ ބުނާގޮތަށް ހެކިދޭން ތައްޔާރުވެހުރި މުޖްރިމެއް. އޭނާގެ ހެކި ބަސް މިހާރަކު ޤަބޫލެއް ނުކުރެވޭނެ،މުގުލުގައި ހުރި ބޮޑު ވަގު ރެކެން ކޮންމެ ފަދަ ވާހަކަ އެއްވެސް މިހާޡރު ދައްކަ ފާނެ.. އަދީބުގެ ހެކިބަސް ޝަރީޢަތަކަށް ޤަބޫލެއް ނުކުރެވޭނެ. ބޮޑު ޓެރެރިސްޓެއް. ބޮޑު ޤާތިލެއް.ތިޔައީ އެމްޑީޕީ އަޑިގައި އޮވެގެން މީހެއްގެ ދުވަސް ދުއްވާލަން ކުޅޭ ބޮޑު ޑްރާމާއެއް. އަދީބުކައިރީގައި އެމްޑީޕީ ބުނާގޮތަށް ހެކިދޭން އަދީބު ހުރީ ތައްޔާރަށް.


"Chavanprash" gai dhebeinge dhe dharin | Mihaaru\nހާޝް އާއި އަރްޖުން: "ބަވޭޝް ޖޯޝީ" ގެ ލަވަ "ޗަވަންޕްރާޝް" އިން ފެނިގެން ދާނެ.\n"ޗަވަންޕްރާޝް" ގައި ދެބެއިންގެ ދެ ދަރިން\n15 މެއި 2018 - 06:33 1 comment\nހާޝްވްރަދަން ކަޕޫރަކީ އެކްޓަރު އަނިލް ކަޕޫރްގެ ފިރިހެން ދަރިފުޅެވެ. އަރްޖުން ކަޕޫރަކީ އަނިލްގެ ބޭބެ އަދި ޕްރޮޑިއުސަރު ބޯނީ ކަޕޫރްގެ ފިރިހެން ދަރިފުޅެވެ. މި ޒުވާން ދެ ތަރިން އެއް ފްރޭމަކުން ދެކިލަން ބޭނުންވާ މީހުންނަށް މިއޮތީ ހަދިޔާއެކެވެ.\nބޮޑުބޭބެ އަނިލްއާ އެކު މިދިޔަ އަހަރު ރިލީޒް ކުރި "މުބާރަކަން" ގައި މަސައްކަތް ކުރުމަށް ފަހު، އަރްޖުން މިހާރު ވަނީ ހާޝްގެ ފިލްމަކަށް ހާއްސަ ލަވައެއް ކުޅެފަ އެވެ.\nމި މަހުގެ 25 ގައި ރިލީޒް ކުރާ ހާޝްގެ ދެވަނަ ފިލްމް "ބަވޭޝް ޖޯޝީ" ގައި ހިމެނޭ ލަވަ "ޗަވަންޕްރާޝް" އިން އަރުޖުން އާއި ހާޝް އެކުގައި ފެނިގެން ދާނެ އެވެ. ލަވަ ހާއްސަ ވަނީ ދެބެއިންގެ ދެދަރިން އެކުގައި ސްކްރީނުން ފެނިލާ ފުރަތަމަ މަސައްކަތަށްވާތީ އެވެ.\nVitamin jaisa har andaz hai, Tere chumme mein Chavanprash hai... exclusively out on @ErosNow! Watch the song here - https://t.co/RhoUHPQyV7@arjunk26 @RelianceEnt @FuhSePhantom @anuragkashyap72\n— Harshvardhan Kapoor (@HarshKapoor_) May 14, 2018\nލަވައިގެ ވީޑިއޯ ލިންކް ހާޝް ޓްވީޓްކޮށްފައި.\nއަރުޖުން ހުރީ ހާޝްގެ ފިލްމްގައި ހިއްސާވެލަން ފުރުސަތު ލިބުމުން ވަރަށް އުފަލުންނެވެ. އޭނާގެ މަޖާ ޑާންސް މޫވްތަކެއް "ޗަވަންޕްރާޝް" ލަވައިން ފެނިގެން ދާނެ އެވެ.\nސުޕަހީރޯ ފިލްމެއްގެ ގޮތުގައި ޕްރޮމޯޓް ކުރާ "ބަވޭޝް ޖޯޝީ" އަކީ "ލުޓޭރާ" ގެ ޑައިރެކްޓަރު ވިކްރަމަދަތިޔާ މޮޓްވާނޭ ޑައިރެކްޓްކޮށްފައިވާ ފިލްމެކެވެ. މިއީ 2016 ގައި ފިލްމް "މިރްޒިޔާ" އިން ބޮލީވުޑަށް ތައާރަފުވުމަށް ފަހު ހާޝް ފެނިގެންދާ ދެވަނަ ފިލްމެވެ.\nއޭނާގެ ކުރިއަށް ދެން އޮތް ފިލްމަކީ ބައްޕަ އަނިލްއާ އެކު ކުޅޭ ފިލްމެކެވެ.